
l'N.TXODUCTIO'M 




A Bourgogne aux débuts de la Ligue 
était fort divisée, le parti royal plus 
faible que celui de la Ligue, ne possé- 
dait qu'un tiers des villes de la Province (i); 
Guillaume de Tavannes soutenait par son in- 
fluence, son énergie et son courage les défen- 
seurs de la cause du Roi et entretenait une guerre 
sans trêve ni merci contre lés cités ligueuses. 

Dans les premiers mois de l'année 1594? après 
la conversion et le sacre de Henri IV, les villes 
soumises à l'autorité de Mayenne ne trouvant 
plus de raisons à leur résistance et ne soupirant 
qu'après le calme et le repos si nécessaires à la 
prospérité du pays, déclarèrent que si le duc ne 



(i) Dom Plancher, tome IV, page 528. 

faisait pas des ouvertures de paix, elles abandon- 
neraient sa cause. Mayenne ne tint aucun compte 
de ces désirs, aussi Mâcon, Avallon et Auxerre 
firent leurs soumissions en février, mars et avril. 
L'entraînement se communiqua aux autres villes, 
« et au mois de septembre, dit M. Poîrson, 
« les Elus de la Province, même ceux du parti 
« du Duc, lui écrivirent à Bruxelles que le vœu 
« du pays était qu'on fit la paix, les mesures 
a qu'il prit pour arrêter cette tendance, établit 
« un violent conflit entre ses gouverneurs et ses 
(f garnisons d'up côté, les bourgeois et les villes 
« de l'autre, et pour éclater, la révolte n'attendit 
« plus que l'armée Royale (i). » 

Mayenne voyant la couronne de France lui 
échapper par la prise de Laon, ne songea plus 
d'après les conseils du président Jeanriin qu'à 
réunir ses forces et réduire ses prétentions à une 
seule province^ « Qji'il désiroit tousjours, écrit 
« Sully, estre la Bourgongne, tant parce qu'il la 
« possédoit quasi toute que pour ce qu'elle 
« estoit avoisinée de la Savoye; Franche-Comté, 



(i) Poirson, Histoire du règne de Henri IV, 2* édition, 
tome II, page 27. 



vu 



« Suysse, Allemagne et d'Espagne, duquel il y 
« auroit moyen d'obtenir la cession, et par l'ayde 
« du Pape et de l'Empereur la faire ériger en 
« Royaume comme elle en avoit porté le tiltre 
« autrefois (i). » 

Ces projets ayant transpiré, soulevèrent une 
vive indignation dans toute la province si fran- 
çaise, si ennemie de l'étranger; jamais elle n'eût 
consenti à passer sous la domination espagnole 
en devenant Lorraine. 

Mayenne, ainsi que nous venons de le voir, 
en voulant retenir par force sous son autorité 
les villes de la Bourgogne, placées sous sa dépen- 
dance, les livra au joug et à la brutalité de 
garnisons composées d'Italiens et de Lor- 
rains, ce qui ne fit qu'exaspérer les esprits 
aigris déjà par des exactions de tout genre, 
a La bourgeoisie, comme le fait si bien remar- 
« quer M. Poirson, et le corps de ville à Seurre, 
« à Dijon et à Beaune commencèrent à se con- 
« certer pour contraindre Mayenne dans le cas où 
« il résisterait à ce vœu (traiter de la paix avec 



(i) Sully, Œconomies Royalles, édition in-fol., tome I, 
chap. 55, page 171. Edition in-folio. 



VIII 

« le Roi) pour chasser ses Gouverneurs et ses 
« garnisons (i). «> 

Les habitants de Beaune et d'autres villes en- 
voyèrent des émissaires pour avertir Henri IV 
de leurs projets de se soulever et de prévenir le 
démembrement dont le royaume était menacé 
par le plan de Mayenne. 

Henri, nomma le maréchal de Biron, gouver- 
neur de la Bourgogne et lui confia un corps 
d'armée pour soutenir Tinsurrection. 

C'est sur ces entrefaites qu'eut lieu le soulève- 
ment de Beaune, dont Mayenne disait: <c Qui 
tn'osteroit cette ville ferait autant qui si on m'arra- 
choit le cœur du ventre. 

Les Beaunois, par leur amour de la patrie, 
leur attachement à leurs libertés et au Roi en- 
traînèrent le mouvement. « Il se fit en Bour- 
oc gongne, dit Sully, des choses admirables qui 
« commencèrent à la fin de quatre vingt-qua- 
« torze et ne finirent qu'en avril quatre vingt- 
ce quinze, surtout en la ville de Beaulne, dont 
« les habitans firent des merveilles, tant en affec- 



(i) Poirson, Histoire du règne de Henri IV, i* édition, 
tome 2, page 27. 



IX 

(c tion envers le Roy et leur patrie qu'en courage, 
a résolution et persévérance, ayant par eux 
« seuls défait, ou chassé ou contraint de s'en- 
«c fuir dans le chasteau une grande et forte gar- 
ce nison, que Monsieur de Mayne avoit mise 
« dans leur ville, s'estans retranchés et barricadez 
« contre ledit chasteau, ils appelèrent Monsieur 
« de Biron à leur secours, auquel ils permi- 
« rent d'entrer avec une armée dans l'enclos de 
« leurs murailles, et de la loger chez eux six 
« sepmaines durant, que dura le siège du chas- 
« teau, lequel estoit fort bon, ayant esté conti- 
« nuellement attaqué pied à pied, ensemble par 
« une furieuse batterie de douze canons (i). » 

Henri IV reçut la nouvelle de la victoire des 
Beaunois et du maréchal de Biron, à Saint-Denis, 
la veille de Pâques, il fit chanter le lendemain 
un Te Deum à Vincennes, le mardi suivant à 
Notre-Dame de Paris et annonça lui-même à 
Duplessis-Mornay cet événement, dont il pré- 
voyait déjà les heureuses conséquences. 

La délivrance de Beaune par l'énergie et le 
courage héroïque de ses habitants, entraîna la 

(i) Sully, Œconomies Roy ailes ^ tome I, page 171. 

soumission des villes de Nuits, Dijon, Auxonne, 
Chateauneuf et Autun, et prépara la victoire de 
Fontaine-Française . 

Seurre et Chalon-sur-Saône furent les seules 
places qui restèrent à la Ligue. Le 3 1 janvier 1596, 
Mayenne fit sa soumission publique et le traité de 
Foleiftbrai, par son article premier, laissait à 
Mayenne, comme gage de sûreté les villes de Cha- 
lon, Seurre et Soissons pour six ans^et à un de ses 
fils le gouvernement du bailliage de Chalon, séparé 
pour le même temps de celui de la Bourgogne. 

Ix Discours de la prise des ville et chasteau de 
Beaune devait figurer dans notre collection de 
pièces sur la Ligue en Bourgogne , c'est un des 
documents le plus instructifs et les plus intéres- 
sants (i). Nous l'avons fait précéder de deux rela- 
tions contemporaines, manuscrites et inédites (2), 



(i) D'Aubîgné dans son Histoire universelle j consacre 
à la prise de Beaune, quelques pages que M. Rossignol 
reproduit dans son Histoire de la Ville de Beaune. 

(2) Ces manuscrits sont déposés à la bibliothèque pu- 
blique de Dijon, sous les numéros 444 et 451. M. Joseph 
Garnier en possède une copie. Ces MS. seraient-ils des 
reproductions de deux des trois manuscrits attribués à 
Jean Belin, Pierre de Lamarre et Bernardin Brunet cités 
par Tabbé Grandelot à la page 828 de son Histoire de 
Beaune ? 

qui complètent le récit que nous rééditons et que 
nous faisons suivre d'une pièce fort rare im- 
primée en 1595 intitulée: Discours sur la réduc- 
tion des villes de Dijon et de NuySy sous V obéissance 
du Roy avec coppie de la lettre de Monsieur le Ma- 
reschal de Biron^ touchant les particularite:^d'icelle^ 
envoyée à Monseigneur le Duc deMontnwranciy Pair 
et Connestable de France, Cet opuscule nous a été 
communiqué par M. Louis Mallard. 

Le Discours de la prise des ville et chasteau de 
BeaunCy par Monsieur le Mareschal de Biron fut 
publié à Paris en i S 9 S , par Claude de Montr'œil 
et Jean Richer; il fut réimprimé en 1758, dans 
le tome IV des Mémoires de la Ligue et 
en 1879, P^^ l^s soins de M. Léonce de Mon- 
tille à qui nous devons une remarquable édition 
du roman de Girard de Rossillon, publiée d'après 
le manuscrit de THô tel-Dieu de Beaune. 

Nous terminerons en remerciant M. Joseph 
Garnier qui a bien voulu s'intéresser à notre 
publication et nous aider de ses conseils et de 
ses lumières. 

Henri CHEVREUL. 

NTRE les villes de Bourgongne celk 
de Beaulne a cet honneur d'avoir 
tousjours constamment perseueré en 
l'obéissance, debuoir et amour naturel enuers 
leurs Souuerains Seigneurs, de manière qu'apreâ 
la mort de Charles, dernier Duc de Bourgongne 
occis à la journée de Nancy, sur les artifices 
d'aucuns qui faisoient courir le bruit qu'il n'estoit 
mort, les habitans de laditte ville demeurèrent 
fermes et attendirent le siège et armée de Louys 
unziesme Roy de France, par lequel ayants esté 
receus à composition, ils luy presterent le ser- 



4 
ment de fidélité et despuis se mirent en tel 
debuoir, qu'il ne s'est veu plus grand amour et 
feruente fidélité de sujets enuers leurs Souuerains 
Seigneurs, que desditz habitans et de leur posté- 
rité. Et comme le debuoir enuers ledit Charles 
les rendit suspects quelque temps après la red- 
dition de laditte ville en l'obéissance de la Cou- 
ronne de France, un chasteau y fut construict et 
mis en la garde d'un Capitaine auec les Clefs des 
portes et ponts de laditte ville. Despuis ledit 
temps il ne s'est veu ny sceu que lesditz habi- 
tans ayent commis aucune faute au debuoir de 
fidélité. Au contraire combien que le malheur du 
temps ayt faict voir plusieurs reuoltes des plus 
grandes et signalées villes de la France, soit sous 
couleur de la Religion ou autres prétextes, les 
habitans dudit Beaulne se sont tousjours main- 
tenus en l'obéissance des Roys sans aucunes gar- 
nisons, et à leurs frais particulièrement. En Tan 
mille cinq cens quatre vingts et cinq au mois 
d'apuril, les armes de la Ligue s'estant faict pa- 
roistre, les ville et chasteau de Dijon saisiz par le 
S' Duc de Mayenne, comme aussy la ville de 
Nuys, les habitans dudit Beaulne se tindrent sur 
leurs gardes. Philibert de la Mare Sieur de Che- 

vîgny estant Maire et le S' de Saînct Riran y 
commandant comme Capitaine desditte ville et 
chasteau. Et ayant pris resolution de continuer 
au seruice du Roy sur Taduis qu'ilz eurent que 
que ledit Sieur Duc de Mayenne proposoit s'ache- 
miner audict Beaulne, après que lesditz Sainct 
Riran et de la Mare furent retournez de Chalon 
où estoit le sieur grand Escuyer de France, 
Comte de Charny et lieutenant gênerai du Roy 
en Bourgongne, ilz députèrent deuers le sieur 
Duc, Pierre de la Mare advocat du Roy, et Ber- 
nardin Brunet Maire anticque dudit Beaulne, pour 
luy faire entendre que lesditz habitans comme 
bons sujets auoient délibéré continuer au fidelle 
seruice qu'ilz deuoient à sa Majesté ayants 
tousjours esté enseignez par le sieur Duc que le 
deuoir les y obligeoit, et parce que s*il s'y ache- 
minoit, le refus de l'y admettre le pourroit oflFen- 
cer, Ilz le supplièrent de ne prendre la peine 
d'y venir et considérer que ce soudain et inopiné 
souleuement auoit altéré les peuples. A quoy il 
fit response qu'il auoit délibéré s'y acheminer 
non pour y rien changer, mais pour recognoîstre 
en quel estât toutes choses y estoient disposées 
et puisqu'il y auoit du soupçon, il ne s'y presen- 



teroit et se contenteroit que Ton n'y receust au- 
cune garnison; Sur laquelle response lesditz 
députez se retirèrent et la firent entendre audit 
sieur de Sainct Riran, Maire, Escheuins et Bour- 
geois. Quelques jours après le Sieur de Tauanes 
arriua en laditte ville auec patentes du Roy pour 
y commander pendant le trouble, et y ayant 
pris logis, il y attira les deux filz du sieur 
Mareschal d'Âumont et autres de la noblesse du 
pays, auec quelques gens de pied sous la charge 
du Capitaine la Saône, lesqaelz y firent séjour 
jusques au mois de juillet suivant que le Roy 
ayant traitté à Nemours sur la pacification dudit 
trouble, accorda audit Sieur Duc, lesditte ville et 
chasteau dudit Beaulne pour sa seureté, le temps 
et terme de cinq ans, ce qu'estant venu à la 
cognoissance dudit S*" de Tauanes, il s'en retira 
comme aussy firent tous lesditz Seigneurs et 
gens de guerre qui s'y estoient rendus. Au mesme 
temps lesditz habitans eurent aduis que ledit 
Sieur Duc auoit promis le gouuernement desditte 
ville et chasteau à Sacramore italien, et ayans 
pris ombrage sur ce bruit, députèrent deuers 
ledit Sieur Duc, estant à Sainct Jean de Laone, 
Jean Belin Maire de laditte ville créé à la Sainct 

Jean précédente, auec quelques Bourgeois pour 
le supplier de n y introduire un estranger, et con- 
sidérer les accidents qui en pourroient suruenir, 
du quel sieur ilz n'eurent autre response sinon 
qu'il les contenteroit. Par efFect ledit sieur Duc 
s' estant rendu en laditte ville, par vertu des pa- 
tentes du Roy, le lieutenant dudit sieur de Sainct 
Riran consigna ledict chasteau es mains dudia 
sieur Duc de Mayenne, et le S' de Montmoyen y 
fut estably capitaine et gouuerneur dont et quoy 
lesditz habitans eurent beaucoup de contentement 
tant par ce qu'il est du pays qu'aussy à ses depor- 
temens. Il sembla personne docile et traittable, 
par efFect il a vescu auprès desditz habitans auec 
douceur et amitié jusques en l'an mil cinq cens 
quatre vingt et unze, qu'Authun estant assiégé par 
le Sieur Mareschal d'Aumont, le Sieur de Senecey 
commandant au parti de la ligue, et estant audit 
Beaulne auec son armée logez es fauxbourgs ledit 
Montmoyen voulut auoir garnison, et fit mettre 
en frais laditte ville pour luy souldoyer deux 
cens arquebuziers; ce qui irrita lesditz habitans, 
parce que cette poursuitte fit paroistre qu'il estoit 
en deffience contre ce qu'ilz auoient tousjours 
protesté. Au mesme temps il attira auec grand 

artifice Jacques Massol, Maistre extraordinaire en 
la Chambre des Comptes à Dijon, et luy ayant 
ledit Montmoyen fait entendre qu'il estoit serui- 
teur du Roy en son ame, et desiroit luy remettre 
en main lesditte ville et chasteau, le disposa à y 
entendre et négocier auec ledit Sieur Mareschal 
d'Aumont; le but dudit Montmoyen conseillé 
par Montjalin son lieutenant, estoit s'il succedoit 
bien pour k Roy dudit siège défectueux, ce qu'il 
promeltoit tant pour la conseruation du S*" de 
Chissey gouverneur dudit Authun son frère, que 
pour leur particulier advancement, sinon de s'en 
preualoir, et tirer raison dudit Massol et autres 
qu'il y pourroit faire tremper et engager. Par 
effect le Sieur Duc de Nemours estant venu au 
secours dudit Authun, ledit siège leué il entra en 
ladite ville de Beaulne auec lequel ledit Mont- 
moyen ayant conféré, il luy descouurit laditte 
négociation, et fit voir audit Sieur de Nemours 
des lettres dudit Sieur d'Aumont audit Massol, 
contenant des recommandations à aucuns parti- 
culiers dudit Beaulne, gens de bien et ignorans 
la négociation susdite, sous le prétexte desquelles 
négociations et recommandations ledict Mont- 
moyen emprisonna audict chasteau ledict Jacques 

Massol, Pierre Massol son cousin, Philibert de la 
Mare advocat du Roy, Pierre de la Mare aduocat 
du Roy son frère, Jean Bouchin, procureur du 
Roy, Abraham Bouchin aduocat, Pierre et Es- 
tienne Bouchin bourgeois et les y retint enuiron 
deux mois, au bout du quel temps, il les mit à 
rançon, et en tira grande et notable somme de 
deniers fors desditz Philibert et Pierre de la Mare, 
nonobstant toutes les poursuittes qui furent 
faittes au contraire par ledit Bernardin Brunet 
lors Maire, et les Eschevins de laditte ville pré- 
tendants qu'il fust informé contre iceux prison- 
niers s'ilz se trouuoient coulpables, sinon qu'ilz 
fussent renuoyez, plus ledit Montmoyen ayant 
tiré laditte rançon en sa personne le 
jour du mois de en la chambre de 

la ville déclara qu'il avoit eslargy lesditz. prison- 
niers, et n'estoient coulpables d'aucuns cas. Cet 
acte fit conceuoir une opinion aux plus clair- 
uoyants que lesditz Montmoyen et Montjalin 
n'a)mioient lesditz habitans qui ayant reconnu 
leurs inclinations disoient souuent entre eux 
que ledit Montmoyen estant extresmement 
despensier et superflus en banquetz et autres 
sortes de profusions et excez, et ledit Montjalin 

fort auare et espargnant, ilz se preuaudroient 
auec le temps de leurs commoditez et moyens, 
et n'en faisoient doubte, veu ce qu'ilz auoient 
pratiqué au regard desditz prisonniers, laquelle 
crainte et aprehension, ilz ont tousjours dissi- 
mulé s'estudians de les contenter et entretenir, 
espérant que le temps leur apporteroit quelque 
pacification et repos. Lesditz Montmoyen et 
Montjalin estans artificieux et liez d'une estroitte 
amitié, ayans reconnu l'aâFection desditz habitans 
qui estoit de viure doucement auprès des serui- 
teurs du Roy sans rien altérer en laditte ville, 
veu qu'ilz n'auoient pris party, et auoient esté 
donnez par le feu Roy audit Sieur de Mayenne, 
s'y sont tousjours doucement accommodez, de 
manière que despuis les troubles renouuellez, en 
l'an mille cinq cens quatre vingt et neuf, lesditz 
habitans ont négocié auec ceux de Verdun, et 
aucuns autres circonuoisins au grand mescon- 
tentement, et auec la réclamation de plusieurs 
passionnez des villes de Dijon, Authun, Seurre 
et Chalon, lesquelz en ayant faict plainte audict 
sieur de Mayenne audict an mil cinq cens quatre 
vingt et unze, et à iceluy donné impression que 
laditte ville estoit perdue et à la deuotion du 

Sieur de Bissy commandant lors audit Verdun, 
ledit S*^ Duc en escriuit aux Magistrats de ladittc 
ville, leur commanda de l'informer au vray de 
leurs deportemens et entendre à leur conserua- 
tion. Sur quoy lesditz Magistrats luy enuoyerent 
mémoires véritables qu'il vit en son conseil à 
Amiens, le vingt quatriesme januier mille cinq 
cens quatre vingt et douze, et ne leur interdit 
ledit commerce veu la nécessité qui les y obli- 
geoit, estant laditte ville seize entre Verdun, 
Sainct Jean de Laone, Bonnencontre, Vergy et 
le Montcenis possédés et semants au party du 
Roy de manière que, comme auparauant ilz con- 
tinuèrent leurs negotiations et commerces du 
consentement dudit Montmoyen qu'ilz faisoient 
souuent, et selon les occurences aux capitaines 
desdittes places, à ce qu'il fust connu, que tout se 
passoitde son consentement et qu'il n'eust moyen 
d'imputer ausditz habitans, qu'ilz fissent aucune 
chose contre ledit Sieur Duc. A quoy il s'ac- 
commodoit librement , faisant démonstration 
qu'il auoit soin et en recommandation le bien et 
soulagement desditz habitans ; par ce moyen il 
s'acquerroit le peuple et la bienveillance d'un 
chacun et donnoit opinion qu'il se conserueroit 

et garantiroit des impétueux orages de ces guerres 
ciuiles qui amenoient au naufrage lesditz sieur de 
Mayenne et ses partisans. En juillet mille cinq 
cens quatre vingt et treize, le Roy fit par la 
grâce de Dieu, profession de la religion catholique 
apostolique et romaine et accorda trefue pour 
trois mois, qui fut continuée jusques au dernier 
de décembre audit an, Ce qui donna très grand 
contentement à tous ses sujets et espérance très 
certaine que ledit Sieur Duc entendroit à la paix, 
puisque toutes ses protestations contenoient que 
ses armes ne tendoient qu'à la conseruation de 
laditte Religion, et faire qu'il ne fiist au pouuoir 
d'un Roy non catholique de l'exterminer et rui- 
ner^ dont et de quoy aucuns desditz habitans, 
particuliers amys dudit Montmoyen, discouroient 
souuent et Ubrement auec luy, remettant au 
deuant que si ledit Sieur Duc ne s'accommodoit 
pas auec le Roy, il ne se laueroit jamais de la 
tache d'ambition, veu le deuoir auquel ledit Sieur 
Roy s'estoit remis, et adjoustoit que les Serui- 
teurs dudit Sieur Duc s'estant acquittez de leur 
promesse jusques alors, debuoient bien penser 
à eux mesmes, ceux qui estoient saisis des places, 
parce qu'ilz auoient moyen en remettant icelles 

en Tobeissance du Roy, s'acquérir sa bonne grâce 
faire cesser les misérables guerres, et se main- 
tenir en la réputation des bons François ; aussy 
que chacun jour on avoit nouuelle du change- 
ment des seigneuries et villes qui auoient servy 
au party dudit Sieur Duc de Mayenne, à quoy il 
faisoit response qu'il estoit François et ne se vouloit 
perdre ny la ville aussy, et que chacun prist as- 
seurance qu'il ne feroit jamais chose qui preju- 
diciast à laditte ville. Ce qu'il publioit en tous 
les endroits d'icelle, en laquelle il logeoit et fre- 
quentoit seurement laissant ledit Montjalin au 
chasteau qui en faisoit bonne garde. Tost après 
la conuersion dudit Sieur Roy, Meaux se mit en 
son obéissance, ledit Sieur Duc de Nemours 
fut fait prisonnier en la ville de'Lyon, déclare (i), 
et ne parla plus que du deuoir des Seigneurs et 
peuples en la recognoissance deheue à Sa Ma- 
jesté. Signamment se publia ce qui se fit à Paris 
en mars suiuant, mil cinq cens quatre vingt et 
quatorze à Bourges, Orléans, Rouen et plusieurs 
autres villes, les habitans dudit Beaulne pour la 
plus part prenoient grand contentement en ces 

(i) Le mot déclare figure dans les deux manuscrits. 

nOQuelles, et mesme plusieurs de ceux qui auant 
la couuersion du Roy fauorisoient la ligue des* 
couvroient leur conception, disans que puisque 
Dieu avoit touché le coeur du Roy en cette cofl'* 
uersion, Ton ne luy debuoit faire la guerre, ains 
debuoit estre reconnu comme légitime succes- 
setu: à l'Estat et couronne de France, et recom^* 
mandable par tant de rares vertus spécialement 
en l'exécution et accomplissement de ses promes- 
ses et foy, que l'on ne pouuoit espérer sinon un 
heureux règne, la manutention de laditte Religion 
catholique apostolique et romaine et l'extermi- 
nation de la nouuelle opinion, par l'exemple que 
prendroient ceux qui en estoient inbeuz, sur 
laditte conuersion de sa Majesté, ce qu'estant 
rapporté audit Montmoyen par aucuns factieux 
et opiniastres, aussy estant iceluy aduerty que les 
peuples des villages et montaignes circonuoi- 
sines se liguoient et unissoient pour s'opposer 
aux courses xles gens de guerre, publiant que les 
villes estoient coulpables de leur ruine ne recon- 
noissant pas que le Roy estoit catholique, il en- 
tra en ombrage et prit conseil secret de se main- 
tenir esditte ville et chasteau, et estimant que la 
diuision entre lesditz habitans luy donneroit 



beaucoup dauantage^ Il commença d'accroistre 
sa garnison jusques en nombre d'enuiron cent 
soldatz^ et assembla des particuliers habitans 
d'icelle ville, la veille de Caresme prenant, an 
susdit, au Couuent des frères Mineurs sur les 
quatre heures du soir au nombre de quarante ou 
cinquante à l'insceu dudit Sieur BeUn Maire et 
de ses Escheuins, et ayant ledit Montmoyen re^ 
présenté ausditz habitans le doubte qu'il avoit de 
remuement en laditte ville, veu la liberté des 
langages de plusieurs, et les assemblées des gens 
du plat pays, Il les conjura de se lyer, et unir 
auec luy pour s'opposer à tout ce qui seroit en- 
trepris en laditte ville et leur fit promettre eux 
rendre auprès de luy en cas de rumeur et esmo^ 
tion. Le mesme jour ledit Montmoyen fut treu- 
uer ledit Sieur Belin Maire, et déguisant son in- 
tention , luy dict quelque chose de laditte 
assemblée le priant de n'en prendre ombrage, et 
luy fit response ledit Sieur Belin, que puisque 
laditte assemblée auoit esté £aitte par son com-* 
mandement, il la supporteroit autrement qu'il 
eust eu grande occasion de s'en ressentir,, sur 
quoy s'estans séparez, ledit Maire y ayant pensé 
et à l'effect de laditte assemblée, ayant aussy 

receu les plaintes de plusieurs particuliers habi- 
tans qui estimoient que quelque pernicieux des- 
sein auoit esté pris en icelle assemblée, il assem- 
bla le lendemain en Thostel de laditte ville les 
Escheuins et le Conseil d'icelle, ausquelz ayant 
rapporté ce que dessus, et les propos qu'il auoit 
tenu audit de Montmoyen, il fut conclud qu'il 
ne s'en feroit instance afin de ne le prouocquer, 
et neantmoins que l'on auroit l'œil sur ceux 
qui s'estoient treuué à ladite assemblée, ledit 
Sieur Maire ne peut dissimuler son maltalent 
ayant bien juste occasion de s'en ressentir, et la 
conséquence d'icelle, qui n'estoit autre que de 
distraire de son obéissance, amour et respect, une 
partie des habitans de laditte ville, de sorte qu'il 
fit cognoistre audit Montmoyen qu'il s'en tenoit 
oflfensé, et à plusieurs de ceux qui s'y estoient 
ireuuez qu'il auoit occasion ne les tenir bons 
habitans, et respectueux enuers leurs Magistratz 
puisqu'ilz se treuuoient en assemblées illicites, et 
qui ne pouuoient estre estimées autres, estant 
faittes hors le lieu accoustumé et sans lesditz 
Magistratz, ceux qui s'estoient treuué en laditte 
assemblée, scachans ce que l'on en disoit se te- 
noient plus estroittement lyés et unys auec ledit 

Montmoyen, voire les aucuns se licencioient de 
tant plus et nourrissoient leur deflSence, sur 
quoy suruint. le siège de Laon qui fît oublier 
aucunement ce que dessus, par ce que chacun 
s'en informoit, et parloit selon son affection, et 
quant audit Montmoyen, se ralliant le plus qu'il 
pouuoit auec le peuple, il assistoit ordinairement 
aux gardes des portes, passoit le temps et man- 
geoit auec les habitans qui estoient de garde, les 
frequentoit plus priuement qu'auparauant, dissi- 
mulant de leur liberté à parler, et leur disoit 
qu'il falloit attendre l'issue dudit siège pour 
prendre resolution, qu'il deliberoit de son costé 
ne se point perdre ny laditte ville aussy, et qu'il 
estoit nécessaire prendre ensemble une bonne 
resolution à ce que la diuision et mauuaise in- 
telligence ne gastast tout, lesditz propos estant 
souuent réitérez, aucuns jugeoient que c'estoit 
par artifice à intention d'entretenir le peuple et 
le circonuenir. Les autres estimoient comme 
plusieurs grands Seigneurs auoient quitté le party 
dudit Sieur Duc, et qu'il ny auoit espérance 
qu'il se peust remettre, ou que ledit Montmoyen 
n'auoit point de sentiment, ou que son inteiltion 
correspondoit à ses piopos, veu qu'il est sur 

Taage engagé et chargé de grands debtz et qui 
probablement scauoit bien discerner qu'il feroit 
beaucoup pour luy, s'il pouuoit entrer es bonnes 
grâces du Roy et s'y entretenir, ce qui sembloit 
aysé, veu la bonté et clémence du Roy enuers 
ceux qui l'ont reconnu, et comme ledit Mont- 
moyen n'auoit faute de bon jugement et dis- 
cours, plusieurs tenoient vray que son intention 
fust de s'asseurer de recognoistre le Roy, et fut 
laditte opinion fort confirmée par la conférence 
que eut ledit Montmoyen, auec un particulier de 
laditte ville qu'il tenoit et publioit estre son 
amy, sur ce mesme sujet après Laon pris, lequel 
particulier luy ayant librement dict que puisque 
sa perseuerance au seruice dudit Sieur Duc de 
Mayenne ne.pouuoit restaurer les afiairesd'iceluy, 
ny autre chose apporter que la ruine dudit 
Montmoyen et de laditte ville, voire celle dudit 
Sieur Duc, par son opiniâtreté tandis qu'il auroit 
de bonnes retraittes, luy conseilloit fort libre- 
ment de se garentir par sa reconciliation et de 
laditte ville auec saditte Majesté ; l'asseurant que 
laditte ville n'en seroit ingratte ainsy recognois- 
troif le bien qu'elle en receuroit, ce que ledit 
Montmoyen fit démonstration detreuuer bon. 

continuant qu'il ne se vouloit perdre, et que les- 
ditz habitans se donnassent bien garde de rien 
entreprendre sans luy. Le souuenir de ce qui 
s'estoit passé audit an quatre vingt et unze, au 
regard dudit Massol seruoit de bride à celuy qui 
luy auoit si librement parlé, et le retint de luy 
en plus tenir propos, se contentant d'entendre 
diuers bruits qui se faisoient, aucuns que la paix 
se conclueroit, les autres que ledit Sieur auroit 
secours d'une grande armée tant du Pape que du 
Roy d'Espagne. Qjaant au bruit de la paix, peu 
de gens y adjoustoient foy veu la prospérité des 
affaires du Roy, et au regard du secours l'on en 
esperoit peu, veu ce qui s'estoit passé, et en dis- 
courant plusieurs asseuroient que de nécessité 
ledit Sieur Duc, seroit contraint se retirer en ce 
pays à la faneur des places qu'il y tenoit, de sorte 
qu'il y attireroit l'armée du Roy et la ruine du 
peuple, et en cette aprehension chacun soupiroit 
désirant la paix et le repos public. Laditte ville de 
Laon rendue, l'on fit bruit que le Roy auoit faict 
publier des Edictz et déclarations contre ceux 
qui demeuroient es villes possédées contre son 
seruice, par effect le Sieur de Tauanes lieutenant 
au gouuernement de ce pays, en enuoya les vidi- 

mus par son trompette en cette ditte ville qui 
furent pris et retenus par ledit Montmoyen, estant 
à la porte Magdelaine, ce qu'ayant esté sceu par 
le peuple, chacun en parla diuersement, aucuns 
disans qu'il falloit se retirer et obeyr ausditz 
Edictz, les autres le contraire, d'autant que le 
Roy auoit mis les habitans dudit Beaulne en la 
puissance dudit Sieur Duc, par son Edict dudit an 
mil cinq cens quatre vingts et cinq, si que pro- 
bablement son intention n'estoit de les ruiner, 
puisqu'ilz luy auoient obey, n'auoient exercé 
aucuns actes d'hostilité, ny preste secrettement 
à la ligue, plusieurs adjoustoient que ceux qui 
estoient seruiteurs du Roy estans hors laditte 
ville ne luy pourroient rendre aucuns seruices, 
et qu'il estoit plus expédient y demeurer en at- 
tendant quelque commodité de seruir, et sur 
cette occasion fut mis en termes d'enuoyer deuers 
le Roy au nom de laditte ville luy faire entendre 
Testât d'icelle. Les rauages que les habitans rece- 
uoient de ses garnisons, parce qu'ilz estoient 
possédez par le Sieur Duc de Mayenne, et le 
supplier puisqu'ilz n'auoient fait faute, qu'il luy 
pleust les prendre en sa protection et sauuegar- 
der auec deffences à ses dittes garnisons, de les 

courir et offencer en la leuée de leurs moissons 
et vendanges, Ce qui fut communiqué audict 
Montmoyen et treuué bon, pourveu que laditte 
ville enuoyast ses députez vers le Sieur Duc, 
prendre son congé de poursuiure l'efifect de 
laditte requeste. L'exécution en fut longue et 
retardée bien auant au mois d'aoust, pour le doubte 
que l'on auoit d'irriter ledit Sieur Duc, à quoy il 
estoit fort sollicité par aucuns ses seruiteurs pas- 
sionnez, qui blasmoient et condamnoient extrê- 
mement laditte délibération, et luy donnoient 
fréquents aduis que la ville l'abandonneroit, 
s'il ny pouruoyoit par establissement de bonnes 
et fortes garnisons. Enfin bien avant audit mois 
d'aoust, Philibert Alixant, aduocat et escheuin de 
laditte ville député audit voyage, se mit aux 
champs après en auoir aduerty et informé le 
sieur prince, filz dudit Sieur Duc, et le Vi- 
comte de Tauanes ausquelz il demanda passe- 
port qui ne luy fut accordé, et toutesfois ilz ne 
luy defFendirent laditte poursuitte, lequel Alixant 
estant arriué à Paris, informé et aduerty que ledit 
Sieur Duc estoit à Bruxelles se mit en deuoir 
suivant sa charge de l'aller treuuer audit lieu, • 
mais estant à quelques journées de Paris, il eut 

aduis qu'il ne parleroit audit Sieur Duc, pour 
raison de quoy, il rebroussa audit Paris où ayant 
treuué le président Jannin, il luy discourut, sa 
charge et commission fondée, principalement sur 
la nécessitez du peuple qui ne pouuoit subsister, 
s'il n'auoit la commodité de leuer les fruicts des 
vendanges, les moissons ayant esté fort endom- 
magées par les courses des seruiteurs du Roy, 
lequel président Jannin donna aduis audit Alixant 
de superseder sa poursuitte, et luy dit que la 
paix estoit en très bon terme, et que la conclu- 
sion d'icelle feroit jouyr un chacun de son re- 
uenu, à quoy ledit Alixant ne s'arresta ains fit ses 
poursuittes, et eut très bénigne audiance de 
saditte Majesté, icelle considérant que rien n'es- 
toit à imputer ausditz habitans s'ilz estoient en 
la puissance dudit Sieur Duc, et ayant eu tes- 
moignage du Sieur de Vaulgrenant qui lors 
estoit en Cour, qu'en tous les troubles lesditz 
habitans s'estoient comporté fort doucement sans 
ofiencer le party du Roy, ains par le contraire 
fauorisé ses seruiteurs autant qu'il leur auoit esté 
possible, leur accorda sa sauuegarde pour quatre 
mois, par ses lettres du sixiesme du mois d'oc- 
tobre an susdit. Au mesme temps ledit Sieur de 

Vaulgrenant, gouuerneur de Sainct Jean de Laone 
retourna en ce pajrs et se saisit par la pratique d'au- 
cuns habitans d'Âuxey, du fort dudit lieu> sur le 
point des vendanges^ où ayant estably garnisons 
comme ledit sieur Maire et les Echeuins consi- 
dérèrent que ce voisinage (n'estant ledit fort 
distant dudit Beaulne de plus d'une bonne lieue) 
pourroit apporter à laditte ville grande incom- 
modité pour les vendanges, ilz mirent en déli- 
bération auec les habitants d'icelle, et par com- 
munication qu'ilz eurent auec ledit Montmoyen, 
s'il seroit bon demander trefue audit sieur de 
Vaulgrenant, en espérance que le Roy les auroit 
gratifiez en la poursuitte dudit Âlixant, ce qui 
ayant este treuué bon, et appreuué par ledit de 
Montmoyen, ilz députèrent devers ledit sieur de 
Vaulgrenant audit Aulxey. A scauoir ledit Mont- 
moyen, et laditte ville, Jacques 

Richard sieur de Beligny, et Hubert Guyard 
Escheuins, et Estienne Lebeuf bourgeois, les- 
quelz furent courtoisement receus par ledit sieur 
de Vaulgrenant, et obtindrent de luy sans aucune 
difficulté laditte trefue jusques à la Sainct Martin 
soubz le bon vouloir et plaisir du Roy, en atten- 
dant ledit Alixant, qu'il scauoit estre occupé 



audit voyage ; ledit Sieur de Vaulgrenant pouuoit 
(s'il eust voulu) tirer présent notable desditz 
habitans pour cette commodité des vendanges, 
en quoy il se porta fort vertueusement, ayant 
faict response ausditz députez de laditte ville, qui 
luy voulurent faire offres suiuant leur charge de 
quelque quantité de vin rendu audit Sainct Jean 
de Laone, qu'il acceptoit bien quelques bouteilles 
qui luy furent portées, mais rien plus, priant 
laditte ville croire qu'il la vouloit autant fauoriser 
que le bien du seruice du Roy son maistre, luy 
permettoit, sans autre recompense que l'honneur 
qu'il debuoit remporter de l'acquit de sa charge. 
Cette ciuilité et courtoisie obligea fort laditte 
ville, de sorte que les principaux habitans d'icelle 
luy vouèrent seruice, et confirmèrent l'opinion 
qu'ilz auoient de sa vertu, par effect lesditz habi- 
tans firent leurs vendanges en paix et auec com- 
modité au regard dudit Sieur de Vaulgrenant, et 
si leur fit ledit sieur, ce bien, que par son moyen 
le Baron de Verdun leur accorda quelques jours 
de trefue pendant lesquelz ilz firent leurs ven- 
danges, et ledit Alixant ayant obtenu laditte 
sauuegarde, arriua audit Beaulne enuiron le quin- 
ziesme dudit mois d'octobre, laquelle sauuegarde 

veûe par ledit Montmoyen et lesditz Magistratz, 
ils treuuerent bon d'enuoyer des coppies aux 
Capitaines des garnisons circonuoisines qui les 
trauailloient, et par ce moyen ilz continuèrent 
leurs vendanges es villages circonvoisins auec plus 
de silence et de commodité, Aussytost ledit Alixant 
fut enuoyé deuers ledit Sieur Prince et Vicomte 
audit Dijon, pour les informer de ce qui s'estoit 
passé, lequel Vicomte luy fit démonstration qu'il 
n'approuuoit laditte poursuitte, et en réclamèrent 
plusieurs partisans audit lieu, lesquels se conten- 
tants de remplir leurs bources ne jettent l'œil sur 
la misère du peuple. Les Capitaines des autres 
villes de la ligue n'en firent moins jugeants tout 
ouuertement qu'il se falloit asseurer de laditte 
ville de Beaulne, au mesme temps se fit bruit que 
ledit Sieur Duc estoit sorty de Bruxelles et 
tournoit la teste contre cette prouince, et que 
pour s' asseurer de laditte ville comme aussy de 
celle d'Authun, qui a l'exemple dudit Beaulne 
auoit enuoyé négocier deuers le Roy. Il auoit 
fait aduancer un régiment de gens de pied 
estrangers. Ce qui donna grande allarme aux 
habitans dudit Beaulne aprehendàns la ruine du 
pays, et particulièrement leurs rauages, consi- 

derans bien que ledit Sieur Duc, plein de def- 
fiance veu les deportemens de tant de villes qui 
l'auoient abandonné et les leurs, par tous lesditz 
troubles, s'asseureroit de laditte ville, par Testa- 
blissement de grosses garnisons en icelle, par 
efFect au mesme temps ilz eurent aduis par le 
moyen d'une damoiselle, que la damoiselle de 
Montpezat, lors fiancée et à présent femme dudit 
Vicomte, auoit dit que quatre ou cinq enseignes 
dudit régiment estoient destinées pour ledit 
Beaulne, et le surplus pour ledit Authun, ce qui 
leur ayant accreu la deflSence, ilz en firent plainte 
par lettre ausditz Sieur Prince et Vicomte, disans 
qu'ils s'estoient tousjours conseruez à leurs frais 
et sans garnisons auec beaucoup de despense 
au seruice dudit Sieur Duc, et que c'estoit mau- 
uaise recompense de les vouloir opprimer, ten- 
dants à ce que ce conseil fiist rompu, à quoy 
ilz eurent response desditz Sieurs, qu'ilz n'y 
auoient jamais pensé, que c'estoient artifices 
pour rendre confusion selon que les efFects en 
montroient prenne suflSsante , n'ayant intention 
de se seruir desditz gens de guerre que pour tenir 
la Campagne en laquelle ilz seroient assez forts 
pour conseruer toutes leurs villes et particulière- 

ment celle dudit Beaulne, l'ayant mérité pardessus 
toutes les autres, ledit Montmoyen eut des lettres 
de leur part, pour se tenir doucement sur ses 
gardes et entretenir le peuple en attendant la 
venue dudit Sieur Duc, ce qu'il fit fort dextre- 
ment, et comme auparauant continuant sa fire- 
quentation auec lesditz habitans jour et nuict et 
plus assiduement en garde des portes. Il ne leur 
tenoit autre propos sinon, qu'il estoit en affaires 
desquelles son maistre ne le pouvoir tirer, qu'il 
estoit sur l'aage auquel il deuoit chercher 
son repos en lieu de seureté, qu'il cherissoit 
laditte ville et les habitans d'icelle, et desi- 
roit que l'on creust qu'à temps il y pour- 
uoyroit et ne se vouloit perdre ny laditte ville, 
et sourdement faisoit entendre à un chascun que 
la prospérité des affaires du Roy et la ruine de 
celles de son maistre luy ouuroient les yeux. Ces 
langages et deportemens faisoient croire à un 
chascun que comme il n'auoit faute de jugement 
ny Montjalin son lieutenant, son intention res- 
pondoit à sa parole, veu aussy que l'un desiroit 
beaucoup de commoditez pour entretenir sa 
despense, et l'autre non moins pour faire sa 
maison venant en nombre d'enfans, et n'en pou- 

uoient espérer dudit sieur Duc, réduit au 
petit pied et qui n'en auoit pour sa maison. 
Aucuns se ressouuenans du fait dudit Massol, 
demeuroient suspens en silence, et autres s'in- 
geroient luy faire quelque ouuerture pour par- 
uenir à ce qu'il disoit auoir à intention. Jusques 
là que ledit Abraham Bouchin aduocat luy fit 
offre et à son lieutenant, de les faire continuer 
en leurs charges, et acquitter les debtz dudit 
Montmoyen crées pour les affaires du pays en 
prenant le party du Roy, à quoy ilz firent démons- 
tration vouloir entendre la veille de Toussaints, 
et par effect en furent tenus quelques propos 
premièrement entre lesditz Montmoyen, Mon- 
jalin et Brunet lesditz jours de Toussaints et 
veille, et puis entre lesditz Belin Maire, Brunet 
et Pierre de la Mare, ledit Montmoyen n'ayant 
voulu que l'affaire fust communicquée à autres, 
lesquelz Belin, de la Mare, et Brunet en parlèrent 
librement sans aprehension de la mort, de Verne 
etGault ayant eu les testes trenchées audit Dijon, 
la veille Saints Simon et Jude, à cause de leur 
entreprise pour la réduction de laditte ville de 
Dijon à l'obéissance du Roy par iceux reconnu 
et mal exécutée, mais ledit sieur Duc arriua audit 

Dijon le lendemain de Toussaints second jour 
de novembre dernier, ce qui leur ferma à tous 
la bouche, fit voir en la contenance dudit de 
Montmoyen, de l'allégresse plus qu'auparauant, et 
penser à ceux qui s'estoient ingérez de parler de 
ce que dessus, que c'estoient artifices non sans 
crainte qu'ilz fussent descouverts audit sieur Duc, 
et à cette occasion maltraittez. Le vendredi sui- 
uant quatriesme jour de novembre, lesditz Ma- 
gistratz enuoyerent deuers ledit Sieur Duc, de 
leur part ledit Alixant, et Pierre Loppin bourgeois, 
à TefFect de luy baiser les mains, lui représenter 
l'aprehension desditz habitanssurle fait desdittes 
garnisons, et le supplier ne les opprimer desdittes 
garnisons sous prétexte des deportemens passez, 
ce qu'ilz firent, et le lendemain retournez, se 
louèrent fort du recueil que ledit sieur leur fit de 
ses promesses verbales de ne mettre aucunes 
garnisons en laditte ville, et rendirent ausditz 
Magistratz les lettres dudit sieur contenant les 
mesmes promesses, ce qui remit lesditz habitans 
se ressouuenans que ledit Sieur par le passé auoit 
fait profession de tenir sa parole, et auoit acquis 
titre excellent de prince de foy. Au bout de 
quinze jours ledit Sieur Duc s'achemina audit 

Beaulne accompagné des troupes à cheual, des 
Sieurs de Tyanges, Laclete, Tenissey, de Viteaux, 
Guillierme, Morlans, Lartuzie, Nicolas et Vilers- 
Odam, et d'un Régiment de sept enseignes du 
Maistre de camp d'Auluilliers, Gentilhomme lor- 
rain, toutes lesquelles trouppes logèrent es vil- 
lages circonuoisins, fors celles dudit Villers-Odam 
et quelques gens de pied qui demeurèrent es 
fauxbourgs Sainct-Nicolas, où munitions et viures 
leur furent enuoyez. Ledit Sieur Duc ayant esté 
visité, et honoré par les ditz Magistratz, gens 
d'église, et officiers du Roy, il fit à tous beaux 
semblants et démonstration d'amitié. Le lende- 
main le Corps de ville le fit saluer auec requeste 
par escript, tendante à ce qu'il lui pleust auoir 
commisération du peuple, et entendre à la paix, 
le faix de la guerre n'estant plus supportable; 
sur laquelle, le lendemain il fit response escripte, 
qu'il y estoit disposé et y vouloit entendre au- 
tant que le bien de la Religion et son honneur 
le permettroient, mais cette response ambiguë 
donna peu d^esperance ausditz habitans, auec ce 
que l'on apprenoit de ceux qui approchoient de 
plus près ledit Seigneur, qu'il n'y auoit point 
d'inclination de la guerre de toutes parts. Le 

séjour dudit sieur, en ce voyage fut de quatre 
jours seulement et logea en la maison Dumay, 
que ledit de Montmoyen tenoit à louage fort 
proche dudit chasteau, sans aultre garde que de 
ceux qui portoient sa liurée, et s'en départit sans 
auoir mescontenté laditte ville, sinon qu'il mit 
en terme la gabelle de deux escus sur queuhe de 
vin qui sortiroit de laditte ville, sans l'establir 
neantmoins, attendu que ledit Maire et les Esche* 
uins y contredirent et s' estant acheminé audit 
Âuthun, et de là à Chalon, il séjourna jusques 
au mercredy dernier jour du mois de nouembre 
qu'il arriua audit Beaulne fort inopinément, logea 
ledit régiment à deux lieues dudit Beaulne. La 
Compagnie de Villiers-Odam au fauxbourg Sainct 
Nicolas, auec cent ou six vingts hommes de pied, 
et sa personne, en la maison de Philibert Dugay 
greffier de la Chancellerie, joignant celle dudit 
Dumay occupée par ledit Montmoyen, et fut fait 
bruit que ledit sieur auoit esté mandé en dili- 
gence par ledit Montmoyen ou aultres estant en 
soupçon de quelque faction en laditte ville, et 
neantmoins laditte nuict ledit sieur n'eut autre 
garde que de ceux portans sa liurée, à la mesme 
heure que lesditz gens de cheual furent arriuez 

audit fauxbourg, aucuns d'iceux se mirent en 
deuoir de forcer une maison proche de la porte 
à dixpiedz du fossé seruant au ruisseau de laditte 
ville, remplie de meubles apartenans aux habitans 
dudit fauxbourg et qu'ilz tenoient comme en 
seureté en icelle maison, attendu qu'elle est veue 
de la Cortine, ce qui occasionna un habitant de 
laditte ville estant à laditte Cortine^ de tirer une 
arquebuzade de laquelle l'un desditz gens de 
guerre fut blessé, pour raison de quoy la trouppe 
fut mutinée et ledit sieur s'en tint oflfencé, tou- 
tesfois il n'en fit grande instance et démonstra- 
tion. Le lendemain premier jour de décembre, 
ledit Jacques Richard ayant charge de la garde 
des portes, fit ouvrir laditte porte Sainct Nicolas, 
et y fit garde avec les habitans de laditte ville où 
quelque temps se passa sans rumeur entre lesditz 
habitans et soldatz, et jusques à ce que lesditz 
gens de guerre ayant beu du vin de Beaulne se 
rendirent rioteux soubs couleur de laditte 
blessure. Lesdittes riotes furent sans effect jusques 
sur les deux heures après midy que Saillant, l'un 
des Capitaines desditz gens de cheual, retournant 
du disné en la maison du Capitaine Monnet où 
ils auoient fait carrousse auec ypocras, et ayant 

treuuë ledit Richard accompagné du preuost 
près son logis audit fauxbourg, le querella à 
cause de laditte blessure, lui donna un coup de 
plat d'espée, et le traisna en son logis assez 
proche de laditte porte, ce qu'ayant esté aperceu 
par les habitans de laditte ville, ils coururent 
promptement audit logis la teste baissée, ayans 
les armes en main, retirèrent ledit Richard leur 
capitaine, tuèrent trois soldatz et en blessèrent 
d'autres par ce mesme moyen, et en un moment 
le bruit se fit par toute laditte ville que ledit 
Richard Escheuin estoit tué, ce qui sousleua 
incontinant tous les habitans de laditte ville^ les- 
quelz parurent armez es rues, et à peu tint-il 
qu'il ne se fist un grand et effroyable eflfort. Ledit 
sieur Duc vit une partie de cette fureur, laquelle 
fut aussi tost rabattue tout ainsy qu'un feu de 
paille par la diligence desditz Magistratz, dudit 
Capitaine Monnet et autres qui auoient créance 
parmy le peuple, et ayant ledit sieur sceu la cause 
dudit mouuement tant par ledit Richard que le 
preuost, il se transporta audit fauxbourg, donna 
le tort audit Saillant, et dit ausditz Magistratz 
que les vins dudit Beaulne estoient cause de cette 
rumeur, feignant n'en faire estât, toutes fois le soir 

3 

enuiron les dix heures, ledit sieur fit entrer par ledit 
chasteau soixante ou quatre vingts soldatz gens de 
pied de ceux qui estoient audit fauxbourg, et les 
mit en garde au deuant son dit logis, lesquelz irri- 
tez de ce qui s'estoit passé esditz jours de mercredy 
et jeudy, mirent toute cette nuict leurs senti- 
nelles jusques deuant Thostel de ville, lesquelles 
firent grand bruit, arresterent les gardes ordi- 
naires des murailles de laditte ville qui changent 
à minuict, et battirent et désarmèrent aucuns, 
voire prindrent ledit Guyard escheuin, retour- 
nant de laditte garde à la minuict et le retin- 
drent en leur corps de garde plus de quatre 
heures. Cette entrée de nuict par ledict chasteau, 
lesdits outrages ausditz escheuins et habitans, et la 
continuation de la garde par lesditz soldatz, jusques 
au vendredy trois heures après midy, furent fort 
mal goustez par lesditz Magistratz et habitans, 
et de plus c'est que ledit sieur Duc ayant fait 
acheminer et- rendre esditz fauxbourgs tout ledit 
régiment la nuict dudit jeudy, fit entrer à laditte 
heure de trois heures après midy dudit vendredy, 
deux cens quarante ou cinquante hommes choi- 
sis de tout ledit régiment, conduitz par ledit 
Montmoyen, et leurs capitaines le tambour bat- 

tant et le drappeau desployé, lesquels leuerent la 
garde précédente, et firent garde deuant ledit 
logis jusques au lendemain pareille heure, que 
laditte garde fut leuée et autre remplacée en pa- 
reil nombre auec mesme cérémonie. Ledit ré- 
giment logé esditz fauxbourgs fit extresme degast, 
ores qu'on leur fournist viures, au bout de six 
ou sept jours ledit régiment futenuoyé à Auxey 
et de là, à Nolay où les Soldatz vesquirent à 
discrétion, fors deux compagnies en nombre de 
trois cens hommes bien armez et conmiandez 
par les sieurs de Belleuille et Saulnier, qui furent 
establies pour garnisons en laditte ville et logées 
ez maisons du peuple aux enuirons du chasteau, 
celles des bourgeois estant occupées par les gens 
de la suitte dudit sieur : pour entretenement de 
laditte garnison estât fut donné ausditz Maire et 
escheuins de la part dudit sieur, montant à six 
cens pains par jour du poidz de douze onces, 
cinq fillettes de vin et seize escus et demy en 
argent, et leur fut ordonné fournir ce que dessus 
pour un mois, auec promesse de remboursement 
sur la gabelle du sel qui se debitoit en laditte ville. 
Cet establissement estonna fort tous lesditzha- 
bitans veu qu'il estoit contraire à la ioy et pro- 

messe dudit sieur Duc, et qu'ils preuoyoient bien 
que plustosc cette foule accroistroit que d'estre 
modérée, ledit sieur ayant affaire à un Roy victo- 
rieux, paisible partout son royaume, fors en cette 
province en laquelle ledit sieur Duc possedoit les 
forts et murailles et non les cœurs des habitans, 
si comme il le pouuoit reçognoistre par effect, 
lesditz Maire et escheuins auec nombre de bour- 
geois le furent treuuer, portant requeste en 
main à ce que en effectuant sa promesse» il les 
deschargeat deladitte garnison du moins si la 
considération de ses affaires ne permettoit de 
leuer lesdittes garnisons, il pourueut à Tentrete- 
nement d'icelles, à la descharge d'icelle ville, 
estant chose sans exemple que les villes fussent 
chargées de Tentretenement des garnisons, et 
adjousterent lesditz magistratz, que d'ailleurs les- 
ditz habitants estoient fort foulez par le moyen 
des logis des gens de guerre à cheual qui se 
glissoient et logeoient en laditte ville, aucuns 
d'iceux tirans leur nourriture de leurs serui- 
teurs, de leurs hostes, à quoy il fit réponse sans 
plus dissimuler, qu'il auoit choisy laditte ville 
pour y faire sa retraitte, et pour cette occasion 
estoit en délibération de la fortifier et rendre 



37 

telle, qu'une année d'Empereur ne treuueroit 
moyen d'y entreprendre, ayant donc pris cette 
resolution, il n'estoit raisonnable qu'il délaissât 
laditte ville sans garnison, en laquelle, lors qu'il 
jugeroit qu'il n'y auroit assez de trois cens 
hommes, il y en establiroit six cens, voir mille 
et quinze cens, et plus selon les occurences, la 
voulant conseruer pour la seureté, et non l'ex- 
poser au danger de surprise par un artifice des 
mal affectionnez qui y pourroient entreprendre 
sous espérance de forcer ledit chasteau non for- 
tifié. Quant à l'entretenement desdittes trouppes, 
le mois passé il y pouruoyeroit à la descharge de 
laditte ville. Cette response fit perdre la parole 
ausditz Magistratz, de sorte qu'ilz se retirèrent 
sans réplique, jugeans bien par cette liberté de 
response que ledit sieur n'en vouloit plus estre 
importuné , de fait ledict sieur peu de jours 
après, fit publier à son de trompe par tous les 
fauxbourgs et carrefours de laditte ville, com- 
mandement de sa part de ruiner lesditz faux- 
bourgs dans six jours sur grosse peine. Il fit dire 
par Machault ausditz Magistrats qu'il auoit né- 
cessité de deniers en attendant ses finances de 
Flandres, et qu'il desiroit estre secouru de nota- 

ble somme de deniers qui seroient assignez sur 
laditte gabelle du sel. Il visita le dehors et le 
dedans de laditte ville, et fit dessein par le capi- 
taine Carie son ingénieur, de fortifier laditte ville 
selon le modelle qu'en fit ledit Carie, et ayant 
pris cette resolution sans auoir esgard aux re- 
monstrances qui luy furent faittes par lesditz 
Magistratz de la misère de tant de peuple qu'il 
deslogeroit par la ruine desditz fauxbourgs en 
la plus grande rigueur de l'hyuer, lesditz faux- 
bourgs estant habitez par plus de trois mille 
personnes tant grandes que petites, les suppliants 
de superseder ou modérer lesdittes ruines à deux 
cens pas des fossez/Il manda grand nombre de 
risselois(i)gens propres à remuer la terre, et des 
paysans tant du ressort dudit Beaulne que de 
Nuys, fit commencer un grand et spacieux espe- 
ron à la porte Magdelaine, establit des commis- 
saires sans commisération et conscience, pour 
les ruines et démolitions desditz fauxbourgs sans 
aucune limitation, comme aussy la gabelle de 
deux escus par queuhe de vin qui sortiroit de la- 
ditte ville, de laquelle gabelle il délaissa vingt 

(i) Habitants des Riccys (Aube), gens renommés comme 
terrassiers. 

solz par queuhe pour les aflfaires de laditte ville, 
il establit un receueur auquel il adressoit ses 
mandements pour fournir aux frais de la cons-* 
truction dudit esperon. Le commencement des* 
dittes ruines fut par Téglise Sainct-Jean proche 
ledit chasteau au dehors, en laquelle se treuva 
escript dessous la table du grand autel que la 
dedicasse estoît de près de mille ans. Ce qui res- 
toit de Teglise Magdelaine, fut aussy tost ruiné 
comme Teglise Sainct-Martin auec grands pleurs 
et soupirs de tous lesditz habitans regrettant plus 
la ruine desditz lieux sacrés pour fomenter une 
si injuste guerre, que de leurs propres maisons. 
Ceux qui ne firent desmolir dans lesditz six 
jours, pour la pluspart virent ruiner leurs dittes 
maisons par lesditz soldats et ceux dudit chas- 
teau qui emportoient les bois pour s'en chauffer, 
les autres qui se mettoient en debuoir de desmo- 
lir estoient tellement pressés pat ledit commis- 
saire, que plusieurs furent contraints d'achepter 
d'eux, le loysir de conseruer et de mesnager leurs 
matériaux, de sorte que aucuns leur payoient un 
escu, autres deux, trois, quatre six et huict escus 
selon leurs moyens, et la valeur de leurs ditz 
matériaux. Cette tyrannie mettoit au desespoir 

le peuple, de sorte qu'il auoit grand regret de ne 
s'estre euertué à temps pour secouer ce misé- 
rable joug, et ne s'abstenoient plusieurs de 
donner grandes malédictions audit sieur et à ses 
ministres. Parmy ces dittes ruines etrauages, 
lesditz Magistratz furent contraints chercher 
argent pour ledit sieur, et par eflfect luy fourni- 
rent mille escus et cinquante queuhes de vin en 
essence, à faute de treuuer argent qui ne valloit 
gueres moings d'autres mille escus. Le peuple 
sentant ces vexations et les Magistrats ne treu- 
uant autres remèdes que d'obeyr et donner tout 
ce que l'on demandoit, le Vicomte de Tauanes 
qui feignoit n'y prendre plaisir, dit à un honneste 
homme de laditte ville ces mots : l'on dit 
bien maintenant par la ville, si nous eussions 
pensé, se gaudissant comme l'on croit de la 
misère du peuple et desditz Magistratz. Au 
mesme temps se parloit fort de l'armée du Roy 
conduitte par Monsieur le mareschal de Biron, 
et sur ce, ledit sieur Duc et sesditz Ministres 
prenoient sujets d'aduancer lesdittes ruines, à 
quoy se treuuerent lesditz Montmoyen et Mon- 
jalin tellement enclins qu'ilz ne cessoient de 
presser, voire ledit Mon jalin y mettoit ses pro- 

près mains si actiuement que le peuple disoit de 
luy, qu'il demolissoit plus en un jour que tous 
les massons en quinze. En cette diligence et 
précipitation desdittes ruines aduint que le prin-r 
cipal commissaire, pressant de faire tomber un 
pignon au fauxbourg Magdelaine demeura mort 
sous la ruine, mais aussy y furent tuez treize 
panures payans qui y trauailloient ce qui fut fort 
déploré et regretté. L'année estant reuolue le 
premier jour de januier, lesditz Magistratz auec 
Taduis d'aucuns notables habitans, s'aduiserent 
donner en estrennes audit sieur Duc un vase 
d'argent reueremment accommodé et doré gardé 
en un estuy de velours, bien garny et fort pro- 
prement frangé, qu'ilz auoient achepté des Tan 
mille cinq cents soixante et quinze, pour en faire 
présent à Madame sa femme, à leur entrée en 
ladîtte ville comme gouuerneur du pays, de 
laquelle entrée il se parloit fort audit temps, ce 
qu'ilz firent, et ledit Sieur l^accepta gracieuse- 
ment et auec bienveillance et lesditz Magistratz 
s'estans retirez fut dit par aucuns qui estoient 
auprès dudit sieur Duc, que le peuple dudit 
Beaulne estoit du tout bon ou du tout meschant, et 
le sieur de Senecey qui y estoit aussy présent. 

arriué à laditte ville le vendredy précèdent, sous 
espérance de faire voyage en Cour pour négocier 
la paix, dit audit sieur Duc que lesdittes estrennes 
tesmoie;noient la bonté dudit peuple, veu qu'il 
avoit esté tant endommagé par la ruine desditz 
fauxboutgs, et qu*il croyoitsi ledit sieur avoit fait 
ruiner la moitié de laditte ville, ilz luy feroient 
double présent. Ce propos fut dit par ledit Sieur 
de Sennecey en gaussant selon qu'il a de cous- 
tume, et non de mauuaise part, car lesditz habi- 
tans sont asseurez que lesdit sieur les ayme et a 
opinion d'eux qu'ilz sont gens de bien, en ayant 
eu assez de preuue du temps qu'il a commandé 
en la prouince pendant la ligue. Le troisiesme 
jour dudit mois de Januier mille cinq cens quatre 
vingt et quinze, ledit sieur Duc monta à cheual 
pour s'acheminer audit Dijon, délaissant en laditte 
ville laditte garnison de gens de pied, fit entendre 
ausditz Magistratz qu'il seroit de retour dans trois 
ou quatre jours audit Beaulne, et pouuoyeroit à 
l'entretenement de laditte garnison pour l'ad- 
uenir après le mois passé qui expiroit au six ou 
septiesme jour dudit mois de januier. A son 
départ, le maistre d'hostel fit compte auec ceux 
qui auoient tourny à la despense dudit Sieur et 

de sot} train en ce dernier séjour audit Beaulne 
qui fut de plus d'un mois, et eurent iceux leur 
assignation sur laditte gabelle du sel au recule- 
ment de laditte ville, qui y auoit ses assignations 
pour le remplacement des frais de Teptretene- 
ment de laditte garnison et payement desditz 
mille escus et prix desdictes cinquante queuhes 
de vin, de sorte que l'on preuit bien que lesdittes 
assignations seroient inutiles, non seulement 
pour les frais supportez, mais aussy pour l'ad- 
uenir, ledit Seigneur n'ayant fonds pour sa 
despense et frais de fortifications que sur laditte 
gabelle du sel et sur celle du vin, lesquelles sou- 
vent n'apportent rien, la traitt;e des vins estant 
difficile, et la distribution dudit sel rare, à cause 
de la chereté et pauureté du peuple auec ce que 
le grenier estant à sec, et les caues espuisées 
comme elles seront en bref, il n y aura plus d'es- 
pérance d'en faire fonds, et de conséquent lesditz 
habitans se preuoyoient chargez de sa despense 
ordinaire ayantledit Sieur, choisy en laditte ville, 
sa retraitte et séjour. Les Magistratz luy en tou- 
chèrent par lettres au bout de quinze jours, et 
par mesme moyen le supplièrent Icuer ladite 
garnison ou pouruoir à son entretenement à la 



44 
descharge de laditte ville ledit mois estant passé 
et enuiron dix jours. A quoy ledit Sieur fit res- 
ponse qu'il seroit de retour, en bref, pouruoyeroit 
à l'entretenement de ladittè garnison, voir qu'il 
Tallieneroit après que l'armée seroit passée, 
priant lesditz Magistratz continuer ledit entrete- 
nement suiuant ledit Estât, ce qu'ilz firent crai- 
gnant qu'au deffaut, elle ne se licenciast pour 
viure à discrétion, se comportant icelle garnison 
au reste assez modestement, et lesditz capitaines 
sans donner sujet auditz habitans de plainte et 
réclamation. Ne sera obmis que ledit Sieur estant 
party de Beaulne pour son voyage audit Dijon, 
le mesme jour ledit Montmoyen au mespris 
desditz Magistratz et sans leur eu parler ouurit 
la porte Magdelaine et y establit d'ordinaire 
lesditz estrangers, seuls en garde, lesditz habitans 
gardants aussy seuls une autre porte, et assigna 
iceluy Montmoyen ausditz soldatz des quartiers 
sur les murs pour y faire garde la nuict, et au 
lieu que religieusement tousjours auparauant il 
auoit esté obserué par les Gouverneurs et Capi- 
taines desdittes ville et chasteau, gens de grandes 
et nobles maisons et leurs lieutenants, que les 
portes de laditte ville n'estoient ouuertes de 

nuîct pour quelque cause que ce fust, sinon les 
magistratz, contreuenant à ce qu'il auoit obserué 
auparauant, fit estât et ordinaire d'ouurir laditte 
porte Magdelaine de nuict sans en aduertir les- 
ditz Magistratz, et y introduisoit ceux que bon 
luy sembloit, ce qui fit entrer en telle aprehension 
lesditz habitans, qu'ilz n'esperoient plus que 
le sac et la ruine de laditte ville, et comme 
auant Tarrinée dudit sieur Duc en cette prouince, 
ilz auoient esté souuent assemblez par lesditz 
Magistratz en Thostel de laditte ville, pour déli- 
bérer sur les moyens de conseruer icelle en la 
liberté desditz habitans, et que ledit Philibert 
de la Mare sieur de Cheuigny, ayant librement 
dit au Conseil que le seul moyen estoit de re- 
cognoistre le Roy, iceluy de la Mare fut, par 
un dudit Conseil, déféré audit Montmoyen qui 
ne Tajmioit pas ny ledit Pierre de la Mare son 
frère, ce qui occasionna ledit Philibert de la 
Mare de se retirer le jour qu'il sceut que ledit 
sieur Duc arriuoit en cette ville, lesditz Magis- 
tratz et habitans principaux aymant le seruice 
du Roy et leur liberté délibérèrent non plus, 
parler en assemblée de ville, ains d'en conférer 
de deux à deux ou trois ensemble en se prome- 

menant au deuant ledit hostel de ville ou es 
Eglises. Ce qu'ilz firent et se passèrent ces 
choses entre ledit sieur Belin Maire, Jean For- 
neret, Jacques Richard, Claude Maydon, ledit 
Humbert Guyard, lesditz Philibert Alixant et 
Daniel le Moyne, Escheuins, Pierre de la Mare 
aduocat du Roy, Jean Bouchin, procureur du 
Roy, ledit Brunet Maire anticque, Gilles Bru- 
net lieutenant particulier à la Chancellerie, ledit 
Philibert Duguet greffier, Vincent Barolet ad- 
ioint aux Enquestes, Pierre Robert, grenetier au 
Magasin à sel dudict Beaulne, Guillaume Brunet 
Docteur en médecine, Louys Brunet aduocat, 
son firere, Théodore Monnet, gendarme de la 
compagnie dudit Vicomte que ledit sieur Duc en 
son second séjour audit Beaulne créa sergent 
major audit Beaulne, lesquels conférèrent en- 
semble sur ce sujet de deux à trois, et se rap- 
portèrent ce qui s'estoit jugé le meilleur. Enfin 
il fut treuvé expédient et nécessaire ne perdre la 
commodité de Tannée qui n'estoit loin pour dé- 
livrer . ladite ville de ce joug et seruitude, et 
recourir audit sieur de Vaulgrenant pour traitter 
et négocier en la forme qu'il jugeroit estre plus 
propre et conuenable. Cette charge fut délais- 

sée audit Alixant qui cognoissoit ledit sieur de 
Vaulgrenant et estoit cognu dudit sieur^ s' estant 
entreueus à la Cour au temps de la poursuitte 
qu'y fit ledit Âlixant pour ladite sauuegarde. Le- 
dit sieur de Vaulgrenant y ayant favorisé 
laditte poursuitte par son tesmoignage de- 
uers sa Majesté que lesditz habitans s'estoient 
tous] ours vertueusement comportez, ledit Alixant 
s'en acquitta dextrement, aussy fit ledit sieur de 
Vaulgrenant auec beaucoup de prudence. Ledit 
Philibert de la Mare s'estant retiré à Sainct Ro- 
main et ayant sceu l'aprehension et peine en 
laquelle estoit la damoiselle sa mère (dame ver- 
tueuse et fort ancienne) à cause de son absence, 
moyenna par ses amys qu'il eust un passeport 
pour s'en retourner, dudit sieur Duc, à la charge 
qu'il se contiendroit, et s y employa ledit Mont- 
moyen, tellement que ledit de la Mare retourna 
en sa maison, et ne participoit à ce conseil que 
par la communication auec ledit Pierre de la 
Mare son frère. Au mesme temps se présenta un 
voyage à Salins pour les afiaires du grand Hostel 
Dieu, lequel fut entrepris par ledit Barolet pour 
seruir à cette entreprise, et prit mémoire dudit 
Bouchin, Maistre et Recteur dudit Hostel Dieu, 

ledit Barolet passa par Sainct Jean de Laone en 
vertu du passeport dudit sieur de Vaulgrenant et 
du consentement dudit Montmoyen. Il vit et 
salua ledit sieur de Vaulgrenant, l'asseura de la 
bonne et feruente volonté des Magistratz et ha- 
bitans qui auoient plus de créance, et le supplia 
au nom d'iceux d'embrasser cette négociation, 
autrement Tasseura que Beaulne seperdroit, que 
lesditz habitans seroient contraints de se retirer 
pour ne pouuoir plus supporter ce joug. Lequel 
luy fit response qu'il y donneroit tel ordre 
que sa ditte Majesté y seroit bien seruie et les- 
ditz habitans conseruez, et qu'à son retour dudit 
Salins il prendroit langue. Ledit Sieur de Vaul- 
grenant ne négligea cette affaire, ains s'achemina 
deuers ledit sieur Mareschal de Biron à grandes 
journées, et négocia auec ledit Sieur, fort discret- 
tement et par conférence qu'il en eut auec Mon- 
sieur le Marquis de Mirebeau. Ledit Barolet 
ayant feruente affection à l'acheminement de 
cette entreprise ne séjourna gueres audit Salins, 
et retournant arriua au giste audit Sainct Jean de 
Laone le second jour de feburier dernier, où 
ayant baisé les mains audit sieur de Vaulgrenant 
des ledit soir, et le lendemain au matin, ledit 

sieur estimant que lesditz habitans auroient tou- 
sjours la garde d'une porte, et scachant que ledit 
Âlixant y commandoit le sabmedy, asseura ledit 
Barolet que ledit sieur Marquis et luy auec bonnes 
trouppes à pied et à cheual arriueroient au 
secours de laditte ville, le sabmedy suiuant qua- 
triesme dudit mois, et le chargea dire ausditz 
Magistratz de la Mare frères, Bouchin procureur 
du Roy, et Brunet Maire apticque, que lesditz 
sieurs Mareschal, et Marquis de Mirebeau, et 
luy, esperoient d'une bonne assistance en chose 
si importante au seruice du Roy, bien de la pro- 
uince et particulièrement à leur propre conser- 
uation et de tous les habitans, et qu'ilz arriue- 
roient ledit jour de sabmedy pour les assister et 
les mettre hors de tout péril. Par eflfect laditte 
armée estoit en l'Auxois, et quelques trouppes 
auprès de Chasteauneuf, ce que ledit Barolet 
exécuta en diligence, mais estant arriué le ven- 
dredy troisiesme dudit mois, il sceut que ledit 
sieur Duc estoit arriué inopinément audit Beaulne 
sur la nuict le mercredy premier jour dudit 
mois, n'y auoit couché que cette nuict et y auoit 
laissé le Capitaine Guillerme auec des trouppes 
outre les dittes garnisons, que l'on auoit osté les 

gardes des portes dudit jour de vendredy ausditz 
habitanSy n'ayant treuué en garde à la porte que 
des estrangers, et que l'on auoit emprisonné 
audit chasteau plusieurs desditz habitans, ce qui 
luy fit penser qu'il estoit nécessaire en prompte- 
ment donner aduis audit sieur de Vaulgrenant 
à ce qu'il se resolust sur l'exécution. Les choses 
estant en cet estât, et ny ayant espérance qu'il 
eust commodité d'auoir une porte à son comman-*- 
dement, ayant rencontré Jacques Pillot Seigneur 
de Luchet viel Soldat, enfant de la ville et bien 
affectionné, il le pria faire diligence et en aller 
aduertir ledit sieur de Vaulgrenant, ce que ledit 
Pillot entreprit et promit faire. Ledit jour de ven- 
dredy, ledit Montmoyen feignoit estre trauaillé 
de la goutte et manda aux o£5iciers du Roy, 
Maire et Escheuins, qu'il auoit charge dudit Sieur 
Duc pouruoir à l'auitaillement dudit chasteau 
auec eux, et comme il n'estoit en disposition de 
cheminer, les pria Taller treuuer audit chasteau, 
ce que firent lesditz aduocat et procureur du Roy, 
et Jean Berenger lieutenant civil, comme aussy 
ledit Belin Maire accompagné desditz Jacques 
Richard, Maydon, Guyard et procureur Syndicq, 
et Pierre Cheuignard grefl&er de laditte ville. 

Quant ausditz Forneret, Âlixant et Moyne, ih M 
s'y treuuerent, estant entrés en opinion que 
ledit Montmoyen les vouloit retenir. Ladiite 
assemblée ne tandoit qu'à emprisonner sans dif- 
ficulté audit chasteau, lesditz Pierre de la Mare 
et Jean Bouchin aduocat et procureur du Roy, 
Alixant et Le Moyne Escheuins, ce qui donna 
occasion audit Montmoyen d'enuoyer rechercher 
lesditz Fomeret, AUxant et Le Moyne, sous pré- 
texte dudit affaire qu'il disoit estre imporunt, et 
ne debuoir estre traitté qu'auec tous lesditz offi- 
ciers de la vilki mais il n'y eut moyen de les 
treuuer, de sorte qu'enfin ledit Montmoyen leur 
fit entendre qu'il auoit charge dudit Sieur Duc, 
d'emprisonner aucuns desditz habitans pour 
seruir d'ostage pendant que laditte armée seroit 
proche, et retint lesditz aduocat et procureur du 
Roy, lesquelz par effect il retint, et retournèrent 
tous les autres en laditte ville. Ledit Maire 
estoiiné de cette tromperie se rendit audit Hostel 
de ville auec lesditz Escheuins qui l'auoient 
accompagné audit chasteau, manda ledit Brunet 
anricque Maire, auquel ayant rapporté ce que 
dessus, et mis en délibération ce qu'il conuenoit 
faire sur cette occurence, ilz se résolurent aller 

ensemblement audit Chasteau, parler audit Mont- 
moyen, pour entendre la cause de ce changement 
et attentat, veu que ledit sieur Duc de Mayenne 
à son départ ayant veu lesditz Magistratz, ne 
leur en auoit aucunement parlé. De fait ilz s'y 
transportèrent, et après que ledit sieur Maire eut 
ouuert le propos, ledit Brunet scachant qu'iceluy 
auoit quelque simulte auec ledit Montmoyen 
qui le pouuoit retenir d'en parler librement, prit 
le propos les priant tous deux le dispenser et 
treuuer bon qu'il en dict ce qu'il jugeroit estre 
conuenable. De fait il dit audit Montmoyen inge- 
nuement que sa conuersation auec lesditz habi- 
tans, et ses protestations d'amitié enuers iceux 
tant en gênerai qu'en particulier leur auoit donné 
tant d'asseurance, que nul ne pensoit debuoir 
sentir incommodité en sa personne, ou bien de 
manière que tous lesdits habitants estoient en 
l'enclos de laditte ville, voire ledit sieur de Che- 
uigny qui en estoit sorty pour l'aprehension 
susditte, s'y estoit restably sur l'asseurance du 
passeport dudit sieur Duc et la parole dudit 
Montmoyen, que luy mesme auoit sollicité ledit 
passeport, tenant à grand honneur que tous 
lesditz habitans fussent ensemble, ce qui ne se 

pouuoit dire d'aucune autre ville de la prouince, 
toutesfois il se publioit par la ville que lesditz 
aduocat et procureur du Roy estoient prison- 
niers, qu'il vouloit retenir lesditz Alixant et 
Moyne Escheuins et proposoit en emprisonner 
plusieurs aultres pour en tirer rançon. Que cette 
nouueauté apportoit beaucoup d'estonnement 
ausditz habitans et donnoit grande aprehension 
de mauuais traittement. Si le supplia ne molester 
aucuns desditz habitans, et à considérer que son 
doux et supportable gouuernement luy auoit 
acquis non seulement les cœurs desditz habitans, 
mais aussy auoit conserué laditte ville en paix 
et seureté, ce qui ne pourroit estre altérant son 
gouuernement et changeant sa douceur en amer- 
tume et aigreur, et parce que pendant l'assem- 
blée desditz oflBiciers du Roy, Maire et Escheuins 
audit chasteau, ledit Montmoyen auoit fait mettre 
en bataille laditte garnison qui occupoit toute la 
me, des ledit chasteau jusques audit Hostel de 
ville , craignant rumeur à cause desditz empri- 
sonnemens, ledit Brunet pria ledit Montmoyen 
faire leuer et retirer lesditz gens de guerre qui 
donnoient grand estonnement au peuple. Â 
quoy il fit response qu'il auoit charge faire em- 



54 
prisonner aucuns particuliers au nombre de dix 
^pt, pour sefuir en ostage jusques à ce que laditte 
armée fust passée, et que si ceux qu'il âvoit 
charge d'emprisonner se rendoient audit châs- 
teau, il feroit retirer lesditz gens de guerre, au- 
trement non, et si, les feroit chercher et à faute 
de les treuuer, il laisseroit des soldats en leurs 
maisons. Quant ausdits Alixant et Moyne il 
àuoit occasion de s'en asseurer, par ce qu'on 
scauoit bien qu'ilz auoient esté crées par les 
huguenots et politiques. 

Ledit Brunet luy répliqua que sa charge l'obli- 
geoit à les conseruer doucement, s'ilauoit commis- 
sion qu'il feroit bien de la montrer audit Mayeur, 
et ne seroit jamais repris d'adoucir les choses, 
k requérant s'il ne vouloit eslargir absolument 
lesditz prisonniers, il receut leurs enfans en ostage, 
qui ne seroient tant incommodez que leurs pères, 
tous gens d'aage nourris à leur ayse et non cous- 
tumiers d'estre prisonniers. Au regard desdîtz 
Escheuins, qu'ils estoient gens de bien et légiti- 
mement esleus, et y auoit du péril en l'exécution 
de ce qu'il proposoit, le peuple estant jaloux de 
l'honneur et conseruation de ses Magistratz, mais 
toutes lesdittes remonstrances ne profitèrent, de 

sorte qu'ilz s'en retournèrent audit Hostel de 
ville ou ayant un peu séjourné, ilz sceurent qu'à 
faute de treuver ledit sieur de Chevigny en la 
maison de saditte mère où il fait sa demeurance, le- 
dit Montmoyenyauoit envoyé quatorze ou quinze 
soldatz, lesquels d'abord rudoyèrent laditte mère 
femme et enfans, rauagerent et emportèrent plu- 
sieurs bons meubles, et se firent ouurir les 
cofires et armoires, dont ils tirèrent quelques 
deniers. Ce subjet estoit suflisant pour esmouvoir 
et perdre laditte ville, et croyoient les plus clairs- 
voyants, que ledit Montmoyen et ses ministres 
tendoient à faire reuolter le peuple ; Toutesfois 
il se contint, et retournèrent audit chasteau, les- 
dits Sieurs Maire Brunet et quelques Escheuins, 
firent plainte audit Montmoyen de ce que dessus, 
le prièrent faire retirer lesditz gens de guerre et 
patienter, en espérance que ceux qu'il desiroit 
auoirse resoudroient et l'iroient treuuer, ce qu'il 
leur refusa tout court disant qu'il ne separeroit 
jamais lesdits gens de guerre qu'il ne fut obey 
toutefois aussytost que lesditz Sieurs Maire, Brunet 
et Escheuins furent sortis dudit chasteau, ledit 
Montjalin les suyuit et leur dit qu'il alloit leuer 
lesditz gens de guerre et qu'il estoit expedien 

que ceux que demandoit ledit Montmoyen se 
représentassent, donnant . asseurance qu'ilz ne 
receuroient desplaisir, et neantmoins ledit Mont- 
jalin auoit montré à un personnage d'honneur 
le roole de ceux que Ton debuoit emprisonner, 
contenant la taxe de leurs rançons hautes et 
insupportables. Par efFect ledit Mont jalin fit reti- 
rer lesdits gens de guerre, mais à deux heures 
aprez midy ledit Montmoyen les remit sur pied 
au mesme lieu et endroit, leurs capitaines armez 
estant à la teste, puis il sortit dudit chasteau à 
cheual, suyui d'enuiron trente soldats de sa 
garnison armez de toutes pièces, dudit Guillerme 
à pied et de ses gens portant escoupette, la plus- 
part passèrent parmy laditte garnison qui estoit 
en bataille, et ayant treuué la porte fermée de 
maistre Hugues Rozerot qu'il vouloit prendre, la 
fit rompre et à faute de l'y treuuer, y laissa dix 
ou douze soldats qui rauagerent. Delà il monta 
auec ses ditz soldatz Guillerme et ses gens en 
la grande rue laissant lesditz Lorrains en bataille, 
où il prit Anthide Bourrée père, Abraham 
son filz, et JeanTaueaut son gendre, qu'il enuoya 
audit chasteau par le sieur de Drée, lieutenant 
du Vicomte de Tauanes, logé en la maison dudit 

Bourrée père, et auoit ledit Montmoyen une con- 
tenance haute et arrogante en cet exploict, de 
sorte qu'il sembloit n'auoir jamais autre chose 
fait que rudoyer lesditz habitans, soit qu'il eut 
dissimulé son naturel auparauant, ou qu'il fust 
porté à ces aigreurs par les persuasions dudit 
Guillerme, capitaine italien, cruel et inhumain. 
Leditjourdevendredy,ilfitouurir et fermer laporte 
que gardoient lesditz habitans jusques à deux ou 
trois fois, tellement que la garde d'une seule porte 
demeura enfin ausditz soldats estrangers seuls. 
Le lendemain jour du sabmedy, il fît 
ouurir seulement ladite porte Magdelaine, sous la 
garde desdits soldats seulz, ce qui meut ledit 
Monnet à luy dire qu'il mettoit les habitans au 
desespoir, et seroit périlleux, mais meilleur 
mettre lesditz habitans à ladite garde, en laissant 
les soldatz à la première porte du costé des 
champs et lesditz habitans à celle du dedans, ce 
que ledit Montmoyen accorda, et à huict heures 
dudit jour, ledit Âlixant auec les habitans de la 
garde ausquels il commandoit, se rendirent à la- 
ditte porte et la gardèrent sans bruit. Ledit jour 
le Capitaine Montillet, de la compagnie dudit 
Sieur de Tianges arriua en laditte ville auec ses 

gens en nombre d'environ quarente cuirasses et 
demanda logis, sur quoy ledit Montmoyen dit 
audit Maire qu'il les falloit loger. Ledit Maire 
en alla communicquer auec les Escheuins et dé- 
putèrent deuers ledit Montmoyen lesditz Guyard 
Escheuin et Claude Paillet Syndicq, lesquelz le 
prièrent les faire loger en hostelleries et cabaretz 
pour le soulagement desditz habitans, à quoy il 
fit response qu'il se pourroit faire, mais que la 
ditte ville leur foumiroit quarente solz pour 
homme chacun jour, ce que lesditz députez 
ayant treuué difficile, voire impossible^ à cause 
des grandes charges passées et celles que laditte 
ville supportoit pour laditte garnison, luy en 
ayant fait remonstrance et ledit procureur ayant 
dit qu'il falloit donc tout abandonner, ledit 
Montmoyen se mit en grande cholere contre 
ledit procureur et l'appella sot et viedaze, tout 
ainsy que s'il eust esté son lacquais, et sans res- 
pect de sa charge de Syndicq en laditte ville. 
Cette audace et.mescognoissance estant rappor- 
tée fiit admirée, et fit croire qu'il auoit quelque 
pernicieux dessein. Tout ledit jour de sabmedy 
passa sans autre aduis, sinon que ledit Montmoyen 
dit audit Mayeur, qu'il deliberoit jetter hors la 

ville plusieurs suspects. Le mestne jour de sab-* 
medy, ledit Maydon, Escheuin chargé de la 
conduite de l'artillerie et des munitions, du con- 
sentement dudit Montmoyen, prépara et mit en 
batterie les pièces du bastion des bouchers, sous 
prétexte de s'en seruir contre les ennemys en 
intention toutefois de s'en preualoir contre lesditz 
soldatz qui estoient à la garde de laditte première 
porte Magdelaine , si le secours desditz Sieurs 
Marquis et Vaulgrenant se fust ledit jour pré- 
senté, mais Dieu qui a voulu que le succez de 
laditte entreprise fust sans grand péril desditz 
habitans fit escouler laditte journée, sans qu'il se 
presentast occasion de remuer, n'ayant peu ledit 
Sieur de Vaulgrenantexecuter son dessein, duquel 
il auoit donné aduis pour ledit jour de sabmedy 
sur l'aduertissement qu'il eut dudit Pillot, du 
changement desditz gardes, et succéda cette re- 
mise au contentement très grand de plusieurs 
habitans plus retenus, qui ne treuuoient ledit 
jour de sabmedy propre à si grande et importante 
exécution, à cause dudit changement et que le 
peuple estoit partie aux champs, et ce qui estoit 
à la ville s'occupoit aux affaires manuelles. 
Le lendemain cinquiesme jour dudit mois 

enuiron les huict heures, ledit Brunet anticque, 
passant devant ledit Hostel de ville pour aller à 
la messe vit ledit Maydon, s'accosta d'iceluy, le 
congratula de ce qu'il auoit préparé le jour pré- 
cèdent auec dextérité et discrétion, et luy dit 
qu'il ne falloit laisser ledit jour s'escouler sans 
mener les mains, que l'on voyoit la disposition 
dudit Montmoyen à la ruine de laditte ville auec 
l'assistance dudit Guillerme très suspects à tous 
lesditz habitans desdittes garnisons, et dudit 
Montillet et de sa suitte, qu'il se falloit armer de 
courage et resolution de mourir ou de secouer 
le joug de cette infâme seruitude, à quoy il treuua 
ledit Maydon bien disposé et en eut grand con- 
tentement. Sur ce propos suruint Sebastien Gil- 
lotte filz d'Estienne Gillotte, lequel conuia ledit 
Maydon au disner, en la maison de sondit père 
auec lesditz Guillerme et Montmoyen, lequel 
s'en excusa et remercia, et estant ledit Gillotte 
retiré, ledit Brunet dit audit Maydon, que Dieu 
presentoit la plus belle occasion qui se pouuoit 
désirer de desgager le peuple par la mort ou prise 
desditz Guillerme et Montmoyen, et qu'ilz se- 
roient coupables de leur ruine et de leur postérité 
s'ilz ne prenoient laditte occasion au poil, si 

pria ledit Maydon s'y résoudre et aller vers ledit 
sieur Maire, le prier venir deuant ledit hostel 
pour en conférer, dautant que leditBrunet n'osoit 
l'aller treuuer craignant d'estre descouuert, ce 
que fit ledit Maydon promptement, et attendant 
ledit sieur Maire, ledit Âlixant seul arriua deuant 
ledit hostel de ville, auquel ledit Brunet aussy 
seul se joignit, luy fit entendre laditte occasion, 
disant qu'il ne la falloit difierer, et qu'il attendoit 
ledit sieur Maire pour l'en informer et le disposer 
pour l'exécution. Il estoit nécessaire que ledit 
Âlixant s'assistast d'aucuns de ses amys, pour au 
son de la cloche de l'horologe se rendre au logis 
dudit Gillotte et y tuer ou prendre lesditz Guil- 
lernoie et Montmoyen, donnant ledit Brunet asseu- 
rance que ledit Sieur Maire et luy, se rendroient 
au mesme logis pour seruir à laditte exécution, ce 
que ledit ÂUxant approuua fort, et au mesme 
instant s'achemina à préparer laditte exécution 
par l'ennarrement de ses amys, et l'instruction 
qu'il donna à Edme de Chalon conducteur dudit 
horologe. Aussy tost arriua ledit Sieur Maire, 
lequel ayant entendu la commodité et aduantage 
de ce dessein dudit Brunet^ anticque Maire, s'y 
résolut, ledit Louys Brunet présent, et en confe- 

rant sur les moyens de laditte exécution» plusieurs 
habitans vindrent faire plainte audit Maire, que 
de la part dudit Montmoyen, Postel leur venoit 
de commander de porter promptement leurs 
armes audit Chasteau sur peine d'estre rauagez, 
ce qui les anima de tant plus à se seruir de 
laditte occasion. Ledit Jacques Richard Escheuin 
fut mandé et luy fit entendre ledit Brunet, ce qui 
se presentoit et pour l'exécution, qu'il feroit assez 
de gagner le dessus de la porterie de la Magde- 
laine, pour auec aduantage charger les soldatz 
qui estoient en garde à laditte première porte» 
et leur faire quitter icelle. Aussy Jean Foraeret, 
Escheuin de laditte ville fut mandé, aduerty de ce 
que dessus et chargé d'en donner aduis à gens 
discrets et d'exécution et aux autres Escheuins, 
ledit May don, chargé de se jetter audit hostel de 
ville, et mettre dix arquebuziers en la galerie 
joignant à la maison dudit Rozerot,et qui com- 
mande au quartier de la garnison des gens de 
pied, à quoy ilz se montrèrent fort prompts et 
enclins. Lesditz Maire et Brunet anticque s'en allè- 
rent à Nostre Dame prier Dieu, ou ayans treuué 
ledit Movne escheuin, il fut aduerty de laditte 
occasion, et l'ayant jugée opportune, eut charge 

de se saisir dudit Montiilet et ses compagnons, 
que lesditz Maire et Brunet venoient de voir 
passer à la solemnité du mariage d'un de leur 
compagnon, et qui debuoit disner fort proche le 
logis dudit Moyne, le son de la cloche luy fut 
donné pour signal; ledit Capitaine Monnet prit 
charge d'aduertir Samuel Monnet son firere, com- 
mandant ledit jour aux habitans estans de la 
garde de la porte en dedans, au Ueu de Michel 
Richard blessé et malade, de fermer laditte porte 
sur lesditz soldatz au son de ladiite cloche, ce 
qu'il fit. Lesditz Maire et Brunet retournèrent 
soudain deuant ledit hostel de ville, rencontrè- 
rent Guillerme, ledit Caries ingénieur, et le pré- 
sident de Latrecey, firere dudit Montmoyen qui 
alloient disner au logis dudit Gillotte, et estants 
au deuant ledit Hostel de ville, ledit Barolet s'a- 
dressa à eux et les asseura que ledit Pillot estoit 
de retour de l'armée et luy auoit dit : que ledit 
Sieur Mareschal de Biron auec son armée arriue- 
roit dans les deux heures après midy. Cette 
nouuelle leur augmenta fort le courage et ledit 
Pillot fut mandé pour en auoir tesmoignage par 
sa bouche. Cependant ledit Barolet eut charge au 
mesme signal de se saisir et arrester lesditz Capi- 

taines Belleuille et Saulnier qui disnoient 
ensemble à quatre maisons de celle dudit Brunet, 
et qu'il s'aydast des voisins. Cet ordre estant 
ainsy donné et le signal audit de Chalon, pour 
sonner le toxin, lesditz Maire etBrunet se rendi- 
rent au logis dudit Brunet joignant celuy dudit 
Barolet, rencontrèrent ledit Pillot qui les assêura 
de la promesse et volonté dudit Seigneur Mares- 
chal, et que lesditz Sieurs Marquis et Vaulgrenant 
arriueroient les premiers, lequel Pillot aduerty 
de laditte conclusion, et conuié à estre de la 
partie en fut très content, s'arma incontinant 
iceluy Pillot et se rendit en la maison dudit 
Brunet, lequel Brunet se fit aussy armer d'une 
cuirasse et prit une picque, ledit sieur Maire mit 
le manteau bas, prit une espée nue en sa main 
dextre, et tenoit un pistolet bandé et amorcé de 
la gauche, sans autre arme, parce qu'il est aagé 
de soixante et dix ans, et attendans le signal du 
toxin se tindrent prests, proche la porte du logis 
dudit Brunet en très grande volonté d'exposer 
leurs vies pour le seruice du Roy, leur liberté 
et celle du peuple- 
Ledit signal ne tarda pas, et au premier 
coup de la cloche ledit Brunet sortit armé 

desdittes cuirasse et picque et courant légè- 
rement deuers le logis dudit Gillotte donna 
Tallarme criant armes, armes, aussy fit ledit sieur 
Maire criant aussy armes, armes, liberté. Ledit 
Pillot aussy cuirassé et portant une hallebarde s y 
montra fort résolu et se portèrent tous deuers 
ledit logis. Cette entreprise ayant esté secrette- 
ment bastie et menée, l'exécution susditte ap- 
pona grand estonnement au peuple, et neant- 
moins tout soudain les uns auec longs bois, 
autres auec pierres et plusieurs auec arquebuze 
se mirent en leur debuoir sans tarder, pour la 
créance que le peuple a ausdit Maire, Brunet et 
autres Magistratz , lesquelz estant arriue:; au 
deuant dudit logis Gillotte, y treuuerent ledit 
Alixant cuirassé ayant une hallebarde en main, 
le Gipitaine Monnet qui auoit disné audit logis, 
Jean du Cimetière sergent royal, Nicolas Giferd, 
Pierre Leblanc et Jean Fleuriot aussy sergents 
Royaux, Jean Legros et Philibert Jantot procu- 
reurs, tous lesquels sortoient dudit logis oà 
estoient lesditz Guillerme, Caries et Latrecey 
et ledit Âlixant leur dit: que ledit Guillerme 
estoit tué, ledit Monnet dit qu'il estoit bles- 
sé et non mort, ledit Âlixant estoit blessé au 

deflfaut de cuirasse d'un coup d'espée, aussy 
estoient lesditz Cimetière et Blanc blessez^ tous 
lesquelz lesditz Brunet pria qu'ilz s'allassent faire 
penser, et ledit Sieur Maire qu'il s'allast montrer 
au peuple par la ville à ce que son adueu encou- 
ragcast de tant plus un chacun et attirast les par- 
tisans, et ledit Brunet prit charge d'avoir lesditz 
Guillerme , Caries, et Latrecey vifs ou morts, 
aussy fut prié ledit Capitaine Monnet s'aller armer 
et se rendre diligemment au deuant ledit Hostel 
de ville et conduire le peuple. Ledit Sieur Maire 
se porta partout auec plus de diligence et courage 
qu'on n'en pouuoit espérer veu son aage. Ledit 
Alixant fit le semblable, et par ce moyen tarda 
trop à faire penser sa playe ce qui l'a mis en 
danger d'en mourir, ledit Monnet se rendit audit 
Hostel de ville, et fit grand debuoir aux barri- 
cades auec ledit Maydon, ledit Brunet anticque 
assisté desditz Pillot, Jantot, Abraham Loppin 
aduocat, Fleuriot et de quelques gens de com- 
mune entra en la cour dudit GiUotte où parut 
ledit Caries audessus d'un escalier tenant l'espée 
nue en main, ayant destoumé un coup de picque 
qui luy fut rué et s'enferma en la chambre; 
aussy parut un soldat nommé la Marguerite ayant 

l'espée nue en main, auquel ledit Loppin tira un 
coup de pistolet, et se rendit iceluy la Margue- 
rite audit Fleuriot qui le recognut pour son 
parent. Lesditz Guillerme , Caries et un soldat 
dudit Guillerme tenants ferme en laditte cham- 
bre et ayans barricadé la porte auec gros coffres, 
fuirent sommez par ledit Brunet de se rendre, 
autrement qu'ilz seroient forcez et bruslez. Sur 
cette parole le peuple se mit en debuoir de brus- 
1er, mais ledit feu fut esteint par ledit Pillot^ et 
ledit Brunet ayant derechef ^arlé dez le jardin 
estant derrière ledit logis, audit Caries qui se 
monstra à une fenestre, ledit Guillerme parut et 
dirent audit Brunet qu'ilz le recognoissoient et 
se rendoient ses prisonniers^ la vie sauue, qu'il 
leur promit; mais les pensant tirer de laditte 
chambre pour les emmener, ilz firent diflSculté 
d'en sortir usans de longueur en espérance de 
secours , ce qui occasionna ledit Brunet de 
forcer la porte et la tendue de laditte chambre, 
et leur dire s'ilz ne mettoient ez fourreaux leurs 
espées ilz seroient tuez, ce qu'ilz firent, sortirent 
d'icelle chambre et se mirent es mains dudit 
Brunet. Ledit Pillot tira le coutelas du fourreau 
dudit Guillerme, et les autres furen t desarmez 

par les assistons. Âuant que les mettre parmy le 
peuple ledit Brunet pria les assistans ne luy faire 
ce tort de les offencer leur ayant donné sa parole^ 
ce qui fut promis. Par efiect il les emmena 
sans violence jusque proche ledit Hostel de ville> 
où il pretendoit les garder pour les présenter 
audit Seigneur Mareschal, mais estant audeuant 
le puys qui est derrière ledit Hostel de ville, ledit 
Brunet les tenant par les manches ledit Caries 
à la dextre, et ledit Guillerme à l'autre part, 
suruint un arquel)iuzier qui tira droit au cœur 
dudit Caries qui tomba mort. Une trouppe de 
paysans suruint par le derrière qui rua plusieurs 
coups de pierre contre ledit Guillerme, auec 
beaucoup de péril pour ledit Brunet, qui eust 
esté offensé s'il n'eust esté couuert. L'un desditz 
coups porta à la partie postérieure de la teste 
dudit Guillerme, qui en tomba de son long et 
receut quelques coups de picques es cuisses et 
eust esté tué sur le paué sans l'empeschement 
qui mit ledit Brunet. Le tiers qui sortit dudit 
logis fut tué par la commune proche la croix à 
costiere dudit Hostel de ville. 

Cet exploict ayant bien réussi, et par mesme 
moyen la garde de laditte porte ayant est^ deffaite 

par le debuoîr et diligence dudit Richard Escheuîn, 
dudit Samuel Monnet, commandant à laditte porte 
qui y fut blessé d'une arquebuzade, dudit Michel 
Richard qui y accourut blessé qu'il estoit aupara- 
uant, de Michel Esmuet blessé d'une arquebuzade, 
TEnquesteur Belin, Jean Bethault, Claude Forest 
et plusieurs autres braues et courageux habitans. 
Ledit Montillet et ses compagnons prisonniers 
dudit Moyne, après auoir esuité le péril du feu 
que ledit Moyne leur fit présenter sur la conte- 
nance qu'ilz firent à l'abord de faire résistance. 
Iceluy Moyne aussitost leua les serrures de la 
porte Bretonniere assisté dudit Gilles Brunet, 
lieutenant particulier, François Masson, son filz 
aisné et autres braues voisins, les serrures de la 
porte St Nicolas estant aussy leuées par lesditz 
Fomeret et Guillard; laditte Maison de ville et les 
aduenues de tous endroitz bien barricadées et 
gardées par le soing et diligence desditz Maydon 
et Capitaine Monnet et ledit Sieur Maire se por- 
tant partout avec très grande diligence, toutes 
choses en bref estant en bon estât, fut ledit Pillot 
diligemment renuoyé sur un bon cheual dudit 
Caries, que ledit Brunet luy mit en main deuers 
ledit Seigneur Mareschal auec lettre au nom de 

laditte ville, selon la charge que ledit Mayeur en 
donna audit Brunet en concluant laditte entre- 
prise, et par icelle lettre il donna aduis audit 
Seigneur Mareschal de la mort, blessure et prison 
desditz Guillerme, Caries, Montillet et sesditz 
compagnons, que laditte garnison estoit reduitte 
en son quartier n'ozant rien entreprendra sur les 
barricades de laditte ville, et que tout estoit en 
très bon estât, et fut néanmoins supplié de picquer 
à ce que comme les peuples se refroidissent 
par succession de temps l'affaire s'empirast, 
aussy faire sentir ausditz habitans TefiFect 
de la clémence du Roy et la sienne par 
Tobliuion de toutes choses passées. 

Ledit Pillot estant à cheual, ledit Brunet fit 
prendre ledit Latrecey qu'il scauoit estre caché, et 
qu'il n'auoit voulu exposer à la chaleur et furie du 
peuple, considérant qu'il seruiroit à retirer qua- 
torze habitans prisonniers audit chasteau, la plus- 
part desquelzauoient estez contraints s y rendre le 
sabmedy* précèdent pour les causes cy deuant 
escriptes, lequel Latrecey s'estant rendu son 
prisonnier, il le rendit en sa maison, l'y garda 
et traitta à ses propres frais et despens auec son 
seruiteur et ceux qui luy suruenoient, sans que 

ledit Latrecey y ayt despensé un liard, et escriuit 
au mesme instant audit Montmoyen sondit frère, 
qu'il estoit hors de péril par la faueur dudit 
Brunet, l'ayant retiré en sa maison pour l'y garder 
et le rendre pour lesditz prisonniers, le priant 
leur faire pareil traittement qu'il desiroit luy estre 
fait, Ledit Barolet fit son debuoir de s'asseurer 
desditz Capitaines, mais ayant esté mal assisté 
des voisins contre ce qu'on en esperoit, n'ayant 
paru que lesditz Louys Brunet et Barbotin père 
et filz, il courut fortune et ne peut arrester les- 
ditz Capitaines qui prindrent la fiiitte deuers 
ledit Chasteau. Crotet y arriua qui d'un coup 
d'hallebarde atterra Saint Pol lieutenant de Belle- 
uille, toutes fois il ne fut tué ains se glissa audit 
chasteau où il s'est fait guérir, et y a vaillamment 
seruy pendant le siège au rapport de ceux qui 
en sont sortys. Un autre qui estoit à la suitte 
duditBelleuille fut tué proche le logis de Monsieur 
le Comte de Chaniy. Lesditz Capitaines arriuez 
audit chasteau eurent commandement dudit 
Montmoyen de tout brusler "et tuer. Par effect 
ilz mirent le feu en vingt cinq ou trente maisons, 
et tuèrent quelques panures gens sans discrétion 
de sexe ny aage, mais ilz eurent peu d'asseurance 

d'attaquer les habitans qui portoient les armes, 
de sorte que par leurs mains ou de leurs soldatz 
un seul ne fut tué ains huict ou dix blessez, qui^ 
sont tous guéris grâce à Dieu. Ce commande- 
ment fut donné par Taduis dudit Monjalin, et 
tous deux furent ouys crians aux soldatz que Ton 
mette le feu partout, que Ton tue tout, et mesme 
fut veu ledit Monjalin, mettant le feu par ses 
propres mains au logis du Cheual blanc proche 
ledit chasteau tesmoignant par cet acte sa géné- 
rosité et valeur, et estimoient lesditz Montmoyen 
et Montjalin que Tespouuente à cause desditz 
feux prendroit lesditz habitans, et qu'ilz quitte- 
roient les armes pour courir audit feu; mais le 
contraire arriua parce que chacun négligea le feu, 
et s'occupoit à attaquer les soldatz qui parois- 
soient, Ledit feu fut tout aux enuirons de la 
Maison dudit Duguet et brusla sa grange y joi- 
gnant, et la maison du Greffier de la ville, en 
laquelle estoient plusieurs registres et minutes de 
contracts, fut aussy bruslée. Lesditz Montmoyen 
et Montjalin voyans que ledit feu encourageoit 
de tant plus le peuple, et lesditz Capitaines 
estrangers touchez de repentance d'auoir commis 
cet acte estrange et barbare, enuoyerent prendre 

ledit Duguet en sa maison, en laquelle fut enni-* 
ronnë y estant malade de plusieurs jours précé- 
dents^ et estant rendu audit chasteau ledit Mont* 
moyen le rudoya fort et usa de grandes menaces, 
oubliant tous respeas d'amitié et Tobligation 
qu'il auoit enuers ledit Duguet. Enfin ledit 
Montmoyen luy donna charge d'aller treuuer 
ledit Brunety etscauoir de luy s'ilvoudroit donner 
sa parole pour la seureté desditz Montjalin et 
Pierre de La Mare son prisonnier, qu'il enuoye- 
roit pour aduiser sur les moyens de faite cesser 
ce trouble, ce que fit ledit Duguet, et ayant 
porté ce propos audit Brunet, iceluy fit response 
qu'il n'estoit magistrat et alloit parler audit Sieur 
Maire, sur ce subjet pour faire ce qu'il treuueroit 
bon, priant ledit Duguet attendre sa response à 
la barricade joignant le logis dudit Rozerot, plus 
proche du quartier desditz Lorrains. De fortune 
st rencontra ledit sieur Maire, qui donna toute 
charge audit Brunet disant, qu'il s'en alloit à la 
porte Bretonniere attendre ledit Seigneur Mares- 
chal, suiuant quoy ledit Brunet donna sa parole 
audit Duguet pour la personne dudit Montjalin, 
et le retour dudit de la Mare, ce que ledit Duguet 
leur alla signifier, et en chemin faillit recevoir 

une arquebuzade en la teste, ayant porté au bord 
de son chappeau. Tost après arriuerent proche 
laditte barricade, lesditz Montjalin et de La Mare 
lesquelz auec ledit Brunet entrèrent en la maison 
de feu M* Nicolas Belin aduocat, ledit Mont- 
jalin luy dit qu'il estoit envoyé par ledit Mont- 
moyen, pour scauoir d'où procedoit ce bruit, à 
quoy ledit Brunet fit response, qu'il en scauoit la 
cause cognoissantbien que lesditz habitans n'es- 
toient si stupides d'endurer les outrages qui leur 
estoient faicts, tant par l'establissement et entre- 
tenement desdittes garnisons estrangeres, recreûes 
d'icelles, par la venue dudit Montillet et Guillerme 
estranger et carnassier, emprisonnement de leurs 
concitoyens pour les rançonner, desarmement 
desditz habitans, que autres actes suffisans pour 
précipiter à tous dangers et perilz les plus 
patients et pusillanimes. Ledit Monjalin luy 
demanda quel moyen il auoit d'y remédier, à 
quoy il fit /esponse que mondit Seigneur le 
Mareschal de Biron debuoit arriuer incontinant, 
et y scauroit donner les remèdes, cependant 
qu'il treuueroit bon que l'on fist trefiie ( soubz 
le bon vouloir et plaisir dudit Seigneur) jus- 
ques au lendemain six heures du matin pour 

esteindre les feux qu'ils auoîent îuconsîderement 
faîct allumer et dont ils ne pouuoient auoîr re- 
proches. Ledit Brunet tenant ledit propos, igno- 
roît qu'il y eust en laditte conflagration du propre 
faict dudit Montjalin. Cette response concernant 
la venue dudit Seigneur Mareschal estonna ledit 
Montjalin qui n'en auoit encores rien descouuert, 
et demanda iceluy s'il estoit possible que l'on 
attendit ledit Sieur Mareschal, ledit Brunet luy 
respondit qu'il n'en fist double, et ne s'en pou- 
uoit ny vouloit desdire estans résolus de recog- 
noîstre le Roy, et que les clefs des ponts et portes 
estoîent au chasteau, mais que les serrures 
estoient leuées et lesdittes portes ouuertes, A 
cela ledit Montjalin dit que la ville et le chasteau 
tiendroient donc deux partis, et que ledit chasteau 
auoit moyen de donner un mois de passetemps 
à la ditte ville. Ledit Brunet respondit qu'ilz 
auroient plus de contentement de tout perdre 
que de languir sous le fais des estrangers, le 
priant dire audit Montmoyen que son frère le 
président de Latrecey estoit prisonnier en sa 
maison où il ne receuroit que bon traittement, 
en faisant le semblable ausditz habitans ses pri- 
sonniers, et s'il treuuoit bon les rendre, il luy 

renuoyeroît sondît frère. Ledit de La Mare in- 
terrompit cet estrif et dit qu'il estoit d'aduis que 
l'on reprist le traité de la Toussaint, et que l'on 
accordast vingt mil escus ausditz Sieurs de 
Montmoyen et Montjalin auec les autres condi- 
tions qui auoient esté mises en terme. Ledit 
Brunet respondit qu'il n'auoit charge ny pou- 
uoir, et que ce traité appartenoit audit Seigneur 
Mareschal et aux Magistratz, pour son particu- 
lier, il n*epargneroit jamais ses biens pour auoir 
paix et repos, et ledit Montjalin dit aussy qu'il 
n'en auoit aucune charge. 

Ledit sieur Maire ayant donné laditte charge 
audit Brunet s'estoit rendu à laditte porte Bre- 
tonniere au son de la cloche, et signal de la guette 
qui descouuroit les trouppes dudit Seigneur Ma- 
reschal, et aussy tost arriuerent lesditz sieurs Mar- 
quis et Vaulgrenant, assistez de nombre de genz 
suiuant leur promesse qui furent receus et intro- 
duitz en laditte ville par ledit sieur Maire auec 
grande allégresse du peuple. Quant audit Seigneur 
Mareschal comme grand et prudent capitaine ne 
voulant estrecirconuenu, il mit pied à terre proche 
laditte porte, ses gens en bataille, approche re* 
cognoissant ce qui s'y passa, et y fut receu et 

honoré par ledit Maire et le peuple criant Five 
h Roy y et particulièrement supplié conformément 
ausdittes lettres qui luy auoient esté portées par 
ledit Luchey, que se saisissant de laditte ville 
pour Sa Majesté, toutes choses passées fussent 
oubliées et tous lesditz babitans conseruez en 
leurs biens^ honneurs^ offices et dignitez, ce 
que ledit Seigneur accorda libéralement» haut 
louant ce seruice que laditte ville faisoit à Saditte 
Majesté. Âitisy entra ledit Seigneur en laditte 
ville accompagné desditz sieurs Marquis et 
Vaulgrenant qui retournèrent deuers luy jusques 
auprès de laditte porte, auec grand applaudisse- 
ment et acclamations de tout le peuple criant 
Vive le Roy. Ledit sieur estant arriué audeuant 
ledit Hostel de ville où il y auoit grand nombre 
de peuple armé mesme de la Commune et des 
villages circonuoisins, que ledit Mojme auoit 
mandé en diligence par homme exprès monté 
sur un bon cheual de ceux de sesditz prisonniers, 
tous crièrent Five le Roy y de sorte que cette voix 
peut estre entendue dès ledit Chasteau. Q.uant 
audit Momjalin qui s'en retournoit auec ledit de 
La Mare audit chasteau, il Tentendoit aisément. 
Au mesme instant ledit Seigneur Mareschal auec 

lesdîtz sieurs Marquis^ de Vaulgrenant, le baron 
de Lux, et plusieurs autres gens de guerre, tant cui- 
rassiers que arquebuziers se porta à laditte barricade 
où estoit ledit Brunet, qui venoit de laisser lesditz 
Montjalin et de La Mare^ puis soudain s'aduança 
auec lesditz gens de guerre jusques audeuant le 
logis dudit Duguet, et enuoya recognoistre les- 
ditz Lorrains qui estoient audeuant ledit chas- 
teau, où ils pensoient faire leur retraitte, mais 
ils furent refusez par ledit Montmoyen, ausquelz 
ledit Seigneur manda qu'ilz enuoyassent vers 
luy personnage de créance, sur sa parole, aussy 
tost ledit capitaine Saulnier vint, parla audit 
Seigneur et retourna aux Capitaines desdites 
garnisons et accordèrent cette capitulation; qu'ilz 
rendroient les drapeaux au Roy et se retire- 
roient auec le tambour muet , les mesches 
esteintes ce qui fut exécuté, et personnage député 
de la part dudit Seigneur pour les jetter hors 
laditte ville, mais le peuple estant armé et irrité 
à cause desditz feux fit de la violence, de sorte 
que Belleuille se sauua au logis de Jacques 
Monnet, et Saulnier en celuy de la Dame de 
Serrigny. Les soldatz passèrent outre, aucuns 
neantmoins furent tuez, plusieurs desarmez, et 

furent enterrez le lendemain en laditte ville, 
plus de cinquante tant capitaines que soldatz, 
desquelz quarente pour le moins furent tuez au 
confiict par lesditz habitans, et le surplus par le 
peuple à laditte retraitte. L'on commanda aussy- 
tost au nom dudit Seigneur, le secours dudit feu 
et telle diligence y fut faitte qu'il fut esteint et 
aduoûa ledit Seigneur laditte trefue et la conti- 
tinua pour tout le lendemain. 

Ledit Seigneur Mareschal retourna incontinent 
audeuant ledit Hostel de ville avec lesditz Sei- 
gneurs et autres Capitaines pour pouruoir au lo- 
gis, et ordonner qu'il ne se fist aucun tort aux 
habitans, et ayans sceu que ledit Guillerme y estoit 
prisonnier, il y entra auec lesditz Seigneurs et 
plusieurs autres, et parlèrent audit Guillerme, 
lequel enuiron lesneuf heures du soir y mourut, 
et fut enterré le lendemain sur les neuf heures 
du matin, auec plusieurs autres soldatz, mesme 
ledit Caries, au Cimetière St-Baudel. 

C'est merveille des jugemens de Dieu, ledit 
Montmoyen auec ledit Guillerme, et aultres Mi- 
nistres auoient conclud de desarmer ledit jour ; 
lesditz habitans^ pour faciliter l'exécution que ledit 
Guillerme au signal de la cloche de la guette qui 

sonneroit neuf coups sur le midy se saisiroit dudit 
Hostel de ville et maisons circonuoisines, et les 
Lorrains des quatre portes, tellement que les habi- 
tans ne les pourroieut approcher : enuoya sur 
les huict heures un soldat au clocher Nostre- 
Dame où est la guette ordinaire pour recognoistre 
ce qui se passoit aux champs, et audit point de 
midy, sonner lesditz neuf coups, Ce qu'ils eussent 
aysement exploicté si Dieu n'eust donné l'asseu- 
rance et occasion de les surprendre et de pre- 
uenir estans au dijsner, lesditz Magistrats igno- 
roient ce Conseil et n'a esté sceu que dudit 
Ëstienne Gillotte, auquel ledit Guillerme dit 
qu'il les fist disner par ce qu'il auoit charge à 
midy se saisir dudit Hostel de ville pour desar- 
mer lesditz habitans et qu'il y coucheroit, ce 
qu'il fit et y mourut. Âussy aultres soldatz dudit 
Guillerme en disnant audit Cheual blanc dirent 
tout haut qu'après disner ilz s'alloient loger près 
ledit Hostel de ville pour dompter lesditz habi- 
tans. Si cela fust aduenu le pauvre peuple seroit 
tousjours sous les frais de la misérable seruitude 
qui les fit précipiter au péril certain de leur vie,biens 
et honneurs, si Dieu n'eut fauorisé leurs desseins. 
Ledit Seigneur commanda la garde de 

la ditte ville ausditz Maire, escheuins et habitans 
sans y employer les siens, ores que trois portes 
d'icelle fussent fermées au verrouil, seulement 
les serrures estant leuèes et les clefs audit chas- 
teau, de quoy ilz s'acquittèrent soigneusement 
et enuiron la minuit arriuerent le Grand Preuost 
dudit Sieur Dup, aucuns des gens et gardes, et 
soldatz dudit Guillerme, tous lesquels estant en- 
quis par les sentinelles à qui ils estoient, respon- 
dirent Vint du MainCy et ignorans le changement 
demandèrent à entrer comme portant lettre et 
paroles d'importance. Lesdittes sentinelles les 
aduertirent de tirer à laditte porte de Bretonniere 
qui estoit ouuerte et gardée, ce qu'ilz firent, et 
entrés, furent retenus entre les dittes portes par 
lesditz habitants de la garde qui crièrent Viue le 
Roy^ L'on peut penser s'ilz furent estonncz, 
aussy tost ilz furent menez au logis dudit Sei- 
gneur Mareschal, interrogez par luy et visitez par 
son commandement, ledit preuost fut trouué saisy 
de commission audit Montmoyen, pour en em- 
prisonner plusieurs et chasser les autres auec 
lettres ausditz Maire et Escheuins de Dijon, pour 
faire le semblable à plusieurs la mesme nuict 

dudit cinquiesme de feburier. 

6 

Le Capitaine Lagault gascon , bon soldat et af- 
fectionné audit Sieur Duc estant à Nuys, et ayant 
entendu nouuelle de cette réduction se fit accom- 
pagner et se jetta seul audit chasteau par la 
porte du dehors sans empeschement, parce que 
les trouppes dudit Seigneur Mareschal estoient 
encore loing et n'estoit le dehors gardé, lequel 
Lagault encouragea ledit Montmoyen, sous les 
vaines espérances du secours imaginaire qu'ilz 
ont accoustumé de donner à ceux qui ensorcelez 
de leurs promesses tombent en pareil accident» de 
sorte qu'estant le lendemain sixiesme dudit mois, 
sommé rendre laditte place et lesditz prisonniers, 
il en fît quelque difficulté, et toutes fois il enten* 
dit à la délivrance desditz prisonniers pour celle 
dudit Latrecey son firere, de sorte que change 
en fut fait le mardy septiesme que lesditz prison- 
niers retournèrent en leurs maisons, et passeport 
fut donné audit Latrecey pour luy sa femme et 
famille. Toutefois son départ fut différé jusques 
au dimanche suivant douziesme dudit mois, par 
ce que l'on mit en terme quelque accord aaec 
ledit Montmoyen, à la prière desditz habitans 
desirans se deliurer du séjour de laditte armée, 
et y fut employé ledit Latrecey, toutefois ce fut 

sans effect, par ce que La Sablonniere, Capitaine 
des Gardes dudit Sieur Duc, auec vingt cinq ou 
trente cuirasses entra audit chasteau le jeudy ou 
vendredy, comme aussy y entrèrent quarente 
soldats d'Âuthun, tous lesquelz presterent le ser- 
ment audit Sablonniere si que lesditz Montmoyen 
et Montjalin demeurèrent sans pouuoir, et ledit 
Montmoyen pour couurir sa faute fit dire par 
ledit Latrecey qu'il ne vouloit entendre à aucun 
accord» se tenant offencé par les lettres dudit 
Sieur de Tyanges audit Sieur Baron de Lux, 
contenant des gausseries contre ledit Mont- 
moyen, disant ledit Montmoyen qu'il feroit voir 
et croire audit sieur de Tyanges, qu'il deffendroit 
aussy bien laditte place qu'il feroit s'il y estoit, 
et luy fut enuoyé laditte lettre auec les articles de 
l'accord que l'on mettoit en terme par ledit La- 
trecey, pour luy faire voir en quelle estime il 
estoit parmi les Serviteurs dudit Sieur Duc. 

Ledit Sieur Mareschal fit rendre grâces à Dieu 
et chanter le Te Deum LaudamuSy en l'Eglise 
Nostre Dame dudit Beaulne ledit lundy matin, et 
puis recc^ut ledit Chasteau par le dedans et le 
dehors de laditte ville, à loisir en la faueur de 
laditte trefîie. Le lendemain il fit ses barricades 

et commença ses retranchemens. Ceux dudit 
chasteau se mirent sur la deffensiue et n'espar- 
gnerent leurs munitions. Ledit Seigneur com- 
manda un pont de bois pour la sappe, de Tautre 
des tours à la gauche du costé des champs. Il fit 
dresser' ses plates formes pour les batteries, 
enuoya quérir du canon et des munitions à 
S^ Jean de Laone et despuis à Semeur^ auec 
toute la diligence qui se peut, et ledit pont 
estant prest le fit dresser de nuict, mais les assié- 
gez treuuerent moyen jetter du feu par une 
canoniere auec des bois engraissez et huislez, et 
par ce moyen une partie dudit pont fut bruslée. 
Cet exploict ne se passa sans grand hazard et péril 
pour ledit Sieur Mareschal et autres Seigneurs 
qui estoient auprès de luy, et par cet accident 
la batterie que pretendoit faire ledit Seigneur fut 
retardée, et projetta iceluy Seigneur autres des- 
seins s'exposant incessamment à tous dangers, 
visitant les tranchées particulièrement le vingt 
uniesme jour dudit mois estant esdittes tranchées 
de nuict, il courut grand fortune d'une canon- 
nade dudit chasteau ayant rompu la muraille du 
fossé à fonds de cuue au mesme endroit de la 
tranchée, où il auoit esté longtemps et dont il se 

venoit de remuer. Il fut légèrement blessé au 
nez d'un esclat de pierre. Au raesme instant et 
lieu ledit Sieur de Vaulgrenant fut blessé d'une 
arquebusade en la jambe, ce qui lui causa une 
grande fîebure par plusieurs jours dont et de 
quoy ledit Seigneur Mareschal et autres Seigneurs 
et Capitaines eurent regret et le visitoient sou- 
uent. Estoient esdittes tranchées au mesme 
temps lesditz Sieurs Marquis et Baron de Lux, 
lequel Baron fut atteint de quelques esclatz es 
jambes, mais il ne s'en arresta. Le Sieur Des- 
barres, Gouverneur de Saulieu, s'employa fort 
actiuement à dresser des contre batteries contre 
ledit chaateau, tant audit logis Dumay que sur le 
rauelin ( i) des Jacobins, estant assisté du Capitaine 
Neufuille son cousin, enseigne dudit Belleuille, et 
ayant pris le party du Roy, de Jean Berthaut, 
Pierre Courtot, Pierre Nauetier, et autres habi- 
tans expérimentez au maniement des pièces à 
feu, et y a acquis de la réputation! Ayant fort 
incommodé ceux dudit chasteau, tué et blessé 
plusieurs Capitaines et soldats d'iceluy, aussy le 



(i) Ravelin ou demi- lune, ouvrage de fortification ex- 
térieure, composé de deux faces en angle saillant^ qui 
sert à couvrir une courtine ou un pont. 

S*" de Vienne ayde du mareschal de camp s'est 
rendu fort diligent audit retranchement et pré- 
paratifs desdittes batteries jour etnuict, jusques 
à ce qu'il fut fort blessé es deux jambes d'esclats 
de pierre, par le moyen d'une canonnade dudit 
chasteau, tirée esdittes tranchées enuiron les 
unze heures de la nuict du lundy septiesme jour 
du mois de mars, ledit Seigneur Mareschal estant 
proche d'iceluy comme aussy lesditz Sieurs 
Marquis et Baron de Lux. En ce séjour et pen- 
dant ces préparatifs, aucuns capitaines et soldats 
ont esté tuez par ceux dudit cbasteau, comme 
aussy des panures gens qui demeuroient aux en- 
uirons, et plusieurs blessez et menez aji Grand 
Hostel Dieu, où ilz ont esté soigneusement 
medicamentezy mesme la nuict du douziesme 
dudit mois de mars^ ledit Desbarres pensant 
aplicquerlesaulcice(i)àlatourdudit chasteau du 
costé des champs, à la droitte ledit Neufuille y 
fut abbatu dans les fossez de l'air etestonnement 
d'un coup de canonnade qui y fut tiré fort près 
de luy. Enuiron ce temps le S' Comte de Torigny 
arriua en l'armée, et se rendit fort diligent à tout 

(i) On appelle Saucisse, de la poudre à canon, mise 
dans un rouleau de toile ou de papier goudronné. 

ce qui se presentoit pour le seruice du Roy, tant en 
dedans la ville qu'au dehors auec ledit Seigneur 
Mareschal et autres Seigneurs et Capitaines* 

Le seiziesme dudit mois ledit S^ Baron de 
Lux fut aux champs le matin auec peu de gens 
pour recognoistre sur l'aduis qu'eut ledit Sei- 
gneur Mareschal qu'il venoit du secours aux 
assiégez» rencontra quelques caualiers i demy 
lieue de la ville et se chargèrent. Le bruit fut par 
toute la ville qu'il avoit esté fort blessé ce qui 
fit que plusieurs montèrent à cheual et allèrent 
treuuer ledit Seigneur Mareschal qui estoit aux 
champs. Toutes fois au bout d'une heure» ledit 
3' de Lux retourna sans blessure, son cheual 
ayant receu un coup d'espée sur la teste. Sur les 
quatre heures aptes midy dudit jour ledit Sei- 
gneur Mareschal visitant les tranchées et gardes 
par le dehors selon la coustume» accompagné de 

• 

plusieurs Seigneurs et entre autres desditz Sei- 
gneurs Comte de Torigny, et Marquis de 
Mirebeau, et du Sieur de Berotte maistre de 
camp» en voltigeant aduint qu'à dix pas du 
Seigneur Mareschal» d'une pièce bastarde tirée 
dudit cbasteau» le cheual dudit Berotte fiit tué et 
eut ledit Berotte la jambe gauche rompue dudit 

coup au dessus du genoûil, de sorte qu'estant 
amené en laditte ville elle luy fut couppéc plus 
de demy pied au dessus dudit genoûil. Ledit 
Sieur Marquis estoit si proche dudit Berotte que 
des escbantillons de sa chair et du sang lui ta- 
chèrent le visage, duquel il mourut au troisiesme 
jour. Ledit Seigneur Mareschal et tous les Sei- 
gneurs et Capitaines en eurent beaucoup de 
regret, comme estant iceluy Berotte Capitaine 
signalé et tenant grande police parmy ses 
trouppes ; Toute la nuict dudit jour ledit Sei- 
gneur Mareschal fut aux champs auec bonnes 
trouppes à cause de Taduis qu'il auoit eu dudit 
secours, et n'en retourna que le lendemain à six 
heures du matin , n'ayant treuué personne sur 
les champs, ledit vendredy dix septiesme dudit 
mois. Environ les neuf heures du soir, ledit 
Seigneur Mareschal estant aux champs fit donner 
une fausse allarme en son camp y estant en 
personne et sous prétexte de secours pour ledit 
chasteau, dix cauàliers s'approchèrent du pont 
derrière d'iceluy chasteau, crians aux sentinelles 
que l'on ouurit et qu'ils venoient au secours de 
la part dudit S' De Mayenne, et estoient sui- 
uis de plnsieurs autres pour s'y jetterau pesle- 

mesle si les portes leur eussent esté ouuertes, et 
furent ceux dudit chasteau selon qu'on a sceu du 
depuis sur le point d'ouurir et receuoir ce secours. 
Mais ils furent retenus par le moyen de quelques 
feux d'artifice qui leur furent jettez du dedans 
de la ville. 

Ledit Sieur Mareschal ayant ainsy temporisé 
pour attirer au combat ledit Sieur De Mayenne, 
ne voulut plus perdre temps après auoir cognu 
par ses dernières lettres interceptées, qu'il n'auoit 
moyen de secourir, se résolut battre ledit chas- 
teau, de furie, le Dimanche de Pasques fleurie 
dix neufuiesme dudit mois de mars, et ayant la 
nuict du sabmedy eu autre aduis, que ledit Sieur 
Duc auoit entrepris de faire secourir ledit chas- 
teau par nombre de gens tant à pied qu'à 
cheual, il fit donner allarme en laditte ville 
au son du toxin à une heure après minuict, 
auquel son tous les Seigneurs, Capitaines, et 
soldatz se mirent en armes et soudain sortirent 
de laditte ville, et allèrent treuuer lesditz Sei- 
gneurs hors icelle, quant ausditz habitans, ilz se 
mirent tous en armes et soudain se rangèrent es 
quartiers de laditte ville et sur les murailles à la 
manière accoustumée et firent très bon debuoir. 

mais nul secours parut. En la(][uelle nuict ledit 
Seigneur ayant fait mettre en batterie toutes ses 
pièces, et ordonné celles de laditte ville en diuers 
endroits et lieux eminents propres à endommager 
les ennemis, à quatre heures et demye du matin fut 
tirée une uolée de huict canons et couleuurines 
qui estoient en batterie, comme aussy furent 
tirées les pièces de laditte ville logées en 
diuers endroits, et commandées aucunes par 
le Sieur d'Âmanzey , autres par ledit Sieur 
Desbarres, et autres par ledit Capitaine Mon- 
net ; Ton a sceu depuis que le premier coup 
de canon ferra et rompit la couleuurine du chas- 
teau qui estoit en batterie à une canonnière pour 
desmonter les pièces du Roy, et fut dudit coup 
Soisson fort bon canonnier, tué, ce qui estônna 
fort lesditz assiégez tellement qu*ilz ne tirèrent 
plus qu'un coup de bastarde qui offença quel- 
ques officiers seruans à l'un desditz canons, puis 
turent lesditz assiégez sommez par le sieur 
Blondeau, héraut reuestu de sa cotte d'armes 
assisté d'un trompette du Roy, à la personne 
dudit Sablonniere et aucuns autres qui firent res- 
ponse que lesditz Montmoyen et Montjalin 
n'auoient peu se représenter et qu'on fist cesser 

la batterie de leur part, ilz se resoudroient, et 
estoient ajrsement entendus les cris et lamenta- 
tions des femmes qui estoient audit chasteau, 
par ceux qui estoient logez es mabons voisines 
pour tirer sur ceux qui paroissoient. Ce qu'ayant 
esté rapporté audit Seigneur Mareschal qui estoit 
à la batterie auec lesditz Seigneurs, il commanda 
la continuation de laditte batterie sans intermis* 
sion, ce qui fut exécuté, de sorte qu'a trob heures 
après midy la batterie du Roy ayant tiré cinq cents 
septante quatre coupSy et les pièces de la ville en- 
uiron trois cents coups^ y eut ouuerture en la tour 
du milieu pour passer trois hommes, et grande 
bresche en la cortine qui fut jugée raisonnable, 
ce qui donna tel estonnement ausditz assiégez 
qu'ilz firent sonner une chamade par leur tam- 
bour, demandèrent composition et intermbsion 
de laditte batterie, laquelle leur ayant esté refusée 
par ledit Seigneur, ainsy qu'ilz la pretendoient, 
aussytost ilz firent scauoir qu'ilz acceptoient de 
sortir auec leurs bagages et armes dans le lende- 
main, sans feu, et le tambour muet. Ce que ledit 
Seigneur leur accorda estant persuadé et esmeu 
de commisération, et pour garder l'honneur aux 
demoiselles de Villebemy, de Montjalin^ d'Ar- 

concey et de Montmoyen, toutes jeunes, belles 
et de bon Heu, et par ce moyen fut terminée la 
contestation entre lesditz sieurs Marquis et le 
Maistre de Camp du régiment de Nauarre sur ce 
subjet qui auroit la pointe de l'assaut qu'ilz jalou- 
soient respectiuement. Cette capitulation estant 
sceue par les soldatz, plusieurs sans commande- 
ment furent poussez de telle ardeur, qu'ilz cou- 
rurent à la bresche et y fussent entrés, si ledit 
Seigneur Mareschal n'y fust accouru diligemment 
et en sa personne et n'eust retenu lesditz soldatz, 
ce qu'il fit de sorte que laditte capitulation fut 
bien gardée. Le lendemain lesditz Montmoyen, 
Montjalin, La Sablonniere, Lagault, Agencourt, 
Longeuille, et autres capitaines et Soldatz sorti- 
rent auec leurs armes, et le bagage qu'ilz voulu- 
rent emporter, le tambour muet, et les soldatz 
sortirent sans feu, ledit Seigneur Mareschal et 
autres Seigneurs présents à ce qu'ilz ne fussent 
offencez, furent conduits par ledit Sieur de Lux 
et sa compagnie jusques auprès de Chalon, pas- 
sèrent parmy grandes trouppes de Suisses rangez 
en bataille, et pour faire garder laditte capitula- 
tion ledit Seigneur Mareschal estant à la teste, et 
à son costé ledit Montmoyen. Les habitans qui 

sonirent dudit chasteau, furent conduits seure- 
ment en leurs maisons et conservez ayant preste 
serment au Roy, suiuant laditte capitulation. Le 
nombre desditz Capitaines et soldatz qui sortirent 
dudit chasteau pouuoit estre d'enuiron cent, des- 
quelz plusieurs estoient blessez, mesme ledit 
Montmoyen d'une arquebuzade en Tespaule dez 
le mardy précèdent et s'acheminèrent deuers 
Chalon, Ledit Montmoyen auoit fait requeste 
verbale audit Sieur Mareschal à ce qu'il le lais- 
sast quelques jours en laditte ville pour le medi- 
camenter, et fut dissuadé d'y insister par la 
considération de la juste hayne du peuple en son 
endroit conceûe principalement de ce qu'il com* 
manda auxditz Lorrains oyant l'allarme de laditte 
ville, de tout brusler et tuer, et que par effect 
trente maisons furent bruslées. Lesdittes damoi- 
selles sur leur requeste furent menées en coche 
en laditte ville, pour quelques jours auec le fils 
du Sieur de Chissey nepueu dudit Montmoyen 
et leur bagage. Le mardy suiuant grâces furent 
rendues à Dieu et le Te Deum latdamus chanté 
en laditte Eglize. L'enseigne dudit Belleuille y 
fut plantée et celle dudit Saulnier. 

Le lundy vingtiesme dudit mois de mars, 

ledit Seigneur commença de faire desloger son 
armée, et le vingt deuxiesme, il fit mettre aux 
champs son canon, et ses munitions, et le vingt 
sixiesme il en deslogea, ayant ledit Seigneur 
comme gouuerneur desditte ville et chasteau, 
laissé ledit Sieur Marquis son lieutenant en 
laditte ville, et le Sieur de Rampoux audit chas- 
teau et mis les clefs des portes et ponts de laditte 
ville es mains dudit Maire, suiuant la volonté du 
Roy exprimée par son Edict dudit mois de feb- 
urier, expédié sur les Mémoires et Requeste de 
laditte ville, présentez à saditte Majesté, par 
laquelle ilz furent tres-benignement oûys et 
receus. Ce séjour de laditte armée sans doubte a 
fait un grand dommage au plat pays et ne se 
peut autrement, mais la police a esté telle en 
laditte ville par la bonté et prudence dudit Sei- 
gneur, qu'il ne s'est treuué un seul habitant qui 
se soit plaint d'auoir receu la moindre injure ny 
sur lequel on a3rt pris aucune chose sans payer. 
Un soldat ayant esté es premiers jours pendu et 
estranglé pour auoir esté conuaincu d'auoir fait 
un trou en un pignon pour tirer du fourrage. 

Ce discours enseigne que Dieu a en recom- 
mandation et soing la cause des Roys légitimes. 

faisant naistre des occasions admirables, et don- 
nant du courage incroyable au peuple pour 
rompre les liens qui leur sont jettez es piedz et 
mains par les usurpateurs comme ont fait les 
habitans dudit Beaulne, lesquels sans aprehension 
du péril de leurs vies et biens, par la grâce de 
E4eu fortifiez de sa puissante dextre, ont ozé 
attaquer et prendre les armes contre plus de cent 
cuirassiers commandez par braues et redoutez 
Capitaines, contre la garnison dudit chasteau 
n'ayans estez retardez, ny retenus par la considé- 
ration que plusieurs habitans se pourroient en 
ce tumulte jetter et mesler auec les estrangers, 
mesmement si la fortune leur eust esté prospère, 
ce qu'ayant succédé à la confusion des en- 
nemys du Roy sans perte d'un seul desditz habi- 
uns du party desditz Magistratz. Un boucher 
seul ayant esté tué par le peuple, par ce qu'il 
s'opposa audit Moyne, et Anthoine du Verger 
retournant dudit chasteau au son de laditte 
cloche, pour auoir voulu persuader au peuple de 
mettre les armes bas. Lesditz habitanz, et leur 
postérité ont bien occasion de rendre grâce im- 
mortelle à Dieu, célébrer perpétuellement le 
cinquiesme jour de feburier auec commémora- 

tion de cette grâce spéciale qu'ilz ont receue de 
la diuine bonté en cette réduction tant désirée 
et inespérée, à ce que cet exemple leur serue à 
jamais, à leur ditte postérité, et à tout le peu- 
ple, pour aymer fidellement et honorer ledit 
Roy et sans aprehensi.on d^aucuns perilz, se 
tirer des mains, puissance et domination des 
usurpateurs^ aussy prier Dieu pour la prospérité 
de saditte Majesté, et qu'il luy plaise restablir 
en ce Royaume la paix et tranquilité tant 
des corps que des consciences par la 
manutention de sa sainte Religion, 
catholique apostolique et 
Romaine. 

SENSUIT LA TENEUR DE LA COMMISSION 
DUDIT S' DUC AUDIT MONTMOYEN POUR 
EMPRISONNER, DESARMER, ET PROSCRI- 
RE AUCUNS HABITANS, DE LAQUELLE LE 
GRAND PREUOST FUT TROUVÉ SAISY (i). 

Charles de Lorraine Duc de Mayenne, Lieute- 
nant-general de TEstat et Couronne de France, au 
Sieur de Montmoyen, gouuemeur de ceste ville 
de Beaulne 3alut, Nous a esté par la volonté de 
Dieu descouvert une entreprise faicte par aucungs 
de ceste dite ville mal effectionnez à ce S* party 
pour la remettre entre les mains de nos ennemys, 
et désirant de tout -nostre pouuoir en empescher 
l'exécution, nous auons estimé ne le pouuoir 
faire, qu'en nous asseurant des personnes d'une 
partye d'iceulx et mettant hors de ladite ville 
quelques ungs des aultres qui sont atteints et 
soupçonnez d'auoir trempé en ceste conspiration, 
A ceste cause, vous enjoignons très expressément 
de suyvre pour ce regard de ce qui est de nostre 
intention portée par le Mémoire cy-dessoubs es- 
cript et l'effectuer en la plus grande dilligence qu'il 

(i) Cette pièce a été collationnée sur Toriginal du 
fonds Godefroy. Manuscrits de Flnstitut. Vol. 96 , 

fol. 181. 

6* 

VOUS sera possible, et par ce qu'oultre le nombre 
porté par iceluy mémoire, il en ppurroit encore 
rester dans ceste dite ville qui auroient la mesme 
mauuaise intention. Nous voulions que toutes 
les armes qui se trouueront dans les maisons des 
particuliers soient portées en la maison de ville, 
pour en estre par après faict ce qui sera par nous 
jugé plus à propos, pour le bien et seureté de 
ladite ville, mandons à cest effect aux Maire et 
Escheuins d'icelle, de vous assister et de faire ce 
qui leur sera par vous commandé et ordonné. 

NOMS DE CEUX QUE NOUS VOULLONS 
ESTRE EMPRISONNEZ ET MIS DANS LE 
CHASTEAU DE BEAULNE. 

L'aduocat du Roy de Nauarre et son frère le 
lieutenant criminel. 
Le procureur du Roy de Nauarre 
Les Conseillers du Roy de Nauarre qui sont : 

Maistre Jacques Rousseau, 

M* Jean Loppin, 

M® Jean Coussot, 

Le Grenetier Robert, 

Berbis, commis du marchand du Grenier à 
sel. 

Anthide Bourrée et son filz, 

Esdenne Bouchin, 

M* Jean Régnier, 

Anthoine Virot, 

Berardier, 

Jean Taueau, 

Maistre Jean de Lanet, 

Jacques Belin, maistre des Sceaux, 

Pierre Cortot, 

M* Jean Humbelot, 

Hugues Rozerot, 

Jacques Mathion, 

Vincent Barolet. 

NOMS DE CEULX QUE NOUS VOULLONS 

ESTRE CHASSEZ 

Maistre Jean Fleuriot, apotiquaire, 
Jean Fleuriot, Concierge, 
M* Edme Bachey, 

Gauuain, 

Berardier, 
Hugues Berthault, 
Estienne Le Blanc, 
Claude Theveneaut dict Geneue, 
Maistre Jean Deslandes, 

Le tabellion Truffol, 

Jean Gros, jadis Greffier de la ligue, 

Dumay, 

Bachey. 

Et en la Chambre de ville : 

Daniel Le Moyne, 
Philibert Alixant. 

ECCLESIASTIQUES 
Archidiacre Catherine. 

Faict audit Beaulne le deuxiesme feburier 1595. 

Signé Charles de Lorraine, 
et plus bas Bauldouin. 

NOMS ET SURNOMS DES PRISONNIERS QUI 
ESTOIENT AUDIT CHASTEAU LE CIN- 
QUIESME DE FEBURIER iSqS. 

Philibert de La Mare, Lieutenant criminel, 
Pierre de La Mare, son frère, aduocat du 

Roy, 
Jean Bouchin, procureur du Roy, 
Estienne Bouchin, bourgeois, 
Anthide Bourrée, bourgeois, 
Abraham Bourrée son filz aussy Bourgeois, 

Jean Taueau, gendre dudit Ânthide, 

Pierre Robert, grenerier, 

Jacques Belin, maistre du petit scel, 

Anthoine Virot, 

Bénigne Berbis, commis du marchand adju- 

dicateur du Grenier à sel, 
Hugues Rozerot, Bourgeois, 
Jean Gray, aduocat pour Jacques Mathion, 
Maistre Jean Humbelot. 



"^^ 

ENSUIT LA TENEUR DE L'EDICT FAICT 
PAR LE ROY APRES LA REDUCTION DE 
LADITTE VILLE DE BEAULNE. 

Henry par la grâce de Dieu, Roy de France et 
de Nauarre à tous présents et à venir salut : 
Ce n'est qu'auec beaucoup de faux prétextes et 
artifices, et le plus souuent auec une extresme 
contrainte et violence, que nos ennemys pendant 
le cours des présents troubles ont retenu si lon- 
guement nos panures subjets hors de notre obéis- 
sance, chacun a veu à l'œil ceux qu'ilz ont sous 
le voisle de pieté et auec beaucoup d'impiété 
pratiquez, et les cruelz et inhumains des autres, 
pour forcer tout le monde à leur rébellion. Mais 
Dieu qui a tousjours eu soing de la conseruation 
de cet estât et de nostre protection particulière, 
après auoir manifestement descouuert le but de 
leurs intentions et démesurée ambition, n'a per- 
mis que tant d'illicites moyens ayent esté bas- 
tant pour retenir l'efFect des bonnes volontés 
que tous les gens de bien, vrays et naturels fran- 
çois, ont lieu naturellement encleins et disposez 
au seruice de leurs Roys : car s'estant les prin- 
cipales villes qui ne sont assujetties à aucuns 
forts, chasteaux et garnisons de soy-mesme 

portées à nostre recognoissance, sa diuine Bonté 
à quand et quand touché le coeur de la plupart 
des chefs, et autres qui auoient les forts et 
force en main, et les a poussez au mesme 
debuoir, voire les plus obstinez, et desquels nos 
ennemys faisoient dauantage d'estat pour mais- 
triser et violenter la franchise et liberté de nos 
ditz subjetz à la faneur desdittes garnisons. 
Mais où la force a eu plus de lieu, il ne s*y est 
pas moins remarqué d'affection et resolution, en 
ce que l'occasion s'offrant de faire paroistre 
l'intérieure fidélité et affection que la rigueur et 
t}n:annie auoient resserrée au plus secret de leurs 
cœurs, ilz ne l'ont laissé perdre, Ains la pre- 
nant à propos, ilz n'ont manqué de secouer le 
joug sous la rigueur duquel ilz estoient si indi- 
gnement asseruis, ce qui est d'autant plus à 
louer et remarquer en nos chers et bien aymez, 
les habitans de nostre ville de Beaulne, lesquelz 
combien que depuis un an et plus, ilz se soient 
veus entièrement enfermez et enserrez parmy 
un grand nombre de fortes garnisons, mesme 
veillez incessamment du Duc de Mayenne, se 
deffiant indubitablement de ce qui s'est despuis 
ensuiuy, et désespéré de pouuoir estranger leur 

cœur de la recognoissance de leur Roy, ont 
enfin pris l'occasion de se mettre en liberté par 
rapprochement de nostre armée, et à la faueur 
d'icelle donné establissement à nostre authorité, 
et entrée à nos seruiteurs parmy eux s'estant 
rendus maistres enfin de ceux qui les tenoient 
captifs et misérables. Mais comme la seule espé- 
rance qu'ilz ont eue que nostre bonté et clémence 
les garentiroient et leur feroient oublier en bref la 
mémoire de tant d'oppressions et incommodi- 
tez souffertes à nostre occasion, les a poussez à 
rechercher, ne leur voulant icelle desnier, ains 
embrassans auec toute la bienueillance possible 
leur repos et conseruation, nous auons voulu 
par cetuy nostre Edict perpétuel et irreuocable, 
ordonner ce que sur les articles des très hum- 
bles requestes et remonstrances qu'ilz nous ont 
par leurs députez fait représenter, nous auons 
estimé debuoir et pouuoir faire pour leur bien, 
soulagement et contentement. A ceste cause, de 
l'aduis des princes de notre sang , et autres sei- 
gneurs et notables personnes de nostre Conseil 
estant à présent près de nous, auons dit, statué 
et ordonné, disons, statuons et ordonnons ce 
qui s'en suit : 

Premièrement que pour asseurer lesditz habî- 
tans contre les impostures et faux prétextes de 
pieté et de religion, dont nos ennemys les ont 
un long espace de temps circonuenus. Nous leur 
auons promis et promettons par ces présentes, 
qu'il ne se fera aucun exercice de religion que 
de la catholique, apostolique et romaine en nostre 
ditte ville, chasteau et fauxbourgs de Beaulne ny 
es autres lieux circonuoisins deffendu par TEdict 
de l'an mil cinq cent soixante et dix sept, et dé- 
clarations ensuiuies pour l'exécution d'iceluy, et 
d'autant que par la preuue euidente qu'ils nous 
ont rendue de leur fidélité, nous auons recognu 
que la malice du temps leur a permis de faire 
beaucoup de choses au préjudice de nostre ser- 
vice et authorité. Mettant sous le pied toutes 
choses passées. Nous avons du tout et à tous jours 
esteint, supprimé et aboly, esteignons, suppri- 
mons et abolissons par ces présentes la mémoire 
de tout ce que par le corps et communauté de 
laditte ville en gênerai, et en particulier par tous 
et chacuns les habitans d'icelle de quelque qua- 
lité et condition qu'ilz soient, a esté fait, dict, 
traitté, géré et négocié, durant et à l'occasion 
des présents troubles et le tout leur remettons 

et pardonnons comme s'il estoit cy particulière- 
ment exprimé, faisant deffences très expresses à 
tous nos justiciers, officiers et subjets de les en 
rechercher ny ceux qui par leur commandement 
ou consentement s'en sont entremis, leurs suc- 
cesseurs et ayans cause, et des choses passées 
comme dit est, les poursuiure, molester ny in- 
quiéter ores ne pour Taduenir en quelque sorte 
et pour quelque occasion que ce soit. Imposant 
sur ce, silence à nos procureurs Généraux, leurs 
substitutz presentz et à venir, et autres nosditz 
subjetz quelconques, et par ce moyen aduouants 
et recognoissans lesdictz habitans pour nos bons, 
fidelles et afiectionnez subjetz. — Nous lesauons 
pris et mis, prenons et mettons en nostre protec- 
tion et sauvegarde spéciale auec toutes leurs fa- 
milles, biens, moyens et facultez et quand 
nous les auons remis et restablis remettons 
et restablissons en la libre, paisible, et entière 
jouissance d'iceux, soit bénéfices, offices, charges, 
dignités, dont ils sont bien et dehument par 
nous ou nos prédécesseurs, ou autres ausquels il 
peut appartenir pourueus, héritages, rentes , re- 
uenus, debtes, noms, raisons et actions qui leur 
appartiennent quelque part qu'ilz soient scituez 

et assiz, reuocquant pour cet effect tous dons, 
commissions, et arrestz , sentences, jugements, 
et tous autres actes et exploits de justice ou au- 
tres qui peuuent auoir esté donnez, et octroyez 
durant et à l'occasion desditz présents troubles, 
contre, et au préjudice desditz habitans, voulans 
qu'ilz soient comme nous les déclarons nulz et 
de nul eflfect, force et valeur, les cassant et re- 
uocquant pour l'aduenir, toutesfois seulement 
en ce qui reste à exécuter d'iceux à nos officiers 
ou donataires. Nous auons aussy continué et con- 
firmé^ continuons et confirmons par ces mesmes 
présentes ausditz habitans tous et chacuns les 
anciens priuileges, firanchises, droictz, etoctroyz, 
desquelz ilz ont de tout temps esté gratifiez par 
nos prédécesseurs Roys, mesme la permission, 
droict et octroy, de leuer deux deniers sur cha- 
cune pinte de sel vendu, six solz et huict deniers 
pour l'entrée de chacune queûhe de vin, en la- 
ditte ville, et le droict accoustumé de portage et 
autres, pour jouyr du tout ainsy qu'ils ont fait 
bien et dehument auparauant les présents trou- 
bles, leur en ayant de nouveau et en tant que 
besoin est ou seroit, fait et faisons don par ces 
présentes, sans que pour lesditz dons, conti- 

nuation, et confirmation desditz privilèges, dons 
et octroys, il soit besoin ausditz habitans d'ob- 
tenir de nous, autres lettres que cesdittes pré- 
sentes, que nous voulons aussy leur seruir pour 
le passé et pour Taduenir, au lieu des anciens 
octroys et Chartres qu'ils auoient obtenues de 
nosditz prédécesseurs, lesquelz ont esté nagueres 
brusiez par nos ennemys, qui s'estoient renfer- 
mez en la maison du greffier de nostre ditte 
ville, lorsque lesdits habitans y donnèrent entrée 
à nos serviteurs, tesmoignage très certain de leur 
fidélité entière. Nous confiant du tout, en laquelle 
nous leur auons donné et octroyé, donnons et 
octroyons la garde des clefs des portes, ponts et 
autres lieux publics de nostre ville, et pour le 
regard et commandement en icelle, ayans mis 
lesditz habitans en nostre protection, nous aurons 
soin désormais de leur repos et conseruation, et 
ne donnerons cy-apres authorité ny commande- 
ment sur eux à quelque personne que ce soit qui 
n*ayt la mesme intention, et volonté au soulage- 
ment desditz habitans, comme nous sommes as- 
seurez, qu'à nostre Cousin le Mareschal de Biron, 
auquel nous en auons donné le gouvernement. 
Desirans aussy que lesditz habitans ressentent 

quelque fruict de nostre bienveillance en leur en- 
droit Nous les auons exemptés, quittez et deschar- 
gez, et par ces présentes les quittons, exemptons et 
deschargeons du payement de nos tailles, brefuez, 
et impositions des années passées, depuis les 
présents troubles jusques à présent et pour Tad- 
uenir durant trois années qui se prendront es six 
prochaines et consecutiues. N'entendons toutes- 
fois estre cy compris ce qui a esté fait par forme 
de volerie et sans adueu, pour raison de quoy, 
nous avons permis et permettons à toutes person- 
nes de se pourvoir par les voyes de justice ainsy 
que bon leur semblera, comme aussy sont excep- 
tez, tous ceux qui se treuueront coupables de 
l'exécrable assassinat commis en la personne du 
deffunt Roy dernier decedé nostre très honoré 
sieur et frère que Dieu absolue, et de conspira- 
tion contre nostre vie et pareillement tous crimes 
et delicts punissables entre gens de mesme party. 
Si donnons en mandement à nos amez et feaulx 
Conseillers, les gens tenans nos Cours de parle- 
ment. Chambre des Comptes, Cour des Aydes, 
presidens et trésoriers de France establis audit 
Beaulne, Esleuz des Estats du pays, Baillifs ou 
leurs lieutenans, et autres nos Justiciers, officiers 

et subjetz qu'il appartiendra que ces présentes 
ilz aient chacun en droict soy à faire lire, publier 
et registrer icelles entériner, vérifier, exécuter, 
garder et obseruer inuiolablement selon leur 
forme et teneur, contraignant à ce faire, souffrir, 
et y obeyr tous ceux qu'il appartiendra, et qui 
pour ce, seront à contraindre par toutes voyes 
deheues, et raisonnables nonobstant oppositions 
ou appellations quelconques , ordonnances, 
mandemens, deffences, arrests, jugements, 
sentences, et autres choses à ce contraire, aus- 
quels et à la dérogatoire des dérogatoires y con- 
tenues nous auons dérogé et dérogeons par ces 
présents de nostre grâce spéciale, plaine puissance 
et authorité royale. Car tel est nostre plaisir. Et afin 
que ce soit chose ferme et stable à tousjours, 
nous auons fait mettre nostre scel à cesdittes 
présentes, sauf en autre chose nostre droict et 
l'autruy en toutes. Donné à Paris au mois de 
feburier, l'an de grâce mil cinq cens quatre vingts 
et quinze, et de nostre Règne le sixiesme, signé 
Henry, et sur le reply. Par le Roy, Pottier, et 
scellé de cire verte à lacqs de soye verte et 
rouge pendants. 

Ce que dessus a esté extrait sur ce qui en fut escrit 

du temps de la Réduction de ladite Ville pour Jean 
Baptiste de La Mare, Prestre, Chanoine de FEglise Nostre 
Dame de ladite Ville, petit fils dudit Sieur Pierre de La 
Mare, Advocat du Roy. Le 3 dé mars 1660. 

Copié sur le ms, de la Bibliothèque Publique de Dijon. 
N^45i. Un vol. de 76 folios — Ecriture du XVII* siècle 
reL maroquin noir. 



HISTOIRE 

DE LA PRISE DES VILLE 

ET CHASTEAU DE BEAUNE 

Par M"^ le Mareschal de Biron, defFendus par 
le Capitaine Montmoyen pour M. le Duc 
de Mayenne chef de la Ligue, le jour de Pas- 
ques fleury de Tannée 1595. 




A mort d'Henry trois, dernier Prince 
de la Race des Valois, ayant ouuert 
le chemin du Trosne à Henry le 
Grand, sa religion le rendit suspect à une 
partie de la nation, ou plutost M. le Duc 
de Mayenne, qui estoit de la famille des 
Guises, et qui auoitconceû comme eux des pen- 
sées d'ambition qu'il couuroit du titre spécieux 
de Ligue de Religion, s'en seruoit comme d'un 
prétexte pour luy aliéner ses sujets et pour al- 
lumer une guerre ciuile dont il esperoit profiter; 

8 

toutes les Eglises catholiques, disoit-il, alloient 
estre fermées en France, et la religion protestante 
alloit deuenir la religion de tout le monde, on 
ne donna nulle part tant de chaleur à ses vues, 
qu'en Bourgogne, et on s'y liura si fort, qu'à Di- 
jon il en coûta la vie au Sieur de Chantepinot 
aduocat du Roy au Bailliage, qui fut estranglé à 
la maison de ville pour auoir osé proposer dans 
une assemblée de la Ville de reconnoistre le Roy, 
et cela par ordre du Sieur de la Verne, Maire, 
qui en fut puny par la suitte. On fit bien plus à 
Âutun, cette ville sans autre secours que celuy 
de ses habitans, et celuy de quelques nobles de 
son voisinage, et sans auoir une seule pièce de 
canon, soutint un siège de plus de cinquante 
jours de tranchée ouverte, et deux assauts géné- 
raux contre une armée royale, qui estoit comman- 
dée par le Mareschal d'Âumont, lequel fut obligé 
à la fin d'en leuer le siège. 

Mais M. le Duc de Mayenne auoit regardé la 
ville de Beaune comme un poste très important 
à ses desseins. C'estoit en effet une très bonne 
place munie de bons remparts faits à la moderne, 
et bien revestus, entourée d'un fossé à fond de 
cuve remply d'eau, niuellé par tout, et qui auoit 

plus de cent pas de largeur, il y avoit un bon 
chasteau basti sur le model du chasteau de Milan 
par les plus habiles ingénieurs. Il y auoit dans 
ce chasteau cinq gros bastions bien revestus^ il 
auoit son entrée par la ville et une sortie par le 
d'heors ; le Sieur de Riueau (i) de la Maison de 
Damas, homme qui auoit longtemps serui dans 
les troupes en estoit Gouuerneur; Mais depuis 
que M*^ de Mayenne eust commencé de remuer 
en Bourgogne, ny luy, ny les Gens de son party 
ne purent s'en accommoder; cependant les 
principaux s'opigniatrerent longtemps à le soute- 
nir, et il y demeura jusques au Traité d'Eper- 
nay, que le Roy voulut bien faire auec les Li- 
gueurs qui demandoient des conditions, et qui 
vouloient pour cela traiter auec luy ; il leur 
donna la ville de Beaune et son chasteau pour 
place de seureté en Bourgogne, et remit le 
Gouuemement de ce chasteau au Duc de Mayenne, 
auec ordre exprès au S' de Riueau d'en sortir 
incessamment. Celuy-cy ne voulut pourtant pas 
remettre cette place au Duc de Mayenne, 
qu'après en avoir receu un ordre exprès de la 

(i) Lire sieur de S^ Riran.~ 

propre bouche du Roy, à Paris où il auoit esté 
pour cela. Le Duc de Mayenne mit en sa place 
pour Gouuerneurdans le chasteau, le S' de Mont- 
moyen natif de la ville de Dijon, et Tun de ses 
Maistres d'hostel, mais plus affectionné à Tinte- 
rest de son Maistre qu'à celuy de son pays, les 
habitans auant qu'il entrast dans ce chasteau, 
voulurent faire un traité secret auec luy, et luy 
donnèrent pour cela une grosse somme dont il 
fut conuenu entre eux ; quand il l'eut reçue, il 
ne fit pas grand scrupule de les tromper, il retint 
prisonniers dans son chasteau plusieurs habitans 
sous différents prétextes, et après les auoir 
longtemps gardés en prison, et leur auoir fait 
souffrir des duretés infinies, il exigea d'eux de 
grosses rançons ; quand ces habitans traitèrent 
auec luy, ils n'exigèrent point d'autre seureté de 
luy que sa parole et son serment, luy qui vou- 
loit les tromper, pour donner plus de poids à ce 
serment, et leur y faire prendre plus de confiance, 
il leur dit, qu'il vouloit faire auec eux ses Pas- 
ques, et qu'eii le faisant il jureroit sur le corps de 
Jesus-Christ, auant que de le receuoir, qu'il exe- 
cuteroit ses promesses, ce qu'il fit. Mais il crut 
pouuoir esluder son serment en ordonnant au 

Prestre qui le deuoit communier de ne point 
consacrer l'hostie qu'il luy donneroit^ abusant 
ainsi du St Sacrement de l'autel, et de la con- 
fiance qu'on deuoit prendre à un serment si so- 
lennel. Semblable au Jacobin qui empoisonna 
TEmpereur Henry sept, de la Maison de Luxem- 
bourg, dans une Hostie en le communiant, je 
laisse à penser quelle opinion on pût auoir de 
luy après une telle profanation. Tout le monde 
n'attendoit qu'une occasion fauorable pour se 
venger de sa perfidie et pour secouer le joug; le S' 
Le Belin, Maire de la ville, Jacques Richard Sei- 
gneur de Bligny et les autres Escheuins, les 
Doyen, Chanoines et Chapitre de l'Eglise Nostre 
Dame s' estant comme ligués entre eux, et ayant 
eu auis de plusieurs de. leurs concitoyens qui 
s'estoient retirés en plusieurs autres villes, qu'on 
leur offiroit des secours, ils députèrent le Sieur 
Alixant l'un des Escheuins, vers S. M. pour luy 
faire entendre la Délibération qu'ils auoit faitte 
de se liurer à Elle, et de se défaire des Ligueurs, 
demandant pour disposer les choses à cela, une 
tresue de quatre mois, moyennant quoy ils pro- 
mirent au Roy de le reconnoistre, dans le 
temps de cette tresue, et de lever tous les 

obstacles qui les en pourroient empescher. 
Le Président Jeannin, grand Seigneur^ qui estoit 
pour lors à Soissons, eut quelque vent de cette 
negotiation, et en donna avis au Duc de 
Mayenne, qui estoit pour lors en Flandre : 
D'ailleurs le Président Desbarres, l'Avocat Gene- 
ral de Vellepelle et quelques officiers du Parle- 
ment de Dijon escriuirent sur mesme ton à ce 
seigneur pour luy faire sentir l'importance de 
ces mouvements, ils luy députèrent l'avocat Ve- 
not qu'ils chargèrent de leurs lettres ; mais il ar- 
riua que le Baron de Lux l'arresta auec ses 
lettres, qui contenoient les dispositions de la 
ville de Beaune, qui paroissoit bransler au man- 
che. A quoy on ne pouuoit remédier, qu'en y 
establissant une bonne garnison, que sa présence 
estoit tout-à-fait nécessaire en Bourgogne, et 
que pour peu qu'il tardât de s'y rendre, il courroit 
risque d'y perdre le poste le plus important à 
ses desseins. Ces lettres surprises donnèrent lieu 
à en escrire de nouuelles, et à une nouuelle de- 
putation. Des que le Duc de Mayenne eut reçu 
ces nouuelles lettres, il partit de Bruxelles sans 
perdre un moment de temps, et vint en Bourgo- 
gne auec une Compagnie de Gendarmes com- 



119 

naandésparVilleardoum(i)etunregiment d'infan- 
terie qui estoit sous les ordres de Tremblecourt. 
Il se rendit à Dijon au commencement du mois 
de novembre 1594. Deux jours après qu'on eut 
fait exécuter à mort le Maire Laverne et le Capi- 
taine Gault. Il faut pourtant dire que si ce Maire 
auoit de la bonne volonté, il manqua de courage 
et que le péril luy fit peur, n'ayant osé exécuter 
certaines choses qui auroient pu embarasser. Le 
Duc de Mayenne après deux ou trois jours de 
séjour à Dijon^se rendit à Beaune où estant arriué 
il manda le Maire et les Escheuins auec quelques 
uns des principaux habitans. U ne leur parloit 
que de paix, qu'il disoit rechercher auec grand 
empressement, qu'il estoit las de guerre, et que 
quand il voyoit sa cuirasse, il croyoit voir l'enfer 
et la mort, qu'il pensoit se retirer à Seurre si on 
pouuoittraiter auec M. de Nemours, pour s'amu-' 
sera faire des Jardins ; qu'enfin son dessein estoit 
d'enuoyer son fils au Roy pour n'en plus bou- 
ger^ et donna sa parole, et vouloit la donner par 
escrit aux habitans, qu'il ne leur donnerait point 
de garnison, moyennant cela on luy fit de 
grands présents de bled, de vin et d'argent. 

(i) Lisez Villars-Houdan. 

Mais toutes ces belles promesses, tous ces en- 
gagements ne durèrent que cinq ou six jours; 
car trois jours après la S^ Martin estant retourné 
à Dijon, il enuoya une garnison à Beaune de 
trois cents hommes de pied, et en mesme temps 
il y retourna, et fit visiter la ville et la citadelle 
par le S' Caries et ses ingénieurs qui la jugèrent 
capable d'une bonne defFense ; il fit démolir les 
fauxbourgs de S^ Jean, de la Magdelaine, de la 
Bretonniere, de S' Martin et de S' Nicolas, sans 
espargner mesme les Eglises, ce qui a porté un 
dommage de plus de cinquante mil escus aux 
habitans qui y auoient leurs pressoirs, leurs 
granges et leurs jardins ; il fit commander des 
espérons et bastions du costé du fauxbourg de la 
Magdelaine, ordonna et establit la garde des 
portes entre les habitans et les soldats de la gar- 
nison. Il deuoit y auoir deux portes ouvertes, 
dont Tune seroit gardée par les habitans, et 
l'autre parles soldats de la garnison. Cela fait, 
croyant auoir pris toutes ses seuretés dans cette 
ville, pour s'y asseurer une bonne retraitte, il se 
retira à Dijon, en faisant marcher deuant luy 
deux cents queues de vin pour le mariage de sa 
belle fille auec le Vicomte de Tauannes, qu'il y 

alloit solemniser. Il y demeura assez longtemps 
comme en pleine paix à y faire des Tournois et 
à y courre la Bague, pendant que le peuple de 
Beaune gemissoit sous l'oppression. Ce peuple 
se souuenant de la promesse qu'il auoit faitte au 
Roy de le reconnoistre, pendant le temps de la 
tresue qu'il leur auoit accordée, crut que l'occa- 
sion estoit fauorable par l'approche de l'armée de 
M. le Mareschal de Biron dont ils eurent auis. 
Sur cela ils députèrent un d'eux, vers le Sieur 
de Vaugrenan qui commandoit pour le Roy à 
S* Jean-de-Laône, auquel ils auoient créance^ le 
connoissant pour un homme très fidel au Roy, 
et qui en auoit donné des marques en plusieurs 
occasions. Ils le chargent d'aller à M. de Biron, 
et de luy aprendre la disposition où ils sont de 
remettre la ville au Roy, et d'y contribuer au péril 
de leurs vies. Le S^ de Vaugrenan va exprès cher- 
cher M. deBironquiassiegeoitle chasteaudeMou- 
tier S* Jean, luy expose sa commission, et reçoit 
pour response qu'il se rendra aux portes de Beaune 
le dimanche 5 feurier 1595, sur les deux heures 
après midy, qu'ils prissent leurs mesures pour estre 
en ce temps sous les armes et charger la garni- 
son, qu'enfin ils luy tinssent une porte de la ville 

ouuerte ; que cependant M. le Mareschal feroit 
marcher Tarmée contre Chateauneuf comme s'il 
en vouloît faire le siège, et de là toumeroit à eux. 

Le S' Le Belin Maire, fait scauoir cette res- 
ponse aux principaux Escheuins et à quelques habi- 
tans, et surtout au Doyen et Chanoines de l'Eglise 
Nostre Dame, pour que chacun eut à se tenir en 
estât au temps marqué, pour agir lorsqu'ils en- 
tendroient le signal qui deuoit se donner par la 
cloche de la ville, à l'effet de quoy, on donna aux 
principaux habitans leurs quartiers, auxquels ils 
se deuoient rendre auecceuxde leurs dixainnes. 

Le Duc de Mayenne, soit qu'il eut esté auerti 
de cette délibération, ou qu'il fut entré en dé- 
fiance contre les habitans de cette ville, part de 
Dijon auec son fils le premier feurier 1595, et 
s'en vint coucher à Beaune, accompagné de 
Guillerme qui estoit commandant de Seurre, et 
quelques autres personnes, quand il vit l'ordre 
qui estoit dans lechasteau, il changea la garde de 
la ville, et ordonna qu'il n'y eut plus qu'une 
porte ouuerte, qui seroit gardée au premier 
corps de garde, en dedans par les habiuns, et 
au second qui estoit aud'heors par les soldats de 
la garnison. Il prit encore des mesures pour faire 

venir un renfort de quatre-vingts soldats de pied. 
Sans les mesures prises auec M' le Mareschal de 
Biron, pour exécuter un certain jour, à quoy le 
Maire crut qu'il ne faloit pas manquer. Il luy 
eut esté aisé de faire un beau coup qui estoit d'arres- 
ter M. de Mayenne et son fils et toute sa suitte, ce 
qui estoit très facile, la garnison ne pouuant 
l'empescher. 

Le lendemain deux feurier, le Duc de 
Mayenne, après auoir ainsi donné ses ordres, 
partit de Beaune auec son fils et Guillerme, 
pour s'en aller à Châlon, après auoir recom- 
mandé toutes choses au capitaine Montmoyen 
dans les termes les plus forts, jusques à luy dire, 
qu'il aimeroit autant qu'on luy arrachât le cœur 
du ventre que de luy faire perdre cette ville. A 
peine fut-il party, que Montillet auec une partie 
de la compagnie du S' de Pienne et les quatre- 
vingts soldats par luy ordonnés et mandés, en- 
trèrent à la ville. M. le Duc de Mayenne estant 
sur le chemin de Châlon au village de Demigny 
fit halte et renuoya Guillerme à Beaune auec 
cinquante caualiers, pour faire entendre au capi- 
taine Montmoyen ceux des habitans qu'il falloit 
arrester prisonniers. Guillerme arriua, tint conseil 

auec Montmoyen ; après quoy le vendredy trois 
feurier Montmoyen manda au Chasteau les S'* 
de la Mare, Dausy avocat du Roy et Bouchin 
procureur du Roy, sous prétexte de leur faire voir 
quelques réparations qu'il falloit faire au Chas- 
teau. Us y furent, et on les arresta. Il manda en- 
suite le S^ Le Belîn, Maire de la ville et les 
Escheuins. Le Maire y alla, mais les Escheuins 
refusèrent d y aller, ce qui pensa causer une 
émotion, et le bruit de cette émotion fut cause 
que Montmoyen renuoya le Maire et en mesme 
temps le S' Montillet auec la compagnie du S' de 
Pienne, ceux qu'auoit amenés Guillerme et les 
gens de pied commandés par leurs capitaines, 
furent prendre en plusieurs maisons les habitans 
qu'ils croyoient les plus affectionnés au seruice 
du Roy, scauoir : Philibert de la Mare, S' de 
Chevigny, Antoine Vello, de Tailly, Jacques 
Bouchin, S' du Pasquier. Le Grenetier Robert, 
les S" Bourée, père et fils. M*' Jean Gray et 
autres jusques au nombre de quatorze qu'ils 
menèrent prisonniers au chasteau. 

Le Samedy quatre feurier, veille de l'exécu- 
tion , il ne se passa rien. Le dimanche des 
Brandons cinq de feurier, jour pris pour execu- 

ter, les soldats voulurent encore prendre d'au- 
tres prisonniers, et se mettre en devoir de 
desarmer tous les habitans; ce que le Maire 
ayant veu, il tint conseil auec quelqu'uns des 
Escheuins et des principaux habitans. Il y fut 
résolu qu'on previendroit l'heure qui auoit esté 
donnée par M. le Mareschal de Biron, qu'il falloit 
courir aux armes auant qu'on les leur eut ostées. 
On donna incessamment le signal par la cloche de 
l'horloge de la ville, pour que chacun eut à se rendre 
en armes à son quartier, ce qui fut fait en un ins- 
tant. Dans le moment, le Maire parut dans la 
rue auec son escharpe blanche, l'espée nue à la 
main, criant à pleine teste Viue le Roy. Les 
femmes et les enfants se mirent aussy de leur 
part à crier Viue le Roy, estant sortis de leurs 
maisons auec tout ce qu'ils auoient pu trouuer 
d'armes. 

A l'instant Michel Richard qui commandoit 
au premier corps de garde, à la porte au dedans 
de la ville, fit fermer la porte qui estoit entre son 
corps de garde et celuy de la garnison, en sorte 
que les soldats de la garnison ne pouuoient plus 
entrer dans la ville ; en mesme temps il monta 
sur les tours auec les Bourgeois armés de fusils, 



126 

et fit tîrer sur ces soldats, qui furent obligés de 
quitter leur poste, et d'y laisser leurs armes en 
fuyant dans les champs où ils furent rencontrés 
par des flots de paysans qui venoient armés des 
villages à la ville, et qui les tuèrent presque tous, 
près de la Contrescarpe. Ils estoient enuiron qua- 
rente. 

Le S' Âlixant escheuin alla en mesme temps 
donner au logis du Capitaine Guillerme qui di- 
noit bien paisiblement auec le Président de La- 
trecey, frère de Montmoyen. Il fit enfoncer les 
portes de la maison et ensuite celle de la cham- 
bre où dinoit Guillerme, et luy tira un coup de 
pistolet au visage dont il l'atterra. Il fit neant- 
moîns, tout blessé qu'il estoit, quelque résistance, 
car ayant pris son espée il en donna un coup au 
S' Alixant et luy fit quitter la chambre. Mais 
secouru d'un npuueau renfort de quelques 
bourgeois bien armés qui suruinrent, le S^ Caries 
ingénieur de M' de Mayenne qui se trouua là 
fut blessé, et on se rendit maistre du Logis où 
les S"^* Guillerme, Caries çt le Président de Latre- 
cey furent pris prisonniers et menés dans la mai- 
son de ville où Guillerme mourut le lendemain 
de ses blessures. 

Ce Guillerme estoit de Milan, grand scélérat 
s'il en fut jamais. Il auoit tué ou fait tuer de 
sang froid dans la ville de Seurre plusieurs ha- 
bitans et soldats prisonniers de guerre, et il 
auoit esté enuoyé à Beaune par M. de-Mayenne 
pour en user de mesme auec les habitans de cette 
ville, si l'occasion s'en presentoit. Le Président 
de Latrecey fut mené prisonnier en la maison 
du S' Druelle (i), Maire recédé. Les soldats de la 
garnison ayant perdu leurs officiers ne pouuoient 
se rassembler et s'enfuyoient par la campagne à 
petites troupes, et estoient tués ou taillés en 
pièces à mesure qu'on les rencontroit. Quelques 
uns s'assemblèrent neantmoins dans la rue de 
Dijon au nombre d'enuiron cinquante ; mais le 
S' Brunet accompagné du Capitaine Monet 
suiuy de trente autres habitans, les défirent en- 
tièrement et Jes tuèrent presque tous. Le Capi- 
taine S' Paul fut blessé en cette occasion et 
mourut depuis de sa blessure. Le Capitaine de S' 
Paul, tout blesséqu'ilestoitnefutpasaisé àarrester; 
les Capitaines Soli (2) et Belleuille trouuerent 
moyen à trauers quelques maisons de rejoindre 

(i) Lire Brunet. 
(2} Lire Saulnier. 

leurs troupes qui estoient logées proche le Chas- 
teau ; ils les firent mettre en bataille et commen- 
cèrent une escarmouche le long de la rue des 
Tonneliers, mais ils furent repoussés vigoureu- 
sement et les habitans avancèrent tellement 
leurs barricades sur eux, à lafaueur d'une pièce 
de canon que le Duc de Mayenne auoit fait pla- 
cer en ce quartier là, qu'ils les mirent en fuitte, 
et leur firent quitter cette rue, en sorte qu'ils fu- 
rent obligés de se retirer en celle des Buissons, 
où estant par le commandement de Montmoyen, 
ils mirent le feu en plusieurs maisons pour eston- 
ner les habitans, mais cela n'arresta personne, au 
contraire, Jacques Richard de Bligny accompa- 
gné de cinquante habitans vint donner sur ces 
soldats en cette rue des Buissons, d'où, après un 
combat très opiniastre, il les obligea de se retirer. 
Le S** Richard fut blessé dans cette action, mais 
il defFit entièrement ces soldats qui ne purent 
plus s'assembler nulle part. Quant à la compa- 
gnie du S' de Pienne, ils furent tous pris à rançon 
auec leur Capitaine Montillet ; quelques gens de 
pied et de cheual s'estant retirés sur les tours du 
Chasteau ny purent estre forcés, mais les habitans 
s'estant rendus maistres de toute la ville, à l'ex- 

ception de la rue de Bellecroix, qui est proche 
duchasteau, où ils s'estoienc rangés sous le feu de 
Tartillerie et sous celuy de la mousqueterie. Les 
Maire et Escheuins, après auoir fait de bonnes 
barricades tout à Tentour de cette rue de Belle- 
croix et les auoir bien garnies d'arquebuziers et 
d'hallebardiers, pour que cette rue ne pût rien 
gagner sur les autres, ils s'en allèrent auec des 
serruriers et autres ouuriers à toutes les portes 
de la ville qu'ils firent rompre et enfoncer. Ces 
portes estant ouuertes, ils firent tirer le canon de 
dessus les remparts pour auertirM. le Mareschal 
de Biron qu'ils en estoient aux mains, et luy dé- 
pêchèrent des courriers et des cavaUers pour luy 
apprendre Testât des choses. Les courriers se 
trouuerent à demie lieue de la ville. M. le Mares- 
chal de Biron auerty, s'avança le plus qu'il put, 
et fit auancer ses troupes; dont les Maire et 
Escheuins ayant esté auertis enuoyerent au deuant 
de luy le Capitaine Monnet pour le suplier que 
la ville ne fut point pillée, ce qu'il promit, et ce 
qu'il a bien tenu. Un moment après il se pré- 
senta à la porte de la ville, où il fut receu auec 
grande joye par les Maire et Escheuins en armes 
qui i'attendoient auec une grande impatience, et 

9 

qui luy offrirent leufs biens et leurs vies ; de 
qu'il fut entré on alla à l'Eglise rendre grâces 
Dieu des succès de cette expédition, après quo)?^ 
M. le Mareschal fit entrer dans la ville un deta — 
chement d'enuiron trois cents Mousquetaire^ 
pour aller attaquer les troupes qui s'estoient re — 
tranchées le long de la rue Bellecroix, mais de^ 
qu'ils parurent, ces troupes quoique retranchée^ 
sous le feu du chasteau demandèrent à capituler ^ 
La composition qu'on leur fit, fut qu'ils sortiroien^ 
de la ville leurs armes et leurs bagues saunes, l'un 
de leurs drapeaux plié, mis et laissé entre les 
mains de M. le Mareschal en signe de reconnois- 
sance, qu'ils ne s'estoient retirés qu'ensuitte de la 
Capitulation qu'on auoit bien voulu leur accor- 
der. Cela fait, M. le Mareschal fit auancer toutes 
ses troupes cavalerie et infanterie. Il logea l'in- 
fanterie tout autour du chasteau qui par là se 
trouua înuesti. D'abord en eschange des qua- 
torze habitans qui auoient esté emprisonnés au 
chasteau que Montmoyen renuoya, ou relâcha 
de la part de la ville le Président de Latrecey. 
Cette nuit mesme, le Capitaine Legaut auec six ou 
sept personnes, ne laissa pas d'entrer dans le 
Chasteau. Il auoit appris à Nuys tout ce qui 

^estoit passé, et sur cela il estoit venu. 
' Âudinan Grand Prévost de M. le Duc de 
A^ayenne ne fut pas si heureux que luy, au 
%oins il ne fut pas si bien auerti, il arriua sur 
les onze heures du. soir, la garde déjà posée sur 
les murailles. Il estoit enuoyé de Châlon par le 
l)uc de Mayenne, auec une liste de plusieurs 
Iiahitans de la viUe qu'il ordonnoit qu'on feroit 
pendre ou emprisonner, et il vouloit que tout 
ce qu'il y auoit de gens de considération à la 
ville qui ne seroient ny exécutés à mort ny em- 
prisonnés en fussent au moins chassés ; chargé 
de ces ordres Âudinan se vint présenter à la porte 
de la Bretonniére, accompagné de douze gardes 
du Duc de Mayenne, disant bien haut qu'on luy 
ouurit, et qu'il venoit de la part du Duc de 
Mayenne, son maîstre vers le S' de Montmoyen. 
On luy ouurit dans le moment. Il fut reçu auec 
grande démonstration de joye. Mais il fut bien 
estonné de uoir la scène changée, il ne con- 
noissoit personne parmy ceux qui estoient char- 
gés de la garde de cette porte. Il voyoit les 
escharpes noires et rouges changées en escharpes 
blanches, et il voyoit des Gascons et des Bour- 
guignons au lieu des soldats Lorrains qu'il auoit 

laissés dans la place. On luy prit d'abord tous les 
ordres donc M. de Mayenne l'auoit chargé, ses 
listes de proscripts, ses Mémoires, ses lettres, et 
on le mena loger en prison. Quelque temps 
après on le conduisit à M. le Mareschal de Biron, 
auquel on auoit remis les listes des proscripts 
dont on l'auoit chargé , entre autres celle des 
habitans de Dijon qui deuoient passer le pas, 
qui l'enuoya à Dijon par un courrier exprès, 
pour apprendre aux habitans de cette ville quel 
estoit le caractère de l'homme auquel ils s'estoient 
liurés. Cet Âudinan estoit un scélérat, digne 
d'estre le Preuost du Duc de Mayenne. Le lende- 
main lundyM. le Mareschal de Biron commença 
à se retrancher contre le chasteau, il fit venir les 
Suisses et le Canon pour le faire battre. Le Ca- 
non arriué près d'estre mis en batterie. Mont- 
moyen commença à demander de capituler. On 
voulut bien l'escouter, et on donna de part et 
d'autre des otages, mais Montmoyen demanda 
des conditions si outrées qu'il n'y eût pas moyen 
de les escouter. Il demandoit trente mil escus, que 
la ville de Beaune payeroit toutes ses dettes, et 
qu'on le feroit payer de toutes les contributions 
qui luy estoient dues, sur quoy M. le Mareschal 

de Biron, pourtant de Tauis des habitans, luy fit 
oflfrir quinze mil escus, qu'il refusa sèchement. 
Pendant ce traité, et les allées et venues qui se 
firent pour cela, il trouua le moyen d'auertir le 
Duc de Mayenne de tout ce qui s'estoit passé, et 
de receuoir des ordres, il fit mesme entrer dans 
leChasteau pendant la nuit le capitaine des Gardes 
du fils du Duc de Mayenne, et le capitaine 
Mamay. Les demandes de Montmoyen ayant esté 
rejettées, celuy-cy recommença à faire tirer de 
nouveau sur les tranchées où il y eut quelques 
soldats de blessés. Il fit loger le canon sur les 
tours du chasteau pour delà tirer sur les maisons 
de la ville, dont il y en eut quelqu'unes d'en- 
dommagées ; M. le Mareschal, accompagné de 
plusieurs Seigneurs et Gentilshommes de la Pro- 
vince, parmy lesquels estoient M' le Marquis de 
Mirebeau, M' de Chiuerny, fils de M. le Chan- 
celier, M. le Baron de Lux, M' de Vaugrenan, 
M. de Tauannes, M" de Cypierre, M' de Ragny 
qui par l'ordre du Roy le vinrent trouuer en 
Bourgogne, de Paris où ils estoient tous. Ce chas- 
teau tenoit bon sur l'espérance des secours que 
le Duc de Mayenne faisoit espérer de jour à 
autre à Montmoyen. Il luy promettoit que M. 

de Nemours luy foumiroit six ou sept mil 
hommes et que M. de Saaoye luy ameneroit 
aussy un bon nombre de troupes. Mais toutes ces 
espérances s'estant réduites à rien, après auoir 
tenu six semaines, scauoir depuis le dimanche 
des Brandons jusques au dimanche de Pasques 
fleury, et auoir essuyé pendant ce temps plus 
de trois mil coups de canon qui auoient fait une 
bresche au Chasteau pour entrer trente hommes 
de front. Tout prest à estre forcé par assaut, 
Montmoyen se rendit enfin à composition à M. 
leMareschal de Biron. Les conditions de la Capi- 
tulation furent qu'ils sortiroieut amies et baga- 
ges sauues, les enseignes ployées, les mesches 
esteintes, le tambour sour, moyennant quinze 
mil liures qu'ils paieroient pour les femmes qui 
estoient dans ce chasteau, quasi toutes parentes 
de Montmoyen, scauoir les D*"'* d'Arconcey, 
d'Eguilly et autres. Cette capitulation a esté exé- 
cutée très fidèlement. La prise de cette ville et 
du chasteau n'a coûté la vie qu'à trois habitans 
de Beaune, deux desquels furent tués par les 
habitans mesme, pour estre ligueurs; le S' de 
Vaugrenan fut blessé d'une arquebusade à la 
jambe dans la tranchée, dont il guérit bientost 

après. M. leMareschal enuoya aussitost un cour- 
rier au Roy, pour l'auertir de la prise de ce 
chasteau. Ce courrier arriua au Roy la veille de 
Pasques, et S. M. en eut tant de joye qu'elle 
enuoya dans le moment annoncer cette prise 
dans Paris, et le lendemain fit chanter le TeDeum 
tant à Vincennes où il estoit, qu'à Paris, où toutes 
les compagnies souueraines se trouuerent en 
corps. Cette prise fit tomber absolument le party 
du Duc de Mayenne et de la ligue en Bourgo- 
gne, Beaune coupant la communication entre 
Dijon et Châlon qui tenoient encore pour luy, 
mais qui ne tinrent pas longtemps depuis la ré- 
duction de cette place. 

Extrait d*un vol. in-f» ms. intitulé : Mémoire conte- 
nant plusieurs choses arrivées en Bourgogne pendant la 
Ligue, depuis j585 Jusques en i5g8, et conservé à la 
Bibliothèque publique de Dijon sous le N» 444. Cette 
histoire occupe les pag. 33 à 49 du dit vol. 

NTREles actes généreux des Grecs, qu'ils 
ont £aicts pour la conservation et bien 
de leur patrie, celuy de Pelopidas est 
estimé sur tous digne de mémoire, qui après qu'il 
eust veu leChasteau de Thebes, appelle la Cadmée, 
saisi par Phœbidas, Capitaine Lacedemonien, qui 
avoit esté attiré à ce faire, par Ârchias, Leontidas 
et Philippus traistres et meschans Citoyens, et par 
ce moyen la Cité asservie, et TEstat de la Repu- 
blique changé : Fut contrainct de se sauver de 
vitesse à Athènes, avec Androclidas et plusieurs 
autres, où il ne cessa premièrement d'exhorter 
ses compagnons bannis, tantost en conmiun, 
tantost en particulier à recouvrer la liberté ; 

leur remonstrant que ce ne seroit pas seulement 
lascheté, ains meschanceté et crime de leze Ma- 
jesté divine à eux, s'ils enduroient que leur pays 
demeurast en telle servitude, et que des estran- 
gers y tinssent garnison, pour les faire ploïer 
sous le joug, pendant que eux se contentans de 
sauver leurs personnes, et mettre leurs vies en 
seureté, demeureroient oisifs à Athènes , atten- 
dant ce qu'il plairoit aux Athéniens ordonner 
d'eux, et partant qu'il faloit tout hazarder pour 
chose de si grande conséquence ; En après de 
soliciter Charon, Epaminondas, et les autres gens 
de bien qui s'estoient tenus couverts en la ville, 
d'entendre à quelque bonne résolution, pour se 
depestrer des tyrans, si bien que la partie faite 
et le jour donné, Philidas ayant trouvé moyen 
de se faire secrétaire de Philipus et d'Archias^ 
pour descouvrir leurs conseils et les destourner, 
et Charon promis de donner sa maison pour l'as- 
semblée, et pour y recueillir ceux des bannis 
qui viendroient du dehors, Pelopidas, luy 12®, 
sortit de la ville de Thriasium : ayant aproché 
la ville en habit de chasseur, sur la nuict y entra, 
où luy et ses compagnons après avoir esté quel- 
que temps cachez dans ceste maison de Charon, 

sans s'estonner de deux ou trois alarmes qui 
leur furent données coup sur coup, par les ad vis 
de leur entreprise que receut d'Athènes, et 
d'autres endroits Ârchias, et sans se mettre au 
devant du péril qui leur pouvoit advenir de ce 
Chasteau de Cadmée, tous résolus à la mort, et 
non à la vie, pour l'exécution d'un si bel exploict, 
sortirent les armes au poing, et départis en deux 
bandes, allèrent les uns donner en la maison 
d'Archias, qu'ils tuèrent comme il estoit encor 
à la table ; les autres en celle de Leontidas, où 
ils eurent quelque peu plus de difficulté, mais 
qu'ils tuèrent aussi avec tous ceux de sa compa- 
gnie : et cela fait se rassemblèrent et fortifiez 
d'Epaminondas, et Gorgidas^ commencèrent à 
crier par la ville, liberté, liberté, armans ceux 
des Bourgeois qui se venoient rendre à eux, des 
armes et despouilles des tyrans ennemis, qui fit 
que. la ville fut incontinent sans dessus dessous, 
pour Teffiroy pleine de tumulte et de bruit, avec 
des lumières par tout^ jusqu'au matin ; qu'arrivez 
de l'Attique sur le point du jour tous les autres 
bannis bien armez, s'assembla tout le peuple 
en Conseil, auquel Epaminondas et Gorgidas 
ameoerent Pelopidas et ses Consorts, environnez 



.4es presttes et gens de Teligion,' qui. leur cen- 
doient des Couronnes, pour mettre sur leurs 

. testes, sur quoy toute Tassistance se leva en 

. .pieds aussitost qu'ils le veirent^ et avec grandes 
clameurs, et battemens de mains, les receut 

: comme ses bien^faiteurs, qui les avoyent déli- 
vrez de servitude, et remis en leur liberté. Qjjtoj 
£ait, Pelopidas fit incontinent ceindre de tran- 
chées, et cloisons de bois ce Chasteau de la Gdd^ 
'mée, et luy fit donner assauts de tous costez, 
, employant tout son eâfort à en chasser les Lace- 
demoniens,- premier qu'il vint de Sparte une ar- 
mée pour les secourir : dont il vint à bout, 
et les prévint de si peu de temps, que 
ceux.de la garpison, estant sords du Chast;eau 
par composition, en s'en retournant à Lacede- 
mone> trouvèrent sur les terres de. Megare, 
CleonbrotuSyle Roy de Sparte,, qui tes alloit se- 
courir avec une grosse et puissante armée. Et 
celuylà encore de Thrasibulus,- qui deschassé 
d'Athènes,: par l'oppression des pente Gouver- 
neurs, tyrans, ne cessa aussi jamais, que ses 
Compagnons^ bannis, rassemblez et accouragez 
à un si bel œuvre, il n'eust traicté intelligence 
avec les gens de bien de dedans^ n'y fiist -entré. 

et n'y eust remis, et restitué Vestat premier; 
Exploicts qui ayant esté entrepris, et exécutez 
avec la mesme iiardiesse, mesme péril, étmesme 
travail, et conduits à mesme fin par la fortune 
ont esté appeliez Frères germains. Mais les 
seuls Grecs n'ont produit de ces généreux cou- 
rages, et fourny.de si dignes et glorieux exploicts, 
ains la France, en ces troubles derniers, et en 
l'oppression qui y a esté faite quasi universelle- 
ment par les conjurez, en a estalé d'aussi rares, 
et singulièrement en Bourgongne : Ce qui s y est 
passé dernièrement en la prise des ville et Chas- 
teau de Beaune, faite par Monsieur le Mareschal 
de Biron, Gouverneur pour sa Majesté en la 
Province, et son Lieutenant General en l'armée 
qui y est de présent, n'est moins digne d'estre 
raporté, et mis au devant, pour estre quasi tout 
semblable, à ce fait de Thebes, accompagné des 
mesmes difficultez, exécuté par mesme force et 
courage, et ayant eu un mesme, et autant heu- 
reux succez. Geste ville de Beaune est à la vé- 
rité une très belle ville et forte, tout autour 
remparée de gros boulevers et bastions faits à la 
moderne, et d'un fossé à fond de cuve tout 
remply d'eau, de largeur par tout, de plus de 

cent pas, nyvelé et esgalé, par tout, renommée 
pour ses singularitez^ de sa situation en une 
plaine, de laquelle Ton peut dire ce que Pline a 
dit de la Campagne, appellée maintenant terre 
de labour, que le père Liber, et Ceres y com- 
battent à qui rapportera de meilleurs fruicts, et 
en plus grande abondance; Passant le vin qui 
croist en ceste contrée, sur les montagnes et 
costaux, bordans du Soleil couchant ceste 
plaine, le Phalerne et le Massique, et le Cecube, 
et tous les plus excellents vins que ceste cam- 
pagne, et la Crète maintenant Candie, ont peu 
recommander, et dont elles se sont peu anno- 
blir, et tout autre qui croisse en la France, dont 
en est passé un proverbe et dire conmiun, que 
le vin de Beaune ne se laissa jamais démentir en 
sa présence ; d'un ruysseau clair et argentin, 
(Jue.le Pied du Pégase, faisant sourciller de ces 
costaux et montagnes vineuses, conduit en façon 
d'un petit fleuve par toutes les rues de la ville, 
qui les rend tousjours et en tout temps nettes, 
et y entretient un air doux et gracieux ; Et ce 
qui devoit estre dit le premier, d'un hospital, le 
plus beau et célèbre de la Chrestienté, qui y fut 
basty et fondé par le feu Chancelier Rolin, qui 



estoit Chancelier des Ducs de Bourgongne, du- 
quel Ton a dit quelque temps aprjjs, qu'il avoit 
faict beaucoup de pauvres, et qu'il estoit bien 
raisonnable qu'il leur bastit un hospital : Cest 
hospital est si bien regy et gouverné par des 
filles Religieuses de l'ordre de sainct François, 
que les plus riches et apparens de la ville, et des 
maisons des gentils-hommes d'alentour s'y font 
porter quant ils sont malades, pour s'y faire 
traicter et recouvrer leur santé. Mais elle est 
commandée d'un Chasteau fort, composé de cinq 
gros bastions, ayant entrée dedans la ville, et is- 
sue dehors, que le Sieur de S* Pierre, celuy qui 
amena le Connestable sainct Paul de Peronne à 
Paris, par le commandement et sous le règne du 
Roy Loys unziesme, à la réduction du pays de 
Bourgongne y fist bastir en mesme temps et de 
mesme structure que les Chasteaux de Dijon et 
d'Auxonne, tous modeliez- sur le plan du Chas- 
teau de Millan. Comme le Sieur de Sainct Riran 
de la maison de Damas (i), geniil-homme 
d'honneur et bien affectionné au service du Roy, 
estoit Cappitaine de ce Chasteau en l'an mil 

(i) Jean de Damas Seigneur de Saint Riran, de Meuil« 
ley et de Villers-la-Faye. 

lO 

cinq cens quatre vingt cinq , que le Duc de 
Mayenne commença à remuer en Bourgongne, 
et chasser les mortes payes et les garnisons du 
Roy du Chasteau de Dijon pour y mettre les 
siennes, et a esperonner ce Chasteau contre la 
ville : S'estans le Sieur de sainct Riran et les 
principaux habitans de ceste ville de Beaune en- 
semblement entendus, résistèrent à ceste ville et 
Chasteau à ces premières entreprinses et fureurs, 
de sorte que la porte fut barrée audit Duc de 
Mayenne et à ses partisans, et ouverte aux gens 
de bien et bons serviteurs de sa Majesté, jusques 
à la prétendue pacification faicte à Espernay, par 
laquelle le feu Roy importuné, ains forcé par les 
armes de ses conjurez, leur habandonna ceste 
ville, entre autres de la Bourgongne, pour leur 
seureté, et fit sortir du Chasteau le Sieur de S* 
Riran, qui vint neantmoins prendre le comman- 
dement de sa propre bouche, avant que de le 
rendre, en la ville de Paris. Au lieu duquel 
Sieur de Sainct Riran meit le Duc de Mayenne, 
pour commander en ce Chasteau, le Sieur de 
Montmoyen, l'un de ses maistres d'hostels, nay 
de la ville de Dijon, mais plus affectionné au 
service de son particulier maistre, qu'au bien de 



Il 

son pays, ce qu'il a monstre en toutes ses actions. 
Mais entre autres, en ce que des principaux ha-^ 
bitans de ceste ville, ayant voullu traicter secret- 
tement avec luy de la réduction de ce Chasteau, 
leur ayant fait entendre tout plain de bonne vo- 
lonté^ et touché grande somme d'argent d'eux, à 
cest effect, les trompa, les prit prisonniers la plus 
part, et après les avoir tenus longuement» et 
avec extrêmes rigueurs et dureté, les mit à des 
rançons insupportables, moyennant lesquelles ils 
furent délivrez. Sur quoy n'est à obmettre une 
insigne perfidie dont il usa, en ce que pour se 
mieux assermanter à eux, leur dist qu'il voulloit 
faire ses Pasques, et recepvoir le corps de Jesus- 
Christ avec eux, jurer sa promesse sur ce mesme 
corps, à l'exemple des grands serments qui se 
faisoyent avec ces grandes solennitez. Ce qu'il 
fit, mais pour elluder ce sien serment, il donna 
le mot au prebstre de ne point consacrer 
chose (i) qu'il luy bailleroit : taillant ainsi et 
usant de ce sainct sacrement de l'hostel (sic) y et 
en s'en jouant, pour preuve de sa catholicité ; 
Comme fit ce Jacobin qui consacra l'hostie qu'il 

(i) L'hostie. 

donna à TEmpereur Henry Septiesme, de la mai- 
son de Luxembourg, d^une poison dont il le fit 
mourir, quelque temps après : Pourquoy furent 
exterminés de toute la Tuscane (i), et ainres 
lieux dltalie, les Jacobins. Dont les habitans 
non refroidis, mais eschauffez d'avantage en leurs 
bonnes intentions, contraincts la plus part de sor- 
tir hors la ville, pour ne pouvoir souffrir la ty- 
rannie qui s'y exerçoit, les autres y demeurans 
de se dissimuler, auroyent tous] ours fait luyre 
quelques estincelles de ceste bonne intention, et 
par communication secrette, des uns avec les 
autres, n'auroyent cessé d'ourdir et tramer 
tout ce qu'ils auroyent peu penser servir à se dé- 
livrer un jour des pattes et grifi'es cruelles de 
ces tigres et loups : Car aux assemblées faites à 
Dijon, pour les prétendus Estats, il s'est tousjours 
remarqué que les députez de Beaune ont esté 
ceux qui ont mis en avant les meilleures, plus 
saines et libres délibérations^ et qui se sont le 
plus roidis au bien et à la liberté commune de 
toute la Province : Q.u'en leur ville ils n'ont 
souffert estre fait aucun tort aux serviteurs du 

(i) Toscane. 

Roy, armez pour ceste querelle de dans le pays, 
ains les y ont receuz, voires avec leurs armes, 
comme ceux de la garnison de Verdun, de S* 
Jean de Laune et les autres : Donnans en cela 
de certaines et vifves démonstrations de leurs 
bonnes volontez, tant seulement retenues par la 
force et bride de ce Chasteau : Et jusques à ce 
que voyans approcher le temps de lever le mas- 
que, et en faire, aparoistre à bon escient les eP- 
fects. Le Sieur Beliin Maire de la ville, Jacques 
Richard Sieur de Belligny, et autres Eschevins, 
et les Doyen Chanoynes et Chapitre de l'Eglise 
de nostre Dame de ceste mesme ville, s'estans 
tous ensemblement entendus, et ayans eu advis 
et advertissement de leurs concitoyens retirez et 
réfugiez es autres villes, leur offrans toute ayde 
et secours, députèrent le Sieur Alexan, l'un des 
Eschevins, vers sa Majesté, pour luy faire enten- 
dre leur délibération, et resolution de luy faire 
un bon et notable service, sous un mémoire pa- 
tent qu'ils lui donnèrent, de demander seuUement 
une tresve pour quatre mois ; lequel Alexan ob- 
tint de sa Majesté ceste tresve pour quatre mois; 
sous ceste promesse qu'il luy fit, au nom de 
ceux qui l'avoyent envoyé et depputé, de luy 

faire paroistre dedans ces quatre mois, à la fa- 
veur de ceste tresve, les effects de ses bonnes 
vplontez et intentions; Ce qui fut je ne scay 
comment esventé, et descouvert au Président 
Janin, qui estoit lors à Soyssons, comme il ne 
manque point de mouscharts et de trahystres 
qui revellent et traversent les conseils et affaires 
du Roy, et du bien gênerai de la France, qu'ils 
ne souhaittent pas pour ne se pouvoir propor- 
tionner à leur bien particulier, auquel seul ils 
buttent et visent: Qpi en advertist le Duc de 
Mayenne en Flandres : et d'autre part les 
boutte-feux et mutins de la ville de Dijon, à 
scavoir le Président Desbarres, le Sieur de Velle- 
pesle qui fait la charge d'Advocat du Roy au 
Pseudoparlement contre le Roy, vomissant ordi- 
nairement un monde d'exécrations et blasphèmes 
contre sa Majesté et cest estât : Les Ligo Con- 
seillers, Royer, et Bayard ( i), et le Conseiller Ber- 
bizy (2), à fin qu'ils escrivissent aussi au Duc de 
Mayenne, et luy mandassent l'importance de 
ceste ville pour ses affaires, en cas qu'il y 
adviendroit du changement. Ce qu'ils firent, et 

(i) Lisez Bernard. 
(2) Berbisey. 

en commun, et en particulier, p^r TAclvocat 
Benot (i) qui fut pris avec ses lettres, par le 
Sieur Baron de Luz (2) : Lesquelles lettres cohte- 
noient de ce qui se passoit en ceste ville de Beaune, 
comme ils craignoient que les habitans d'icelle 
luy fissent un mauvais tour, qu'ils bransloient 
fort, qu'il n'y avoit moyen d'y remédier que par 
une forte garnison, et à faire nouvelles colonies : 
Que pour cela sa présence estoit requise, et 
qu'il falloit qu'il se hastast de s'en venir en Bour- 
gongne, et s'y rendre au plûstost : Autrement il 
estoit en danger d'y perdre tout ce qu'il y avoit 
acquis : laquelle surprise de lettres fit que les 
membres qui les avoient escrites renvoyèrent 
vers le Duc de Mayenne en plus grande dili- 
gence : Lequel recevant leurs lettres et advis, 
partit de Bruxelles, et s'en vint en Bourgongne 
avec une compagnie de gens d'armes, sous la 
charge de Villaroudan (3), un Régiment de gens 
de pied, commandé par Anvilliers, Sieur de 
Tremblecourt, et se rendit à Dijon au commen- 
cement du mois de Novembre. Deux jours au- 



(i) L'Editeur de lySS écrit avec raison : Tayocat Venot. 

(2) Lux. 

(3) Villars-Houdan. 

paravant, par son commandement envoyé par 
un nommé Prissier (i), ayant fait charge d'Agent 
pour la Ligue, pendant ces troubles en Espagne, 
on y avoit fait trancher la teste à Maistre Jacques 
Verne, et au Cappitaine Gau, sur Teschaffaut du 
Morimont (2), pour l'entreprise par eux faicte, 
de remettre la ville en Tobeyssance du Roy ; ce 
qui fut advenu n'eust esté le grand courage 
qu'avoit eu maistre Jacques Verne, pendant le 
temps de six ans qu'il avoit esté Maire (3) en 
ceste ville là pour le Duc de Mayenne, à y tour- 
menter les gens de bien et bons serviteurs du 
Roy, par les plus exquises sortes de tyrannies 
qu'il est possible d'excogiter, luy manqua et faillit, 
quant il fut question de bien faire : Car en cest 
article il eut faute de cœur et de hardiesse, au 
moins telle comme le poinct de l'occasion et de 
l'affaire qui lors se presentoit, le requeroit : Tel- 
lement que la teste luy tourna, par manière de 
dire, et le nez lui segna, quant il vint à considé- 
rer et regarder la grandeur du péril où il falloit 
promptement entrer. Mais quoy qu'il en soit, il 

;i) Pelissier. Ed. 1758. 

(2) Place de Dijon où se faisaient les exécutions. 

(3) Maire. 

est mort pour la cause publicque, et sont les ju- 
gemens de Dieu grands et secrets : Et est à re- 
marquer qu'à l'instant mesme que le Duc de 
Mayenne entra dans les portes de la ville de Di- 
jon, Tair qui estoit cler et serain, se troubla par 
une telle tempeste et orage, qu'il sembloit que 
les catarap (i) deussent rompre encore une fois, 
de la grande et grosse pluye qui tomba et rem- 
plit toutes les rues et ruisseaux, et les esclers et 
tonnerres qui furent ouis, brandons de feu tom- 
bèrent du ciel, en plusieurs et divers endroicts, de 
sorte que luy et tous ses gens qui pour la beauté et 
tempérance (2) du jour avoient vestu leurs beaux 
habits, pour solemniser leur entrée, ne peurent 
gaîgner leurs logis qu'ilz ne furent tout percez et 
trempez de la pluye et gresle qui tomba sur eux : 
Présage très certain de la ruine qu'apporta lors 
le Duc de Mayenne à la Province, ou bien de 
celle qu'il s'apportoit à luy mesme, et du foudre 
du ciel invisible, mais trop plus efficatieux qui 
devoit bientost tomber sur sa teste. Il n'eust sé- 
journé deux ou trois jours à Dijon, qu'il se ren- 
dit à Beaune. Car c'est là où il avoit l'œil : où 

(i) Cataractes. 
(2) Température. 

arrivé, il manda les Maire et Eschevins, qu'il en- 
tretint de belles parolles et spécieuses : Signam- 
ment de la paix qu'il disoit chercher et deman- 
der. Qu'il estoit saoul et las de la guerre, quant 
il voioit sa cuirasse qu'il pensoit voir la mort et 
l'enfer, qu'il se vouloit de là en avant retirer à 
Seurre, s'il en pouvoit traicter avec le Duc de 
Nemours, y faire des jardins, et envoyer son fils 
vers le Roy pour n'en bouger. Il promit par pro- 
messe escrite et signée de sa main, et par la foy 
de la saincte Ligue à ces habitans, qu'il ne leur 
bailleroit garnison, moyennant de grands pre- 
sens qu'ils luy firent, tant de vins, bleds, que 
d'argent : Laquelle promesse dura autant que sa 
qualité et nature le portoit, à sçavoir, quelques 
cinq ou six jours : Car trois jours après la sainct 
Martin, il envoya de Dijon, où il estoit retourné, 
garnison en ceste ville de Beaune de trois cens 
hommes de pied, et à l'instant il y vint, feit re- 
cognoistre et visiter la ville par les Cappitaines 
Camille et Caries, ses ingénieux (i), qui la jugèrent 
bonne et forte, bien flancquée et remparée, et qui 
pouvoit estre pour son assiette rendue imprena- 

(i) Ingénieurs. 

ble. Sur quoy il fit abattre les grands et beaux 
fauxbourgs qui y souloient estre, assavoir les 
fauxbourgs de sainct Jean, avec l'Eglise de sainct 
Jean, les fauxbourgs de la Magdelaine , avec 
l'Eglise de la Magdelaine, les fauxbourgs de Per- 
peret(i), les fauxbourgs delaBretoniere, partie de 
celuy de sainct Martin, avec TEglise sainct Mar- 
tin, celuy de sainct NicoUas : qui porta perte et 
dommage aux habitans, de plus de 50 mil escus. 
Car par ceste ruine il desmolit plus de deux mil 
maisons belles et bien basties, où les habi* 
tans prenoyent leurs commoditez pour leurs 
vignes, et hébergement de leurs bleds : Il fit 
commencer encores de grands espérons et bas- 
tions du costé du fauxbourg de la Magdelaine ; 
Ordonna et establit la garde des portes en la ville, 
entre les habitans et soldats de la garnison, à 
sçavoir qu'il y auroit deux portes ouvertes. Tune 
desquelles portes seroit gardée par les habitans, 
et l'autre par les soldats : Et cela faict estimant 
s' estre asseuré de tout en ceste ville là, pour y 
constituer et establir l'extrémité de sa fortune, et 
y faire sa retraicte, il s'en retourna à Dijon avec 

(i) Perpereul ou Perpreuil. 



20 

deux cens queues (i) de vin qu'il prit sur les ha- 
bitans, et qu'il fit traîner après luy à chars et 
charrettes, pour le mariage de sa belle fille avec 
le vicomte de Tavannes, qu'il y alloit solemniser ; 
et demeura là assez de temps comme en plaine 
paix, à y faire des Tournois et courre la bague, 
pendant que ces pauvres gens de Beaune 
ployoient sous son oppression : qui se voyans 
ainsi travaillez en toutes façons de ceste garni- 
son qull leur avoit laissée, se souvenans de la 
promesse par eux faicte à sa Majesté , moyen- 
nant laquelle ils avoient eu ceste tresve, et 
jugeant l'occasion présente, et moyen de 
l'exécuter par rapprochement de l'armée con- 
duite par Monsieur le Mareschal, dont ils 
avoient advis, depputerent un d'entre eux vers 
le Sieur de Vaugrenan (2), commandant pour 
le Roy en la ville de sainct Jean de Laune, à qui 
ils avoient créance pour le cognoistre très fidelle 
serviteur de sa Majesté, et l'avoir faict paroistre 
par de grandes et signallées actes, aflSn de luy 
faire entendre leurs resolutions d'accomplir et 



(i) C'«st-à dire 400 pièces, la queue comprenant deux 
pièces. 
(2) Baillet, Sieur de Vaugrenan. 

eflfectuer ceste promesse, et d'y employer leurs 
vies, plutost qu'ils ne réduisent et remettent 
leur ville en l'obéissance du Roy, et qu'ils n'y 
donnent entrée à Monsieur le Mareschal, à ce 
qu'il l'en advertisse, et que jour leur soit donné 
pour ceste exécution et entreprinse, le seigneur 
de Vaugrenan va exprès voir Monsieur le Ma- 
reschal, à cest efFect, qui estoit lors à' battre 
le Chasteau de l'Abbaye de Moustier S* Jean, 
luy disant ce qui se passoit du costé de Beaune. 
Et ayant sa paroUe, fait entendre à ces^habitans 
que Monsieur le Mareschal se rendroit près de 
leurs portes le Dimanche 5 du moys de Febvrier, 
sur les deux heures après midy, dit qu'en mesme 
temps prinssent les armes, et chargeassent sur 
les soldats, comme ils en estoyent resoluz et dé- 
libérez, et luy fissent ouvrir une porte de la 
ville. Ce pendant Monsieur le Mareschal feroit 
marcher l'armée contre Chasteauneuf, faignant 
de le vouloir assiéger, et de là tourneroit vi- 
sage, et iroit à eux. Le sieur Bellin, Maire, qui à 
ceste parolle là, fit entendre à ses compagnons 
et Eschevins, et à quelques autres des habitans 
de la ville, et signamment aux Ecclésiastiques 
des Eglises nostre Dame, ayans esté participans 

de ses bonnes résolutions^ à fin que tous eussent 
à se tenir prests avec leurs armes^ quant l'heure 
leur seroit dite, et qu'ils entendroient le signal 
de la cloche de l'orloge, à l'efFect de quoy fu- 
rent donnez aux principaux habitans, leurs quar- 
tiers^ ausquels ils se rangeroient avec ceux de 
leur dizaine. Le Duc de Mayenne soit qu'il fust 
adverty en gros de ceste délibération , soit qu'il 
fust entré en doute, et meffiance de ces habitans, 
qui est le plus à croire : Part de Dijon avec son 
fils, le premier jour du mois de Febvrier, et s'en 
vint coucher à Beaune accompagné de son fiils 
et de Guillerme (i) Cappitaine commendant à 
Seurre, et quelques autres : Où tout ce qu'il fit, 
fut qu'il veid l'ordre qui estoit dans le Chasteau, 
changea la garde de la ville, et ordonna qu'il n'y 
eust plus qu'une porte ouverte, qui fut gardée au 
premier corps de garde en dedans par les habi- 
tans, et au second en dehors et à la barrière par 
les soldats, pourveut à y faire venir quelques 
quatre vingts soldats de pied de renfon, et une 
partie de la compagnie du Sieur de Tienges, 
conduicts par le Cappitaine Montillet, qui estoit 

(i) Guillermi, Guillermino, Milanais. 

lors à Savigny, auquel Montillet il escrivit à cest 
eflfect. Et n'eust esté la parolle prise et résolue 
avec Monsieur le Mareschal du jour de l'exécu- 
tion, à laquelle le Maire pensa qu'il ne falloit 
point faillir y et que cela importeroit de trop, es- 
tant incertain quel empeschement pourroit avoir 
Monsieur le Mareschal ce jour là, qui estoit le 
premier jour de Febvrier, l'exécution en eust esté 
faite, et eussent les habitans prins les armes, et 
le Duc de Mayenne et son fils, prins dans la 
ville, et le.pouvoyent des lors faire, voyre plus 
aysement que tout ce qu'ils firent depuis, mais 
Dieu reserve les usurpateurs à quelque plus grand 
exemple. Le Duc de Mayenne le lendemain à 
sçavoir le deuxiesme de ce mois de Febvrier, et 
après avoir mis cest ordre à son affaire, partit 
de la ville, avec son fils, et Guillerme, pour 
s'en aller à Chaalons, distant de cinq lieues, après 
avoir recommandé la garde de ceste ville au 
Cappitaine Montmoyen, par toutes les recom- 
mandations les plus particulières qui se peuvent 
penser, jusques à luy user de ces mots : que qui luy 
osteroit ceste ville feroit autant que qui luy ar- 
racheroit le cœur du ventre. Il ne fust si tost 
party que Montillet avec partiie de la compagnie 



du Sieur de Tienges et ses quatre vingts soldats 
par luy ordonnez et mandez entrèrent le jour 
mesme, et estant au chemin de Chaalons au 
village de Demigny, il fit halte et se ravisa , et 
fit retourner à la ville Guillerme, avec cinquante 
chevaux cuyrassez, et donna à Guillerme le mot 
pour faire entendre à Montmoyen, ceux des ha- 
bitans qu'il entendoit qui fussent mis prisonniers; 
et arriva Guillerme ce jour là mesme, tint con- 
seil avec Montmoyen, àlyssue duquel et suyvant 
le mandement du tyrant proceddant de la crainte: 
car les tyrans et usurpateurs sont en perpétuelle 
crainte : Montmoyen le Vendredy troisiesme de 
ce mois de Febvrier , manda quérir pour venir 
parler à luy en ce Chasteau, les Sieurs de la 
Mare, Sieur d' Ausi Advocat du Roy au Bailliage, 
et le Sieur Bouchin, Sieur de Varennes, Procu- 
reur du Roy au mesme Bailliage, sous un pré- 
texte de leur faire voir quelques réparations qui 
avoyent esté faites en ce Chasteau, qui y furent 
à ce mandement, et les y retint. Il manda de 
mesme le Sieur Bellin Maire, et les Escheuins. 
Le Maire y alla, mais les Escheuins n'y voulurent 
point aller, qui pensa estre cause d'une esmotion; 
des lors, que si elle fut advenue, tout estoit 

perdu, tant peu s'en fallut, que l'entreprise d'un 
si excellent exploit ne fust rompue, et neant- 
moins le bruit de ceste mutinerie fut cause que 
Montmoyen renvoya le Maire : Et à l'instant se 
meirent les gens de cheval de la compagnie du 
Sieur de Piennes, commandée par Montillet, 
ceux qu'avoit amenés Guillerme, et les gens de 
pied commandez par les Cappitaines S* Paul, 
Sauny et Belleville, en armes, feignant de faire 
monstre, et furent prendre en diverses maisons 
de la ville, les habitans qu'ils pensoient estre les 
plus affectionnez au service du Roy, et desquels 
ils avoyent plus à doubter et craindre , à sçavoir 
Philibert de la Mare, Sieur de Chevigny, An- 
thoine Virot, Sieur de Tainy, Jacques Bouchin, 
Sieur de Pasquier, le Grenetier (i) Robert, les 
Sieurs Bourrées, père et fils,Maistre Jean de Gray, 
et autres jusques au nombre de quatorze qu'ils 
menèrent prisonniers dans le Chasteau : le sa- 
medy quatriesme, veille de l'exécution, ne se fit 
rien. Le Dimanche 5 de ce mois de Febvrier, 
qui estoit le Dimanche des Brandons, jour de 
l'exécution, vouloyentses soldats prendre encores 

(i) Receveur du grenier à sel. 

II 

d'autres prisonniers, et desarmer le reste des ha- 
bitans, et à la vérité l'affaire estoit tellement tra- 
versée, et par tant d'accidents, qu'il sembloit 
n'y avoir plus moyen de rien exécuter, et que le 
courage devoit estre failly aux plus asseurez et 
résolus. Mais voyant, le Maire, le péril présent, 
où luy et tous les gens de bien estoient prests 
d'entrer, qui ne recepvoit plus de dilation , les 
choses estant passées si avant, que leur conseil 
n'estoit plus en leur puissance, qu'entre la vie et 
la mort, entre la gloire et l'infamie, entre le vi- 
tupère et le triumphe, entre la liberté et ex- 
tresme servitude, entre l'estre gens de bien et 
desloyaux et meschans, il ne leur restoit plus de 
moyen: ainsi qu'il failloit promptement mettre la 
main à l'œuvre, avec Jacques Richard, Sieur de 
Belligny, Michel Richard Advocat, le Sieur 
Alexan et quelques autres Eschevins , et Ecclé- 
siastiques qui furent assemblez, tint conseil et 
fut prins resolution qu'il failloit prévenir Theure 
qui avoit esté donnée par Monsieur le Mares- 
chal, courir à leurs armes avant qu'elles leur 
fussent ostées des poings, et donner le signal du 
son de la cloche de Torloge promptement , à 
fin que chacun eut à se mettre en place et gai- 

guer ses quartiers. Ce qui fut aussi tost faict, la 
cloche de lorloge donna, le Maire tout aussi 
tost, et au second coup de la cloche, fut en la 
rue avec son escharpe blanche, Tespée nuê au 
poing, criant vive le Roy, vive le Roy, qui fat 
suyvi de tous ceux de son quartier, mesmes des 
femmes et des enfans, qui sortoient courageuse- 
ment avec les armes qu'elles pouvoient saisir et 
avoir. A l'instant Michel Richard qui comman- 
doit au premier corps de garde à la porte, et 
dedans la ville, fit fermer la porte qui estoit entre 
son corps de garde et celuy des soldats : Telle^ 
ment qu'il enferma les soldats dehors, et avec ses 
gens monta sur les tours, et fit tirer sur eux plu- 
sieurs coups d'arquebuses, si qu'il leur fit quicter 
et rendre les armes. Quoy faict, se vouUans 
sauver par les champs, recueillis par une flote 
de paysans, qui venoient des villages en la ville, 
furent tous tuez près la contrescarpe, et pouvoient 
estre quelque quarante. Le Sieur Alexan, Esche- 
vin, en mesme temps va donner au logis du 
Cappitaine Guillerme iqui disnoit, et avec luy le 
Président de Latrecey, firere de Montmoyen, et 
la porte forcée et mise dedans la chambre, porta, 
de premier abort un coup de pistolet à GuillermCi 

pour son dessert, dans le visage, dont il Tatterra. 
Caries fit quelque résistance, et ayant saisi son 
espée, en donna un coup au Sieur Alexan, au 
deifaut de la cuirasse, dont il le blessa, et le fit 
reculer et quitter la chambre, mais secondé de' 
quelques habitans qui survindrent bien armez, il 
rembarra Caries qui fust aussi blessé, et se rendit 
maistre du logis où furent prins prisonniers Guil- 
lerme et Caries et le Président de Latrecey, menez 
et conduits Guillerme et Caries dans la maison de 
ville, ou Guillerme mourut le lendemain des 
coups qu'il avoit receuz. Ce Guillerme estoit un 
Millanois, meschant et scélérat, qui avoit tué et 
faict tuer dans la ville de Seurre plusieurs habi- 
tans et soldats prisonniers de guerre, à sang firoid, 
et qui avoit esté renvoyé de demy chemin en 
ceste ville deBeaune pour y faire de mesmes exé- 
cutions, comme fort propre à ce mestier. Il ré- 
cent son salaire plus honnorablement neantmoins 
qu'il ne nieritoit, à l'exemple de cest Archias 
Thebain. Le Président de Latrecey fut mené pri- 
sonnier en la maison du Sieur Brunet , anticque 
Maire. Les soldats, par la prinse de leurs chefs, 
ne se sçachant rassembler, gaignoient çà et là 
les lieux esgarez en petites trouppes,' où à me- 

sure qu'ils estoient rencontrez, estoient tuez et 
taillez en pièces par les habitans : aucuns s'as- 
semblèrent en la rue Dijonnoise, en nombre de 
quarante ou cinquante, que le Sieur Brunet, ac- 
compagné du Cappitaine Monnet, habitant de la 
ville^ et suivi de 26 à 30 autres habitans de son 
quartier, chargea si vivement qu'il les rompit, et 
en fit tomber sur la place la pluspart, et y fut 
blessé le Cappitaine sainct Paul, qui de ceste bles- 
sure mourut depuis, ce Capitaine sainct Paul, 
tout blessé, et les Cappitaines Sauny et Belleville 
trouvèrent moyen à travers quelques maisons, de 
se rendre vers leurs trouppes qui estoient logées 
proche le Chasteau, lesquelles aussi tost ils firent 
mettre en bataille, et commencèrent à escarmou- 
cher du long de la rue des Tonneliers : Mais ils 
furent receus mieux qu'ils ne pensoient, et ad- 
vancerent tellement les habitans, leurs barricades 
sur eux, à la faveur d'une pièce de canon, de 
celles que le Duc de Mayenne avoit faict placer 
aux principaux quartiers de la ville, pour les em- 
pescher d'entreprendre, qui les meirent en 
fuitte, et leur firent quitter ceste rue des Tonne- 
liers et se retirer en la rue des Buissons, où estans par 
le commendement qu'ils eurent deMontmoyen, ils 

meirent le feu en plusieurs maisons pour cuider 
estonner les habitans; mais nul ne se divertit pour 
cela. Âins Jacques Richard, Sieur de Beligni accom- 
pagné de quarante ou cinquante, vindrent don- 
ner sur ces soldats, et les charger en ceste rue 
des Buissons, qui fut assez de temps disputée* 
et y fut le Sieur de Beligni blessé. Mais en fin il 
leur fit de rechef quitter, et les esparpilla telle- 
ment, que deslors ils ne se peurent remettre en 
ordre ny en trouppes : Ains furent contraincts 
de s'escarter çà et là: et furent tous taillez en pièces, 
fors ceux de la compagnie du Sieur de Tienge, 
qui furent prins à rançon, avec Montillet, leur 
conducteur, sous quelque promesse que fit Mon- 
tillet : Et quelques gens de pied et de cheval, qui 
s'estans retirez près les tours du Chasteau, ne 
peurent si tost estre forcez, tellement que 
les habitans s'estans faits et rendus maistres de 
la ville, fors de la rue de la belle Croix proche 
le Chasteau, où s'estoient rangez ces gens de pied 
et de cheval, à la faveur du canon et des arque- 
busades du Chasteau. Les Maire et Eschevins 
après avoir fait mettre de bonnes barricades 
tout alentour de ceste rue de la belle Croix, et 
icelles bien munir de bons arquebusiers et pic- 

quiers, à ce que ceux de ceste rue ne peussent 
rien gaigner ne entreprendre, et pour les tenir 
sur cul, s'en allèrent avec les serruriers et autres 
maneuvres qu'ils prindrent, et firent rompre et 
abattre les serrures et verroux des portes de la 
ville ; des quelles portes les cle& estoient dans le 
Chasteau et îcelles pones ouvertes, firent tirer le 
canon de dessus la muraille , pour donner ad- 
vertissement à Monsieur le Mareschal qu'ils es- 
toyent aux mains, et depescherent courriers et 
cavalliers pour l'aller trouver , luy dire ce qui 
s'cstoit passé, et le supplier de s'advancer; les- 
quels courriers le trouvèrent à une demy lieuë 
de la ville, où luy ayant le tout dit. Monsieur 
le Mareschal, commença à s'advancer au gallop 
dont furent advertis les Maire et Eschevins, qui 
envoyèrent encores au devant de luy le Cappi- 
taine Monnet, pour le supplier de leur promettre 
que la ville ne seroit point pillée ne fourragée, 
ce qu'il promeit et Ta aussi efiectué. S'estant 
rendu à la porte, il y fut receu par les Maire et 
Eschevins qui tous en corps bien armés, l'atten- 
doient et qui luy offrirent non seulement leurs 
biens, mais leurs vies et tout ce qui dependoit 
d'eux. Entré qu'il fut, après avoir rendu grâces 

à Dieu d'un si bel exploict et d'un tel succez 
pour les affaires du Roy, il met tout aussi tost 
la main à la besongne^ fit advancer des carabins 
qu'il avoit tirés des Regimens des Sieurs de S* 
Blancard (i) , S* Oger (2), de Champagne et 
autres qu'il logea tout aussi tost près ces gens de 
pied et de cheval , serrez et retirez en ceste rue 
de saincte Croix^ en nombre de deux ou trois 
cens, et par lesquels il les fit attaquer; mais sur 
ce point et à la première allarme, ils demandè- 
rent composition qui leur fut accordée par Mon- 
sieur le Mareschal, qu'ils sortiroient leurs armes 
et bagues sauves, l'un de leurs drappeaux ployé, 
mis et laissé entre les mains de Monsieur le 
Mareschal, en signe de recognoissance et vic- 
toire, et feit Monsieur le Mareschal advancer ses 
trouppes de cavallerie et infanterie, et logea son 
infanterie des la nuict, à l'entour du Chasteau, et 
fut le Président de Latrecey relasché pour les qua- 
torze habitans qui avoyent esté emprisonnez en 
ce Chasteau. Ceste nuict là mesme entra le Cap- 
pitaineLago,avec six ou sept dedans ce Chasteau, 
où il se rendit de la ville de Nuits, ayant entendu 

(i) De Gontaut^ Sieur de Saint Blancard. 
(2) Charles de Rochefort de Sainl Angel. 

les nouvelles de ce qui s'estoit passé. Mais Audi- 
neau, grand Prévost du Duc de Mayenne et de 
la Lieutenance, ne fut pas si bien adverty que luy, 
pour prendre ce chemin, ains sur les unze heu- 
res de ceste nuit, la garde posée sur la muraille, 
comme il estoit envoyé par le Duc de Mayenne 
depuis Chaalons avec une liste pour faire pendre 
une partie des habitans de ceste ville de Beaune, 
emprisonner et chasser les autres, gamy de ceste 
liste et de ces bulles du tyran, se vint présenter à 
la porte de la Bretonniere, accompagné de douze 
gardes du Duc de Mayenne, disant que Ton ou- 
vrist, et qu'il venoit de la part de son maistre 
vers le Sieur de Montmoyen : Ce qui fut fait, et 
fut fort bien receu : Mais il fut tout esbahy qu'il 
trouva des visages métamorphosez à la porte, et 
les escharpes noires et rouges devenues blanches, 
des Gascons et Bourguignons au lieu de Lor- 
rains, qui luy saisirent ses pacquets et bulles, 
avant que les présenter, et qui le menèrent loger 
en autre logis que le sien accoustumé, bref qu'il 
se trouva en une terre neufve, et de Juge et 
bourreau qu'il alloit estre, se veid la proye et le 
criminel, brief la victime de ceux qu'il alloit per- 
dre et sacrifier : tellement qu'il ne sçavoit s'il 

songeoit, et si la teste luy touraoit, pour voir 
une telle conversion. Il fut mené vers Monsieur 
le Mareschal qui vit tout ce qu'il portoit et ses 
listes, et entre autres une liste des habitans de 
Dijon, pour les faire passer carrière de mesme, 
qu'il leur envoya, à fin qu'ils veissent à quel 
sainct ils s'estoienc vouez , et de là fut renvoyé à 
son nouveau logis, où il est encores , attendant 
ce qu'il plaira au Roy ordonner de luy. Cest Audi- 
neau est un des plus meschants et scelleras 
hommes de la France, fort digne de son mesder 
de grand Prévost du Duc de Mayenne, qui repre- 
sentoit à Paris, lorsque la Lieutenance y floris- 
soit, la personne de Monsieur de Richelieu ou 
de Monsieur de Fontenay, à présent, au moins il 
se le faisoit accroire et joûoit ce personnage sur 
reschaflfaut Troyen, qui a esté si dignement 
descrit en la Satyre Menippée. Le Lendemain 
Lundy, Monsieur le Mareschal commença à se 
retrancher contre le Chasteau, manda les Suysses 
et le canon pour le faire battre, lequel canon 
arrivé, comme ceux du Chasteau veirent qu'il 
estoit prest à estre placé contre eux, demandèrent 
à parlementer ; ce qui fut accordé, et y eut quel- 
ques Gentils hommes, ostagers d'une part et 

d'autre, pour la seureté de ceux qui parlemen- 
tèrent. La composition demandée par Mont- 
moyen fut trente mil escus, Tacquittement de 
ses debtes et, que Ton le fist payer de ses con- 
tributions. Monsieur le Mareschal de Tadvis des 
habitans et des Gentils hommes, et gens de con- 
seil qui estoient avec luy, fit présenter pour tout 
quinze mil escus dont il ne fit compte, ains pen- 
dant ces traictez, et allées et venues par iceux, 
il trouva moyen d'advertir le Duc de Mayenne, 
et d'avoir des advis de luy, voires de faire entrer 
dans ce Chasteau, nuitamment Sablonniere, cap- 
pitaine des gardes du fils du Duc de Mayenne, et 
le cappitaine Marnay^ un traistre qui à la jour- 
née d'Is sur Tille, et lorsque M. de Tavannes 
deffit le Régiment de Bussy, s'estant rendu à luy 
de sa bonne volonté, et fait le serment au Roy, 
entre ses mains, faulsa ce serment le lendemain, 
et se rendit avec les trouppes ennemies conduites 
par le Baron de Viteaux : ayans avec eux quel- 
que quarante ou cinquante soldats, desquels 
Montmoyen fortifié et encouragé, commença à 
tirer aux tranchées, où furent blessez quelques 
soldats, à loger sur les tours, aifrontans sur la 
ville tout le canon du Chasteau, et à tirer et 

battre en rujrne de ce canon à travers les mai- 
sons^ dont il fut abbatu quelques pignons et che- 
minées, sans autre effect ny exploict. Il seroit 
long de dire toutes les particularitez du siège de 
ce Chasteau. Monsieur le Mareschal y a esté 
assisté, de tous les Seigneurs et Gentils hommes 
du pa3rs, à sçavoir, de Monsieur le Marquis de 
Mirebeau(i), Monsieur le ContedeChivemy(2), 
fils de Monseigneur le Chancelier, Monsieur le 
Baron de Lus (3). Monsieur de Vaugrenan qui 
y furent des premiers. Monsieur de Tavannes (4), 
Monsieur de Cipierre (5) et Monsieur de Ra- 
gny (6), qui lors de cest exploict estans à Pa- 
ris, s'en y allèrent par le commandement du 
Roy, qui tous y ont fait vaillamment et vertueu- 
sement. Ce Chasteau s'est opiniastré sur l'appuy 
des malheureux; c'est-à-dire sur l'espérance 
qu'ils ont eue des secours que le Duc de 
Mayenne leur promettoit de jour à autre, tantost 
du Sieur de Nemours avec six ou sept mil hommes 

(i) Jacques Chabot, Marquis de Mirebeau. 

(2) Henry Hurault, Comte de Cheverny, 

(3) Edme de Mâlain, Baron de Lux. 

(4) Guillaume de Saulx, Sieur de Tavanes. 

(5) Imbert de Marsilly, Sieur de Cipierre. 

(6) François de la Magdelaine, Sieur de Ragny. 

de ces gens d'armes de Cadmus ou Tescot , tan- 
tost de Tarmée de Savoye, et de Chaalons, où 
il a esté tousjours musse (i) dans la Citadelle 
avec le Sieur de Lartuzie qui en est Gouverneur : 
Somme que toute ceste espérance ayant esté 
vaine, et nagé seullement sur les bords de la coupe 
de Pandore : après avoir tenu six sepmaines» 
à sçavoir depuis le dimanche des Brandons 
jusques au dimanche de Pasques Flories, et 
pendant ce temps enduré plus de trois mil coups 
de dix canons et deux moyennes* dont ils ont 
esté battus. Mesmement ce Dimanche jour des 
Rameaux , plus de deux cents, dont fut faict 
bresche pour entrer trente hommes de fronts et 
prests à estre forcez par assaut» ils se rendirent à 
composition^ qui leur fut faicte par Monsieur le 
Mareschal, qu'ils sortiroient armes et bagues 
sauves, les enseignes ployées, lamesche esteinte^ 
et sourd tambour, moyennant encores cinq mil 
escus qu'ils payeroient pour les femmes qui es- 
toientdans ce Chasteau, quasi toutes parentes de 
Montmoyen, assavoir les Damoiselles d'Arcon- 
cey et d'Equilly (2) ses sœurs et autres, laquelle 

(1) Musse. Caché. 

(2) D'Egvilly. 

composition leur a esté tenue. Geste prinse de ces 
ville et Chasteau ayant si heureusement succédé, 
que de tous les habitans il n'en est mort que 
trois, dont encores les deux furent tuez par àts 
habitans mesmes, parce qu'ils estoient Ligueurs, 
et sept blessez, qui tous ont esté guéris. Le Sieur 
de Vaugrenan y receut une arquebusade, à la 
tranchée dans la jambe, dont aussi il a esté guery. 
Monsieur le Mareschal tout aussi tost depescha 
vers le Roy un courrier pour Tadvertir de la 
prinse de ce Chasteau, qui arriva vers sa Majesté 
à Vihcennes, la veille de Pasques, dont sa Ma- 
jesté receut une telle joye, que tout aussi tost 
elle fit sçavoir cette prinse par tout dans la ville 
de Paris. Et le lendemain en l'Eglise et chapelle 
de Vincennes, fit chanter le Te Deum, comme il 
fut aussi chanté solemnellement à Paris à nostre 
Dame le Mardy ensuivant, où tous messieurs de 
la Cour de Parlement de Paris se trouvèrent en 
corps. Comme à la vérité ceste prinse là est un 
coup d'Estat en la France. Estant la ruine et la 
mort du Duc de Mayenne et de tout son party. 
Car il ne faut point douter que toutes les autres 
villes de Bourgongne ne facent comme Beaune, 
et ne se despestrent de ceste tyrannie^ et ne les 

en sçauroit le Duc de Mayenne garder, mesme- 
ment que les villes de Nuits et Chasteau-neuf , 
ne se rendent ; Et encor Authun, où Chizay(i), 
qui y commande, prendra exemple à Montmoyen 
son frère : Outre que la Citadelle qu'il tient 
-dans la ville y commande fort peu, et n'est pour 
empescher les desseins des bons habitans qui y 
sont encores restez. Tellement, que demeurans 
au Duc de Mayenne en Bourgongne, Dijon et 
Chaalons seuUement, au milieu desquelles deux 
villes (s'il tient encor bien ces deux villes) est 
Beaune, empeschant la communication de l'une 
à l'autre, il faut par nécessité qu'il sorte de la 
Bourgongne, ou que luy ou tout son party y 
meure ou s'y ensevelisse, afEn que la Ligue 
meure où elle a esté martelée et bastie, et où 
elle a pris sa naissance, et que la vieille prophé- 
tie de saincte Brigide s'accomplisse : Q.ui porte 
que les guerres de France pour la rébellion des faux 
François y finiront par un choc ou bataille qui se don- 
fiera à la Fontaine Charles ^ à r issue de la quelle^ le 
victorieux entrera dans Dijon, qui est une fontaine 
retenant ce nom à une lieue de Dijon (2), sur le 

(i) Léonard, baron de Chissey. 

(2) Territoire de Marsannay la Côte. 

chemin de Beaune. Ce pendant de ces grands et 
heureux succez , il faut estre aveugle, pour ne 
voir que Dieu aide le Roy, comme il est avec 
luy, et qu'il soustient sa cause, qui doit faire 
penser à ceux qui lui dressent encor des parties 
à leur conscience. Le livre de la Toison d'or, 
raporte que le Roy sainct Loys eut de mesmes 
atteintes et entorces à son avènement à ceste 
couronne, assavoir que les descendus de Robert 
Conte de Dreux s'csleverent à Tencontre de luy, 
entre autres Pierre Mauclerc, Conte de Bretagne, 
le Conte de la Marche, et les Seigneurs de 
Coussi, de ce Robert appeliez Robertois, qui 
suscitèrent et attirèrent à eux Philippes Conte de 
Boulonghe, oncle du Roy, luy promettans le 
faire Roy : à quoy, dit l'histoire, il se laissa im- 
prudemment et légèrement aller mais que co- 
gnoissans la magnanimité du courage de S* Loys, 
et jugeans par ses heureux succez que Dieu luy 
aydoit et estoit avec luy, ils se déportèrent tous 
de leur entreprise, et se vindrent rendre à sa 
mercy. En ce sacré surgeon, de ce sacré tige (i), 
telles entreprises renouvellées, sont rebuttées et 

(i) De cette sacrde tige. 

confondues par une mesmc assistance de Dieu, 
évidente et apparente. Si ceux qui y continuent 
ne s'en désistent» ils doivent attendre leur pro- 
chaine ruine. Et se trompent en leurs menées, et 
en leurs assassins qu'ils suscitent et instruisent 
tous les jours par leurs Ministres, à leur proposer 
un salut tout certain, à. mespriser la mort pour 
exécuter quelque chose de meschant contre le 
Roy , car estant en la garde de Dieu, conime il 
est, il ne luy sçauroient malfaire. 

Quand à sa dextre il en cherrait 
Mille et mille à senestre^ 
Nul mal de luy n'aprocheroit. 
Quelque mal que puisse estre ; 
Car Dieu afaict commandement 
A son Ange très digne. 
De le garder soigneusement 
Quelque part qu'il chemine. 

n est remarqué en Cyrus, Romulus, David, 
et au Roy Charles 7, que les Roys qui reçoi- 
vent des traverses et empeschements en leurs 
Royaumes, et contre lesquels la puissance hu- 
maine se bande pour les garder d'y parvenir, sont 

ordinairement les plus grands Monarques, et res- 

12 

taurateurs des Estats presque perdus : Comme 
il se void en nostre Roy mesmes, qui a ja telle- 
ment advancé , qu'il a conquesté tout le corps 
de son Royaume, et en est venu là, que ses re- 
belles sont combattus et deffaits aux lieux mes- 
mes de leur retraicte, c'est à dire aux lisières et 
extremitez, qui est la fin de la guerre civile, 
comme elle fut sous l'Empire d'Auguste, quand 
les fils de Pompée et Marc Anthoine fiirent def- 
faits en Espagne et en Egypte : Et ce que l'on a 
dit au temps du Roy Charles 7, d'un Poton de 
Saintrailles, d'un Conte de Dunois, d'un laHire, 
se dira des valleureux Seigneurs et Cappitaines 
qui ont assisté le Roy en ceste guerre ; et parmy 
ces louanges, particulièrement de Monsieur le 
Mareschal de Biron, qu'il a chassé le loup jus- 
ques au bois, et reconqùesté au Roy la Bour- 
gongne, honneur qui sembloit luy estre deu et 
le regarder, d'autant que du costé maternel il 
est Bourguignon, asçavoir de la maison d'Au- 
thun, très Noble et très ancienne. Et sur ceste 
prise de Beaune posera Monsieur le Lieutenant, 
s'il luy plaist, son tiltre de Lieutenant General de 
l'Estat et Couronne de France, qu'il devoit ja 
avoir posé pour son absurdité, solécisme et in- 

congruité rendu ridicule à chacun, qui de con- 
séquent, ne luy a jamais esté propre pour son 
usurpation : car il se remarque qu'il n'y eust 
oncques usurpateur ny tyran , qui ne fut sça- 
vant, et c'est équivoque, Agripe d'en excepter 
Sylla : car il estoit sçavant voire en la langue 
Grecque, ce qui se voit dans Appian et ailleurs : 
Et Monsieur le Lieutenant monstre son igno- 
rence de son titre et de sa qualité mesme, telle 
quelle seroit suffisante pour refuser un clerc aux 
ordres : à plus forte raison un tyran à 
usurper un Estât : son recours 
et garantie contre son 
Chancelier. 

FIN 

OUT ainsi que le corps humain allan- 
goury par la continuation d'une vio- 
lente maladie, ou décoloré et aflFoibly 
par les véhémentes secousses d'une fieure conti- 
nue, ne recouure pas tout à coup après la ces- 
sation de l'ardeur d'icelle son goust, son appétit 
coustumier, ses forces, ny la naïfueté de sa 
couleur : ains après que les humeurs peccantes 
et corrompues ont, par les fréquentes purga- 
tions et la saignée, peu à peu faict place à la 
bonne disposition, se remettant la chaleur natu- 



relie en son pristin estât, lors les parties in- 
ternes commencent à exercer leurs functions 
ordinaires, par le mo5^en desquelles se recognoit 
euidemment leur desopilation, auec le recouure- 
ment de la santé et première conualescence. 
Ainsi le corps uniuersel de ce déplorable estât, 
abohdant en tant de peccames humeurs que l'in- 
fection du vent méridional y auoit engendrées, 
après auoir esté esbranslé Tespace de sept ans 
entiers par les violents efforts de la plus san- 
glante et funeste guerre ciuile qui aye jamais esté 
veûe par noz prédécesseurs : ayant commencé à 
faire chryse la cinquiesttie année, par la résipis- 
cence de bonne partie des meilleures villes de ce 
Royaume, n'a peu neanttnoins tout à coup re- 
couurer son lustre, sa gloire et splendeur an- 
cienne, ains semble y paruenir comme par 
certaines interualles : entre lesquelles la reco- 
gnoissance de sa maladie semble avoir esté le 
prepuer et principal argument et augure de sa 
future santé (puis qu'au jugement des médecins 
aux maladies de fieures algues, l'insensibilité telle 
qu'estoit cy deuant la nostre, est un vray signe 
de mon). Et à fin que la recheute d'un mal si 
dangereux n'esbratUast derechef plus fort qu'aur 

parauant, un corps si difEdlement et auec tant 
dç labeurs releué d'une si désespérée maladie : 
Dieu protecteur asseuré de ceste Couronne, qui 
tire bien souuent des efFects contraires à leurs 
causes, ayant par la Theriaque de nos affîctions, 
purgé la plus corrompue partie de nefs iniqui- 
tez, à fin que le venin contagieux qui par son 
extraordinaire et excessiue ardeur consommoit, 
(et aneantissoit nostre chaleur naturelle, ne re* 
print vigueur en nous sur le déclin de la mala- 
die, a permis par son très juste jugement, que 
ceux qui seruoyent de fléaux de son ire parmy 
nous, se sont tellement aueuglez au milieu de 
leurs imaginaires tranquillitez, qu'ils n'ont sceu 
choisir le corps solide du vray bien, la seule 
ombre duquel ils possedoyent. Car s'estans jus* 
ques à l'année 1.593» masquez du prétexte de la 
religion, si suyuant leurs déclarations tant de fois 
réitérées, et semées parmy le peuple, ils eussent 
recogneu le miracle aduenu à la conuersion de 
sa Majesté, et se fussent par ce moyen soubmis 
à son obéissance : il sembloit que la France leur 
fust tellement demeuré obligée, qu'elle eust deu 
participer à toutes leurs calamités aduenir (en 
cas qu'il leur fust mesaduenu) et recheoir aux 



fautes ja commises à Toccasion de leurs chefs. 
Mais d'autant qu'ils n'eurent jamais aucune 
intention droite , et que le prétexte de la 
religion leur seruoit, comme le bien public 
aux maisons de Bourgoigne, d'Orléans, et de 
Berry, pendant le règne de Charles sixiesme : et 
despuis aux plus grands de la France, au règne 
de Loys onziesme : comme l'appétit et prétexte 
de vengeance, tira les Gracches Romains en la 
calamité qui les enueloppa despuis : ils sont de- 
meurez tellement aheurtez à leur insatiable 
ambition, que cuidans tout embrasser, ils n'ont 
rien du tout estraint, ains se voyent journelle- 
ment desnuer de l'indeûe possession des places 
par eux tyranniquement occupées, d'autant que 
l'ardeur du zèle duquel ils desiroyent d'embrazer 
la France, estant recogneu par les vrays et natu- 
rels François, l'on a tasché en diuers lieux, à se- 
couer le joug de leur domination tyrannique, 
quand on a recogneu par eflFect qu'ils traictoyent 
la France comme tyrans ou mercenaires^ de 
toute contraire façon à celle que tenoit nostre 
Monarque Gaulois. Car ils y ont allumé le feu 
en tous endroits, et il n'espargne pas sa propre 
vie pour tascher de l'esteindre. Ils l'ont engagée 



à son ancien ennemy, et il a passé les nuicts en 
continuelles veillées pour la desgager de serui- 
tude : n'ayant eu pendant le cours de nos dé- 
plorables malheurs^ pour toute musique instru- 
mentale, que le son effroyable des trompettes et 
tambours: pour festins et jeux d'exercice, que 
les sièges, les assauts, les charges, et batailles : 
pour palais et maisons Royalles, que le ciel des- 
couuert : pour habits précieux couuerts de pier- 
rerie, que la cu3n:asse, le pot, les brassais et 
les greues : pour sceptre, qu'un coutelas : pour 
chansons et airs de court, que les cris et accla- 
mations militaires: etbien souuent expérimenté 
au lieu d'un fidelle seruice, la perfidie et des- 
loyauté. Ils nourrissoyent entre nous les diuisions 
et partialitez, à force de doublons et ducatons, 
et nostre Hercule a tasché d'y remettre la con- 
corde par clémence, douceur et pieté. Ils ne 
doiuent donc trouuer estrange si à la descouuerte 
de leurs pernicieux desseins, Dieu a inspiré tant 
de villes de recognoistre pour légitime pasteur, 
celuy qui chassoit auec tant d'utilité les loups 
d'Espagne hors de sa bergerie : de chérir et hon- 
norer pour vray père , celuy qui s'opposoit si 
courageusement à la mort, au sac, et à la ruine 

de ses enfans : et de reuerer pour Roy, celuy 
que Dieu et la nature auoyent èstably pour les 
rcgir et modérer sous le sceptre de ses ayeuls. 
Q.ui faict principalement paroistre sa faueur et 
bénignité enuers ses subjets, en ce qu'il n'a 
voulu commettre aucune des plus importantes 
charges de son Royaume , à personne qu'il 
n'aye cogneu zélé à l'amour et conseruation de 
son peuple, d'une esgale affection à la sienne pa< 
ternelle. Comme il l'a euidemment monstre, 
quand il a pourueu à la seconde charge de son 
estât, de la personne de Monseigneur de Mont* 
moriancy, qui des long temps a rendu tesmoi** 
gnage à la France de son affectionnée sincérité, 
et à la vigilante protection duquel est deûe la con* 
seruation des prouinces adjacenteis à ce gouuer* 
nement. Et quand il a commis la conduite de 
son armée^ à Monsieur de Biron, vray Parme- 
nion de nostre Alexandre, ou Lepide de nostre 
César, qui pour tesmoigner son inimitable désir 
à l'aduancement du bien des affaires de sa Ma- 
jesté, ne trouve rien de trop hazardeux à entre- 
prendre, ny de trop difficile à exécuter, comme 
le nombre presque infiny de ses conquestes, et 
les fortunes qu'il a couru en icelles, portent 

asseurè tesmoignage : mesmes ce qui iuy est 
aduenu en la réduction de la ville de Dijon» en 
laquelle il. entra seulement accompagné de cior 
quante des siens, et en beaucoup moindre nom- 
bre attaqua la plus forte de leurs barricades, vi$ 
à vis du Cbasteau, au lieu le plus aduantageux 
de toute la ville, et qui estoit en outre souste-* 
nue du plus fort de leurs corps de garde, dans 
laquelle il se lança pesle mesle auec les enne-* 
mis: lesquels estonnez de sa présence, firent 
joug à son inuincible valeur, après auoir (à leur 
dommage) faict preuue de la victorieuse force 
de son bras : et ne s'estant aucunement estonn^ 
pourl'attainte, presques mortelle, qu'il y receut : 
qui eust sans doute priué la France de ce valeur 
reux Scipion, si Dieu, pour nostre mieux» par une 
spéciale faueur ne l'eust preserué , en la mesme 
sorte qu'il a souuent garenty nostre Monarque, 
des mains sacrilèges des assassins. Et pour ne lais- 
ser ingratement passer sous silence, le bien que 
le gouuernement de Lyonnois a receu de Iuy 
son vray souuerain pour recognoissance de ce 
qu'il a le premier secoué le joug de la tyrannie 
Qstillane : il l'a voulu munir pour sa conserua* 
tion et tuition, non seulement de l'industrieuse 

vigilance, et prudent conseil, des Sieurs de Bel- 
lieure et de Fresne (la vertueuse intégrité et fi- 
délité desquels ont esté souuent recogneuês par 
nosRoys sesdeuanciers:) mais aussi de l'assistance 
valeureuse de ce généreux et magnanime Al- 
phonse, vray Pelopide des François : qui ne 
s'esbranle non plus choquant Tennemy à la teste 
d'une armée, que faisoit ce valeureux Grec, à la 
conduite des Thebains : et qui en l'affection 
qu'il porte à la conseruation du peuple (à l'imi- 
tation de son maistre) surpasse de grande 
longueur, la prudence et bonté de ce bening 
Valere (qui pour mesme raison mérita entre ses 
concitoyens le nom d'amateur du peuple : ) et 
qui en outre a joinct à sa généreuse valeur tant 
de rares et diuines vertus, qu'il est impossible 
que les doctes escrivains de ce temps, ne les 
rendent recommandables par leurs escrits à la 
postérité. C'est par le moyen de ces grands, 
illustres et vertueux personnages ; que nostre 
Roy Tres-Chrestien , comme par violentes 
drogues médicinales , s'efforce de guérir la ma- 
ladie inueterée en cest estât, faisant par ses ad- 
mirables vertus, joinctes à leurs exploits guerriers, 
que l'Eglise, presque spoliée de tous ses biens, 

par la licentîeuse impunité des guerres, com- 
mence à estre restablie en ses anciennes fran- 
chises, prééminences et libertez. Les sacrez et 
inuiolables Sénats (du nombre desquels est celuy 
de Dijon, qui seul auec celuy de Tholose, res- 
toit captif entre les mains des rebelles) com- 
mencent à reprendre vigueur, et la discipline 
militaire à estre réduite à son ancienne forme, 
auec bonne intention qu'il a, que tout son peuple 
jouysse bien tost de l'heureux bénéfice d'une 
paix et tranquillité publique, si au moins ceux 
qui. sont encores charmez par les artifices des 
Castillans, veulent entendre «i hissL. de leur 
repos, et se déssiUer les yeux de k pa ssbay ér 
les a jusques icy esblouys. Et lors d'une veuë 
saine et eniiere^ils. recognoistront la France à la 
mesme face, couleur, port, splendeur et fbrce^ 
qu'elle estoit auant le misérable accident de sa 
maladie, et se rendront par ce moyen 
participans des grâces que Dieu 
luy communiquera abondam- 
ment par le bénéfice 
de la paix. 

FIN 



